title: আর্মেনীয় উইকিপিডিয়া

text: মার্চ ২৪, ২০১৪ সালে, উইকিমিডিয়া আর্মেনিয়া এবং "হিউম্যান ফ্যাক্টর" () উভয়ে "একজন আর্মেনীয়, একটি নিবন্ধ" () নামক একটি প্রচারনা চালু করে। এই গণমাধ্যমগুলোর প্রচারণা বেশকয়েকটি আর্মেনীয় টেলিভিশন স্টেশনে প্রচারিত হয়েছিল।


title: আর্মেনীয় উইকিপিডিয়া

text: এই প্রচারনার মূল লক্ষ্য ছিল আর্মেনীয় উইকিপিডিয়া নিবন্ধের মান এবং পরিমাণ বৃদ্ধি করা। উইকিপিডিয়ায় আর্মেনীয় ভাষার উপস্থিতির বিস্তৃতি ছাড়াও, এটি আর্মেনীয় জাতির সমৃদ্ধ ইতিহাসের প্রতিফলন ঘটানোর পাশাপাশি তাদের বর্তমান, সমসাময়িক বিশ্বের উদীয়মান অবস্থানে প্রতিটি প্রবন্ধের মাত্রা সহায়তা করে।


title: আর্মেনীয় উইকিপিডিয়া

text: "একজন আর্মেনীয়, একটি নিবন্ধ" প্রচারাভিযান আর্মেনীয় টেভিভিশনে "হিউম্যান ফ্যাক্টর" টিভি অণুষ্ঠানে ২৪ মর্চ ২০১৪ প্রচারিত হয়েছিল। পরবর্তীকালে অন্যান্য অনেক তথ্য সংস্থা এই প্রচারাভিযানটি জনপ্রিয় করে তুলেছিল।


title: স্বাক্ষরতার হার অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা

text: ভারতে সাক্ষরতার হার ১৯৪৭এ স্বাধীনতা অর্জনের কালে মাত্র ১২.০০ শতাংশ থেকে প্রাক্কলন অনুযায়ী ২০১৮-এ ৭৪.৩০ শতাংশে উন্নীত হয়েছে। ২০১১ তে অনুষ্ঠিত জনগণনায় ভারতের সাক্ষরতার হার ৭৪.০৪ শতাংশ নির্ণীত হয়েছিল। সাক্ষরতার মাপে ভারত পৃথিবীর ১২২তম দেশ। ভারতের বর্তমান জনসংখ্যা ১,৩৫৬,১৬৩,২৬২ জন। সাক্ষরতার হার রাজ্য থেকে রাজ্যে বিভিন্ন হয়ে থাকে। ২০১৮ এর প্রাক্কলন অনুযায়ী কেরালা রাজ্যে সাক্ষরতার হার ৯৩.৯১ শতাংশ। এটি সর্বোচ্চ হার।


text: সাক্ষরতার হার রাজ্য থেকে রাজ্যে বিভিন্ন হয়ে থাকে। ২০১৮ এর প্রাক্কলন অনুযায়ী কেরালা রাজ্যে সাক্ষরতার হার ৯৩.৯১ শতাংশ। এটি সর্বোচ্চ হার। নিম্নের তালিকাটি সাক্ষরতার হার অনুযায়ী ভারতের রাজ্য ও কেন্দ্রশাসিত অঞ্চলগুলির তালিকা। এই তালিকা ২০০১ ও ২০১১ সালের আদমশুমারির ভিত্তিতে গঠিত; তবে নবগঠিত রাজ্য তেলেঙ্গানা ও অন্ধ্রপ্রদেশের সাক্ষরতা হার "দ্য টাইমস অব ইন্ডিয়ার" রিপোর্টেরর ভিত্তিতে দেওয়া হল।


title: পেল

text: কয়েকটি পুরুষ মেরুদণ্ডী ও অমেরুদণ্ডী প্রাণীর বাহ্যিক যৌনাঙ্গ। এটি একটি জননাঙ্গও বটে যা যৌনমিলন এর সময় প্রবেশকারী অঙ্গ হিসাবে কাজ করে। আবার ইউথেরিয়া স্তন্যপায়ীদের ক্ষেত্রে এটি বাহ্য রেচনাঙ্গ হিসাবেও কাজ করে। শিশ্ন সাধারণত স্তন্যপায়ী, সরীসৃপ ও পাখিদের দেহে দেখা যায়।


title: পেল

text: এটি নলাকার , স্পঞ্জের মত উত্তোলিত পেশি এবং রক্তজালক দিয়ে গঠিত।এটি প্রিপিউস নামে নরম চামড়া দিয়ে ঢাকা থাকে যা সাধারণত যৌনমিলনের সময় আঘাতে কিছুটা খুলে যায়। শিশ্নের সহায়তায় শুক্রাশয়ে উৎপাদিত শুক্র যোনিপথ দিয়ে স্ত্রীযোনিতে স্থানান্তরিত হয়।


title: পেল

text:
উচ্চতর জীববিদ্যা পরিচয় - বর্ধন. সেন.ভক্ত।
 ISBN987673483987ref>


title: রুশ উইকিপিডিয়া

text: রুশ উইকিপিডিয়া () হল উইকিপিডিয়ার রুশ ভাষা সংস্করণ। রুশ উইকিপিডিয়ায় নিবন্ধ সংখ্যা ১২,০০,০০০+ এর সীমানা অতিক্রম করে। রুশ উইকিপিডিয়া চালু করা হয় ২০ মে ২০০১ তারিখে। ২০১৫ অক্টোবরে রুশ উইকিপিডিয়ায় নিবন্ধের সংখ্যায় ষষ্ঠ বৃহত্তম উইকিপিডিয়া হয়ে ওঠে এবং পঞ্চম সর্বচ্চ সম্পাদিত।


title: রুশ উইকিপিডিয়া

text: রুশ উইকিপিডিয়া হচ্ছে সিরিলীয় লিপিতে লেখা বৃহত্তম উইকিপিডিয়া, বা রোমান লিপি ছাড়া অন্য একটি লিপিতে সর্বচ্চ লেখা ও বৃহত্তম।


title: গণপ্রজাতন্ত্রী মলোসশিয়া

text: মলোসশিয়া বা গণপ্রজাতন্ত্রী মলোসশিয়া একটি ক্ষুদ্র দেশ যার প্রতিষ্ঠাতা হচ্ছে কেভিন বাউঘ। এবং এটা নেভাদার ডেটনে অবস্থিত। যদিও গণপ্রজাতন্ত্রী মলোসশিয়াকে দেশ হিসেবে দাবী করা হয় কিন্তু যুক্তরাষ্ট্র বা অন্য কোন দেশ আনুষ্ঠানিকভাবে একে দেশ হিসেবে স্বীকৃতি দেয় নাই।


title: গণপ্রজাতন্ত্রী মলোসশিয়া

text: ০.০১ একর জমির উপর স্থাপিত বাউঘের বাড়ি যা গভর্নমেন্ট হাউজ নামে পরিচিত এবং পার্শ্ববর্তী ১.৩ একর অঞ্চল নিয়ে দেশটি গঠিত। মলোসশিয়া শব্দটি স্প্যানিশ শব্দ মররো থেকে এসেছে যা অর্থ ছোট পাথুরে পাহাড়।


title: গণপ্রজাতন্ত্রী মলোসশিয়া

text: গণপ্রজাতন্ত্রী মলোসশিয়া যুক্তরাষ্ট্রের মাঝে অবস্থিত একটি স্বাধীন দেশ হিসেবে দাবী করে। এবং একটি স্বাধীন দেশের মত সরকার ব্যবস্থা প্রণয়ন করেছে। ২০০২ সালে মলোসশিয়া সমলিঙ্গিক বিবাহকে বৈধ ঘোষণা করেছে।


title: দ্য ডেইলি ম্যাশ

text: দ্য ডেইলি ম্যাশ () হল বর্তমান বিষয়াবলি ও অন্যান্য সংবাদের প্যারডি ভাষ্য প্রদানকারী একটি ব্রিটিশ বিদ্রুপাত্মক ওয়েবসইট। নিল রাফেথি ("দ্য সানডে টইমস"-এর সাবেক রাজনৈতিক প্রতিবেদক) ও পল স্টোকস ("দ্য স্কটসম্যান"-এর সাবেক ব্যবসায়িক সম্পাদক), একত্রে ২০০৭ সালে ওয়েবসাইটটি তৈরি করেন এবং নেতৃত্বস্থানীয় লেখকদের মধ্যে ছিলেন। উভয় লেখকই সে সময়ে এই এন্টারপ্রাইজ থেকে সম্মানী উপার্জন করতেন এবং ফ্রিল্যান্স অনুবাদক হিসেবও নিয়োজিত ছিলেন। এই প্রকাশনা তাদের কিম্ভুতকিমাকার আচরণ, স্কটোলজিক্যাল হাস্যরস এবং অন্তর্দৃষ্টিপূর্ণ রাজনৈতিক বিদ্রুপের জন্য প্রশংসা অর্জন করেছে, সেইসাথে যুক্তরাষ্ট্রের "দ্য ওনিয়ন" প্রকাশনার সঙ্গে অনুকূলভাবে এর তুলনা করা হয়ে থাকে। বর্তমান সম্পাদক কমেডি লেখক এবং প্রাক্তন বিবিসি সাংবাদিক টিম টেলিং।


title: দ্য ডেইলি ম্যাশ

text: "দ্য ডেইলি ম্যাশ" সাংবাদিক পল স্টোকস ও নিল রাফেথি কর্তৃক এপ্রিল ২০০৭ সালে চালু করা হয়েছিল। স্টোকস "দ্য স্কটসম্যান"-এর সাবেক ব্যবসায়িক সম্পাদক এবং "স্কটল্যান্ড অন সানডে" এবং "দ্য ডইলি রেকর্ড" পত্রিকায় লিখতেন। রাফেথি হলেন "দ্য সানডে টইমস"-এর সাবেক রাজনৈতিক প্রতিবেদক, এছাড়াও তিনি প্রেস অ্যাসোসিয়েশন ও "বিসনেস এম" পূর্বাহ্ণ জন্য লিখতেন এবং একজন ফরেস্ট নামের ধূমপায়ীদের একটি 'লবি দলের সাবেক মুখপাত্র। সাইটটি মূলত ইউএস বিদ্রুপাত্মক প্রকাশনা "দ্য অনিয়ন" থেকে অনুপ্রানিত হয়েছিল, যখন স্টোকস ও রাফেথি ব্রিটেনে একটি অনুরূপ প্রকাশনার জন্য বাজারে ফাঁকা অবস্থা পেয়েছিলেন। দইজন সাংবাদিকই প্রধানত স্কটিশ সংবাদপত্রের জন্য কাজ করতেন।


title: দ্য ডেইলি ম্যাশ

text: স্টোকস ও রাফেথি উভয়ে সে সময়ে এই প্রত্রিকা থেকে বেতন গ্রহণ করতেন, এবং স্বল্পসময়ের জন্য ফ্রিল্যান্স লেখক হিসেবও কাজ করেছেন। সাইটটি বিজ্ঞাপন ও ব্যবসায়ের মাধ্যমে রাজস্ব আয় করতো, এবং এটি একটি সফল মুনাফাকারী এন্টারপ্রাইজ। লক্ষ্যমাত্রা অনুযায়ী পাঠকের কারণে এটি বিজ্ঞাপনদাতাদের নিকট একটি নিশ সুযোগ উপস্থাপন করেছে (সিটি কর্মীরা তাদের প্রবেশাধিকার নিষিদ্ধ করায় "দ্য ডেইলি ম্যাশ" ও স্বাধীন প্রকাশনার নিকট অভিযোগ করে।).


title: দ্য ডেইলি ম্যাশ

text: প্রকাশনার প্রথম বছরের হাইলাইট "হাল্ফউইট নেশন: ফ্রন্টলইন রিপর্টিং ফ্রম দ্য ওয়ার অন স্টুপিড," বই হিসেবে প্রকাশিত হয়েছে, যার ব্যাপক প্রশংসার পাশাপাশি অমেধাবী, মাত্রাতিরিক্ত অশোধিত হাস্যরসের অভিযোগ উঠে।


title: দ্য ডেইলি ম্যাশ

text: একটি অনলাইন জরিপ অনুযায়ী, সাইটের পাঠককুল প্রধানত সংবাদপত্র পড়ুয়া বিশ্ববিদ্যালয় স্নাতক শিক্ষর্থীরা যারা প্রধানত "দি ইন্ডিপেন্ডেন্ট," "দ্য গার্ডিয়ান" এবং "দ্য টাইমস" পড়ে থাকে। একই জরিপ অনুযায়ী, এর পাঠকদের ৬৫ শতাংশের অধিক পাঠকদের ৩০,০০০ পউন্ডের বেশি এবং ২২ শতাংশের অধিক পাঠকদের ৭০,০০০ পাউন্ডের বেশি আয় রয়েছে।


title: দ্য ডেইলি ম্যাশ

text: "দ্য ডেইলি ম্যাশ" চলতি বিষয়াবলি ও অন্যান্য ঘটনার বিদ্রুপ উপস্থাপন করে থাকে এবং যুক্তরাজ্যের নেতৃস্থানীয় বিদ্রুপাত্মক খবরের ওয়েবসাইটে হিসাবে পরিচিত। সাইটটি "ভয় বা পক্ষপাত ব্যতীত বিদ্রুপ করে"এবং মূলধারার বিদ্রুপের চেয়ে অপেক্ষাকৃত কম রাজনৈতিকভাবে সঠিক হাস্যরস প্রদান করার লক্ষ্যে কাজ করে। এই সাইটের হাস্যরস "নির্মম," "স্ক্যাটোলজিক্যাল," "কিম্ভুতকিমাকার" এবং "শ্রদ্ধাহীন" হিসাবে বর্ণনা করা হয়ে থাকে। এটি সুপরিচিত ইউএস প্রকাশনা "দ্য অনিয়ন"-এর ব্রিটিশ বিকল্প এবং আপস্ট্রাট প্রতিদ্বন্দ্বী হিসেবে বিবেচিত হয়ে থাকে। এবং পরর্তীতে এর কভারেজের কিছু ক্ষেত্রে সুবিধাজনকভাবে ও কিছু ক্ষেত্রে উচ্চতর আধুনিক হিসেবে বিবেচনা করা হয়। তার রসবোধের থাকা সত্ত্বেও, বিভিন্ন ঘটনায় একে অন্তর্দৃষ্টিসম্পন্ন বলে মনে করা হয়। কিছু সমালোচক সাইটের সকল প্রবন্ধ বিদ্রুপ নয়, এবং কিছু বিষয়াদিতে অন্যান্য বিদ্রুপাত্মক ভাষাবিদ্যা উদ্ভাবনের অভাব রয়েছে বলে মন্তব্য করেছেন।


title: দ্য ডেইলি ম্যাশ

text: "দ্য ডেইলি ম্যাশ" সইটের রচনাসমূহ কখনো কখনো অন্যান্য সংবাদ প্রকাশনা কর্তৃক মন্তব্য করা হয়ে থাকে। বহুল প্রশংসিত প্যপ্যারডি কভারেজ রয়েছে, গর্ডন ব্রাউনের উদ্দেশ্য জেরেমি ক্লার্কসনের বহু-প্রচারিত অপমানজনক মন্তব্য, টিম গ্রেট ব্রিটেনের পদক বিজয়ীদের বিজ্ঞাপন প্রতিষ্ঠান, নর্দার্ন রক জাতীয়করণ, পোপের সঙ্গে সাক্ষাতে গর্ডন ব্রাউন এবং ব্যাঙ্কারের বনাস।


title: ঘোড়াউত্রা নদী

text: ঘোড়াউত্রা নদী বাংলাদেশের উত্তর-পূর্বাঞ্চলের কিশোরগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৪৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘোড়াউত্রা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৬।


title: ঘোড়াউত্রা নদী

text: ঘোড়াউত্রা নদীর উৎপত্তি হয়েছে কিশোরগঞ্জ জেলার মিঠামইন উপজেলার ধনু নদী থেকে। উৎপত্তির পর দক্ষিণমুখো হয়ে এই জেলারই বাজিতপুর উপজেলায় মেঘনা ও কালনীর সঙ্গমে মিলিত হয়েছে। মিঠামইন থেকে বেরিয়ে এটি নিকলী উপজেলা শহরের পূর্ব পাশ দিয়ে প্রবাহিত হয়েছে।


title: ঘোড়াউত্রা নদী

text: নদীর তীরে গড়ে উঠেছে মিঠামইন উপজেলা। নদীটিতে জোয়ার ভাটার প্রভাব রয়েছে, তবে লবণাক্ততা নেই। নদীতে সারাবছরই পানি থাকে। নদী তীরবর্তী এলাকাগুলো সাধারণত বন্যায় প্লাবিত হয় না। পানির গড় গভীরতা শুকনো মৌসুমেও ১০ মিটারের কম নয়। আর বর্ষা মৌসুমে বেড়ে দাঁড়ায় ১৭ মিটারে। এই নদীর গভীরতা ১৭ মিটার। নদী অববাহিকার আয়তন ১৬১৯ বর্গকিলোমিটার।


title: সরকারি জসমুদ্দিন কাজী আব্দুল গনি কলেজ

text: সরকারি জসমুদ্দিন কাজী আব্দুল গনি কলেজ বাংলাদেশের লালমনিরহাট জেলার একটি পুরোনো ও ঐতিহ্যবাহী শিক্ষাপ্রতিষ্ঠান। লালমনিরহাট জেলার পাটগ্রাম উপজেলা সদরে এই কলেজটি ১৯৬৮ সালে প্রতিষ্ঠিত। কলেজটিতে বর্তমানে উচ্চ মাধ্যমিক শ্রেণি ও স্নাতক (পাস) শ্রেণিতে শিক্ষা দান করা হয়।


title: সরকারি জসমুদ্দিন কাজী আব্দুল গনি কলেজ

text: উত্তরাঞ্চলের সীমান্তবর্তী উপজেলা পাটগ্রামের স্থানীয় অধিবাসীদের শিক্ষার সুযোগ দানের লক্ষ্যে ১৯৬৮ সালে কলেজ স্থাপনের জন্য এলাকার বিশিষ্ট সমাজ সেবী মোঃ জসমুদ্দিন সরকার এবং কাজী আব্দুল গনী একত্রে একখন্ড জমি দান করেন; যেখানে প্রতিষ্ঠা করা হয় এই কলেজটি।


title: সরকারি জসমুদ্দিন কাজী আব্দুল গনি কলেজ

text: কলেজ ক্যাম্পাসটি পাটগ্রাম-বুড়িমাড়ি বাইপাস সড়কের পার্শ্বে অবস্থিত।


title: সরকারি জসমুদ্দিন কাজী আব্দুল গনি কলেজ

text:
এই শিক্ষা প্রতিষ্ঠানে ২ বছর মেয়াদী উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়।
কলেজে বর্তমানে বিভিন্ন ধরণের সহশিক্ষা কার্যক্রম চালু রয়েছে:


title: সরকারি জসমুদ্দিন কাজী আব্দুল গনি কলেজ

text: প্রতি বছর এই কলেজে বাংলা নববর্ষ-এর অনুষ্ঠান উদযাপিত হয় । এছাড়াও বিভিন্ন সাংস্কৃতিক কর্মকান্ডও এখানে দেখা যায়।


title: ফরেস্ট কোবরা

text: ফরেস্ট কোবরা (বৈজ্ঞানিক নাম: "Naja melanoleuca(Hallowell)") আফ্রিকাজাত এলাপিড পরিবারভুক্ত এক প্রজাতির বিষধর সাপ। এরা ব্ল্যাক কোবরা বা ব্ল্যাক এন্ড হোয়াইট-লিপড কোবরা নামেও পরিচিত। প্রধানত আফ্রিকার মধ্য ও পশ্চিমভাগে এদের দেখা যায়। এই ফরেস্ট কোবরা হল বৃহত্তম ট্রু কোবরা প্রজাতির এবং এদের দৈর্ঘ্য ৩.১মিটার (১০.২৩ ফুট) পর্যন্ত হয়। এরা প্রধানত নিচু জমিযুক্ত বনাঞ্চল এবং আর্দ্র সাভানা প্রান্তরকে বাসস্থান হিসাবে পছন্দ করে। তবে এদের ভৌগোলিক সীমার অন্তর্গত বিভিন্ন প্রকার স্থানে এরা নিজেদেরকে অভিযোজিত করে নেয়। শুষ্কতর আবহাওয়াযুক্ত অঞ্চলেও এদের দেখা যায়। সন্তরণে অতি পারদর্শী এই ফরেস্ট কোবরা এবং সেই কারণেই এদের প্রায়ই আধা-জলচর হিসাবে গণ্য করা হয়। ফরেস্ট কোবরা সাধারন খাদ্যাভ্যাসযুক্ত এবং সেই কারণেই এদের খাদ্য তালিকা বিশাল ও প্রচুর বৈচিত্রপূর্ন- বৃহদাকার পতঙ্গ থেকে ক্ষুদ্র স্তন্যপায়ী প্রাণী সরীসৃপ সবই এই তালিকার অন্তর্ভুক্ত। এই সর্প প্রজাতি অতি সজাগ, ভীরু এবং অতি ভয়ানক বলে বিবেচিত হয়। এদের বিরক্ত বা উত্ত্যক্ত করা হলে অথবা এরা কোণঠাসা হয়ে পড়লে কোবরা বর্গীয়রা ভয় দেখানো বা আক্রমণাত্বক ভঙ্গিমা প্রদর্শন করে। দেহের অগ্রভাগ মাটির উপরে তুলে চ্যাপ্টা ফনা বিস্তার করে এবং উচ্চগ্রামে হিসহিসানীর আওয়াজ চলতে থাকে। অন্যান্য আফ্রিকান কোবরার তুলনায় ফরেস্ট কোবরার দংশনের খবর বা নথিভুক্তকরনের ঘটনা অনেক কম তবে এই প্রজাতির দংশন প্রাণঘাতী।


title: ফরেস্ট কোবরা

text: ফরেস্ট কোবরা এলাপিড পরিবারের নাজা বর্গের অন্তর্ভুক্ত। ফরেস্ট কোবরার বিবরণ প্রথম দেন আমেরিকান সরীসৃপ ও উভয়চরবিদ এডওয়ার্ড হ্যালোওয়েল ১৮৫৭ সালে। এদের বর্গীয় নাম "নাজা", সংস্কৃত শব্দ () অর্থাৎ কোবরার ল্যাটিনরূপ। "melanoleuca" বিশেষনটি প্রাচীন গ্রীকজাত যার অর্থ "সাদা এবং কালো সংক্রান্ত"। গ্রীক শব্দ "মেলানো" ("melano") এর অর্থ "কালো" এবং "লিউকা" ("leuca") শব্দটি প্রাচীন গ্রিক বুৎপত্তি সম্পন্ন যার অর্থ "সাদা"। এই প্রজাতির অপর নামগুলি হল "ব্ল্যাক কোবরা" এবং "ব্ল্যাক এন্ড হোয়াইট-লিপড কোবরা"।


title: ফরেস্ট কোবরা

text: ফরেস্ট কোবরা এলাপিড পরিবারের নাজা বর্গের অন্তর্ভুক্ত। এই নাজা বর্গটি সর্বপ্রথম বন্ননা করেন জশেফাস নিকোলাস লাউরেন্টি ১৭৬৮ সালে। "Naja melanoleuca" প্রজাতি প্রথম বর্নিত হয় ১৮৫৭ খ্রীষ্টাব্দে সরীসৃপ তথা উভয়চরবিদ এডওয়ার্ড হ্যালোওয়েল-এর দ্বারা। এই নাজা বর্গটি কিছু অন্তঃবর্গে বিভক্ত করা হয়েছে অঙ্গসংস্থানগত ভাবে এবং খাদ্য, বাসস্থান ইত্যাদি নানাবিধ বিষয়ের উপর নির্ভর করে। "Naja melanoleuca" প্রজাতিটি "বৌলেনগেরিনা" অন্তঃবর্গের একটি অংশ। "বৌলেনগেরিনা" উপবর্গের অন্তর্ভুক্ত আরো তিনটি প্রজাতি হল "ব্যান্ডেড ওয়াটার কোবরা" , "কঙ্গো ওয়াটার কোবরা", এবং "বরোইং কোবরা"। এই "বৌলেনগেরিনা" উপবর্গভুক্ত উল্লিখিত প্রজাতিগুলি ঐক্যবদ্ধ হয়েছে কারণ এদের সকলের মধ্যে মধ্য ও পশ্চিম আফ্রিকান বনাঞ্চলে সীমাবব্ধ থাকা এবং জঙ্গলের কিনারায় বসবাস করার প্রবনতা পরিলক্ষিত হয়। এরা অধিকতর জলচর এবং খাদ্যের বিষয়ে আরো বেশীভাবে জলজ প্রানী ও জলজ প্রজাতির উপর নির্ভরশীল। "বৌলেনগেরিনা" উপবর্গভুক্ত এই উক্ত সর্পপ্রজাতিগুলি আকারে বা দৈর্ঘ্যে বিভিন্ন্রকম হয়, যেমন- ফরেস্ট কোবরার দৈর্ঘ্য ২.৭ মিটার থেকে ৩.১ মিটার (৮.৯ ফুট থেকে ১০.৩২ ফুট) পর্যন্ত হয়, আবার বরোইং কোবরার ("Naja multifasciata") দৈর্ঘ্য ০.৮মিটার (২.৬ ফুট) এর বেশি হয় না।


title: ফরেস্ট কোবরা

text: নিম্নে চিত্রিত ক্ল্যাডোগ্রাম বা শাখা বিন্যাস্টি বিভিন্ন নাজা বর্গভুক্ত সর্পপ্রজাতির শ্রেনীবিন্যাস ও সম্প্ররককে বিশ্লেষন এবং প্রকাশ করে।


title: ফরেস্ট কোবরা

text: নাজা বর্গভুক্ত আফ্রিকার কোবরা জাতীয় সাপগুলির মধ্যে দীর্ঘতম হল ফরেস্ট কোবরা। সম্ভবত পৃথিবীর সমস্ত ট্রু কোবরা (নাজা) প্রজাতির সাপেদের মধ্যেও এটি দীর্ঘতম সাপ। পূর্নবয়স্ক ফরেস্ট কোবরার গড় দৈর্ঘ্য ১.৪ থেকে ২.২মিটার(৪.৬ থেকে ৭.২ ফুট) এবং বিশেষ ক্ষেত্রে এরা ২.৭মিটার (৮.৯ফুট) থেকে ৩.১মিটার (১০.৩২ফুট) পর্যন্ত দীর্ঘ্য হতে পারে। এই প্রজাতির স্ত্রী এবং পুরুষেরা একইরকম দৈর্ঘ্যযুক্ত হয় এবং এদের মধ্যে কোন সেক্সচুয়াল ডাইমরফিসম (sexual dimorphism) দেখা যায় না অর্থাৎ লিঙ্গের প্রকারভেদে এদের চারিত্রিক বৈশিষ্ট্য আলাদা হয় না।। এই সর্প প্রজাতির মাথা বৃহদাকার, ছড়ানো, চ্যাপ্টা এবং গলা থেকে সামান্য পৃথক হয়। এদের দেহ মোটামুটি রকম পুরু, ঈষদ চাপা অথবা চ্যাপ্টা এবং লেজের অংশ সরু ও মাঝারি দৈর্ঘ্যের। দেহের পৃষ্ঠদেশ থেকে উদরের দিক চাপা(compressed dorsoventrally) এবং পৃষ্ঠদেশের উপরিবর্তী আঁশগুলি, উদরদেশের নিম্নবর্তী আঁশগুলির সাথে দেহের দুই পাশ দিয়ে এসে মিশেছে। দেহের পশ্চাতদেশ বা পিছনের অংশ উপ-বেলনাকার (sub-cylindrical)। ফরেস্ট কোবরার সারভাইকাল পাঁজরগুলি লম্বা এবং প্রসারনে সক্ষম তাই ভয় পেলে ও আক্রমণাত্বক ভঙ্গি দেখাতে লম্বা এবং কীলাকার (wedge shaped) ফণা ধারন করে। এদের মাথার চাঁদি এবং দু-চোখের মধ্যস্থ মাথার পাশের দিকের কৌনিক অবস্থান, যাকে বলে ক্যান্থাস সুস্পষ্ট ভাবে প্রতীয়মান। নাসিকা ছিদ্র গোল এবং চোখদুটি বৃহৎ ও গোল তারারন্ধ্রযুক্ত।


title: ফরেস্ট কোবরা

text:
অন্যান্য সর্পপ্রজাতির মত, ফরেস্ট কোবরার দেহত্বক আঁশে ঢাকা। সাপেদের সম্পূর্ন দেহত্বক বিভিন্ন আকার এবং আকৃতির আঁশে আবৃত থাকে- সব মিলিয়ে বলা হয় স্নেক স্কিন । এই আঁশগুলি তাদের দেহকে রক্ষা করে, গমনে সহায়তা করে, দেহের অভ্যন্তরীণ আর্দ্রতা বজায় রাখে এবং দেহত্বকের বিভিন্ন চারিত্রিক বৈশিষ্ট যথা খসখসে ভাব পরিব্ররতন ঘটিয়ে লুকিয়ে থাকতে সাহায্য করে। ফরেস্ট কোবরার পৃষ্ঠদেশীয় আঁশগুলি মসৃণ, চকচকে এবং ভীষন্রকম তীর্যক প্রকৃতির। এই প্রজাতির বর্ন বৈচিত্রপূর্ন- তিন প্রকার প্রধান বর্নবিন্যাস দেখা যায়। সিয়েরা লিওনের পূর্ব অংশ থেকে পশ্চিম কেনিয়া এবং দক্ষিণ অ্যাংগোলা পর্যন্ত বিস্তৃত অঞ্চলে যে সমস্ত ফরেস্ট কোবরা জঙ্গল বা জঙ্গলের সীমান্তবর্তী অঞ্চল জুড়ে বসবাস করে তাদের বর্ন চকচকে কালো; চিবুক, গলা ও পেটের অভ্যন্তরীন ভাগ দুধের সর এর মতো রঙ বা সাদা এবং মোটা কালো আড়াআড়ি দাগ এবং কালো ছিটছিট দাগ যুক্ত। এদের মাথার পাশের দিক আকর্শনীয় ভাবে সাদা-কালো দাগযুক্ত; দেখে মনে হয় ঠোঁটের উপর উলম্বভাবে সাদা-কালো ডোরা কাটা। দ্বিতীয় প্রকার বর্ন বিন্যাস যা পশ্চিম আফ্রিকার সাভানা অঞ্চলে বসবাসকারী ফরেস্ট কোবরাদের মধ্যে দেখা যায়- তা হল কালো এবং হলুদ বন্ধনী(banded) যুক্ত দেহ, লেজ কালো এবং মাথার উপরিভাগ বাদামী-হলুদ,ঠোঁট, চিবুক ও গলা হলুদ বর্নের হয়। তৃতীয় প্রকার বর্ন বিন্যাসটি পূর্ব আফ্রিকার উপকূলবর্তী সমতল, দক্ষিণ কোয়াজুলু-নাটাল, জাম্বিয়া ও ডেমোক্রেটিক রিপাবলিক অফ কঙ্গোর দক্ষিণ ভাগ পর্যন্ত বিস্তৃত অঞ্চলে বসবাসকারী ফরেস্ট কোবরাদের মধ্যে পরিলক্ষিত হয়, এদের দেহের বর্ন বাদামী বা কালচে- বাদামী; তবে দেহের নিম্নভাগে কালচে-বাদামী রঙ খানিকটা হালকা হয়ে যায়। পেট হলুদ বা দুধের সর এর মতো রঙের; ঘনভাবে ক্ষুদ্র ক্ষুদ্র বাদামী বা কালো ছিটছিট দাগ বা ফুটকি লক্ষ্য করা যায় এবং লেজের রঙ কালো। এই প্রজাতির সম্পূর্ন কালো (Melanistic) নমুনাগুলি পশ্চিম আফ্রিকায় দেখা যায়।
ফরেস্ট কোবরার মাথা, দেহ এবং লেজের আঁশবিন্যাস নিম্ন্রূপঃ-এই প্রজাতির বিষ হল পোস্ট-সাইন্যাপ্টিক নিউরোটক্সিনস এবং এদের দংশনে ভয়ানক স্নায়ুতন্ত্রের বিষক্রিয়া দেখা যায়। আরন্সট এবং যুজ ও অন্যান্যরা মিলে ১৯৯৬ সালে এই বিষের মূল্যায়ন করে মান নির্ধারন করেন, সাবকিউটেনিয়াস এলডি হল ০.২২৫মিগ্রা/কেজি। অস্ট্রেলিয়া ভেনম এবং টক্সিন ডেটাবেস এর ব্রাউন ও ফ্রাই এর মতে, মুরিন ইন্ট্রাপেরিটোনিয়াল এলডি হল ০.৩২৪মিগ্রা/কেজি। দংশনে প্রতি নির্গত বিষের পরিমাণ গড়ে ৫৭১মিগ্রা এবং সর্বাধিক ১১০২মিগ্রা। একবার দংশনে এই প্রজাতির সাপেরা এত বেশি পরিমান বিষ আক্রান্ত ব্যক্তির দেহে ঢুকিয়ে দেয়, সেই কারণে এরা ভীষন বিপজ্জনক। আত্মরক্ষার্থে ফরেস্ট কোবরা ভীষন আক্রমণাত্বক ও মরিয়া হয়ে ওঠে। এদের কামড়ে অনেক ক্ষেত্রেই দেখা গেছে বিষক্রিয়ায় ৩০ থেকে ১২০মিনিটের মধ্যে আক্রান্ত ব্যক্তির মৃত্যু ঘটেছে। বিষক্রিয়ার লক্ষণগুলি হল, ঝিমুনি ভাব, অঙ্গপ্রত্যঙ্গের অসারতা, শ্রবনশক্তি লোপ পাওয়া, বাকশক্তি লোপ পাওয়া, মাথা ঘোরা, শক, রক্তের চাপ কমে যাওয়া, পেট ব্যাথা, জ্বর, ফ্যাকাশে ভাব বা বিবর্নতা এবং অন্যান্য স্নায়ুগত এবং শবাস্প্রশবাস সংক্রান্ত লক্কন দেখা যায়।


title: ফরেস্ট কোবরা

text: আফ্রিকান কোবরাগুলির মধ্যে ফরেস্ট কোবরা হল অন্যতম সর্বাপেক্ষা কম দংশনকারী সাপ। এর দংশনের হার ও ঘটনা খুবই কম হওয়ার প্রধান কারণ হল এরা জঙ্গল্বাসী সাপ; লোকালয়ে এদের আগমনের সম্ভাবনা খুব কম। এই প্রজাতির লক্ষন সমূহ মিশরীয় কোবরা ("Naja haje")র অতি সদৃশ্য বা অনুরূপ বলে মনে করা হয়। চিকিৎসাশাস্ত্রে এই প্রজাতির সর্প সংক্রান্ত অভিজ্ঞতা খুবই অপ্রতুল এবং নথিভুক্ত দংশনের ঘটনা বা নিদর্শন কদাচিৎ শোনা যায়। নিউরোটক্সিনের চরম বিষক্রিয়ার কারণে ফরেস্ট কোবরার কামড়ে আক্রান্ত ব্যক্তির শবাসকার্য বন্ধ হয়ে মৃত্যুর নজির রয়েছে। তবে বিশক্রিয়ার লক্ষঙ্গুলি দেখা যাওয়ার সাথে সাথেই দ্রুত অ্যান্টিভেনাম প্রয়োগ করা গেলে অধিকাংশ ক্ষেত্রেই আক্রান্ত ব্যক্তি বেঁচে যায়। বিশেষ অ্যান্টিভেনামের প্রয়োগ ছাড়াই সবতঃস্ফূর্ত ভাবে বা নিজে নিজেই বিষক্রিয়া থেকে সেরে ওঠার নিদর্শনো কদাচিৎ দেখা গেছে, যদিও প্র্যোজনীয় চিকিৎসা ও অ্যান্টিভেনাম এর প্রয়োগে অবহেলা করার অর্থ হল চরম অসুস্থতা এমনকি মৃত্যুর ঝুঁকি নেওয়া। এই প্রজাতির সাপ উত্ত্যক্ত হলে বা কোন্ঠাসা হয়ে পড়লে দ্রুত প্রতি-আক্রমণ করতে পারে এবং যেহেতু দংশঙ্কালে প্রচুর পরিমানে বিষ ঢালতে পারে, তাই দ্রুত মারাত্বক ফলাফলের সম্ভাবনা প্রবল। অধিকাংশ কোবরার ন্যায় এরাও চরম প্রতি-আক্রমণাত্বক; পলায়নপর নয়। চিকিৎসা না করানো দংশনের ক্ষেত্রে মৃত্যু হার যদিও সঠিক ভাবে বলা যায় না, তবুও খুব উচ্চমাত্রায় বলেই মনে করা হয়। ফরেস্ট কোবরারা কখনো বিষ ছোড়েনা বা স্প্রে করে না। সরিসৃপ ও উভয়চরবিদ দের মতানুসারে, আফ্রিকান এলাপিডদের মধ্যে এই প্রজাতির সর্পকে অন্যতম সর্বাপেক্ষা বুদ্ধিমান প্রজাতি হিসাবে গন্য করা হয়।


title: ফরেস্ট কোবরা

text: লিবেরিয়াতে ফরেস্ট কোবরার দংশনের দুটি ঘটনা নথিভুক্ত করা হয়েছে যাতে আক্রান্ত ব্যক্তিদের শরীরে মারাত্বক রকম স্নায়বিক লক্ষন দেখা যায়, যথা, বমির ভাব, হৃদ-স্পন্দন বেড়ে যাওয়া এবং শ্বাসকষ্ট ইত্যাদি। ঘানাতে একটি শিশু সর্পদংশনের ২০মিনিটের মধ্যে মারা যায় এবং সন্দেহ করা হয়েছে যে ঘাতক সর্প্টি ফরেস্ট কোবরা প্রজাতিভুক্ত।


title: ফরেস্ট কোবরা

text:
মূলত পশ্চিম ও মধ্য আফ্রিকাতে ফরেস্ট কোবরা দেখা যায়। এছাড়া এদের দেখা মেলে সেনেগাল, গিনি-বিসসান, গিনি, দক্ষিণ-পশ্চিম মালি, সিয়েরা লিওন, লাইবেরিয়া, কোত দিভোয়ার, বুরকিনা ফাসো, ঘানা, টোগো, বেনিন, নাইজেরিয়া, নিরক্ষীয় গিনি,ক্যামেরুন এবং পশ্চিম আফ্রিকার গাবন থেকে রিপাবলিক অফ কঙ্গো, কঙ্গো, সেন্ট্রাল আফ্রিকান রিপাবলিক, মধ্য আফ্রিকার উত্তর অ্যাংগোলা থেকে পশ্চিম কেনিয়া পর্যন্ত, উগান্ডা, আরওয়ান্ডা; প্ররব আফ্রিকার বুরুন্ডি এবং নাটাসহ দক্ষিণ আফ্রিকার খন্ডিত ভূখন্ডে।
জঙ্গলের সাপ হিসাবে, এই ফরেস্ট কোবরা আফ্রিকান কোবরাগুলির মধ্যে একমাত্র সাপ যাহা উচ্চ বনভূমিতে বাস করে। এই সার্প প্রজাতি বিভিন্ন পরিবেশে সহজেই ভালভাবে অভিযোজিত হতে পারে। এই কারণে ফরেস্ট কোবরার বাসস্থান বা বাসভূমি ভীষনভাবে নির্ভর করে আফ্রিকান ভৌগোলিক পরিধি বা সীমানার ঠিক কোন অংশে সাপটি জন্মগ্রহন করেছে তার উপর। দক্ষিণ আফ্রিকাজাত ফরেস্ট কোবরাদের সাধারনত সাভানা অঞ্চলে এবং তৃনভূমিতে বাস করতে দেখা যায়; যদিও এদেরকে ভাঙ্গাচোরা পাথুরে অঞ্চলেও বাস করতে দেখা যায়। পশ্চিম ও মধ্য আফ্রিকার ক্রান্তীয় এবং নাতি-ক্রান্তীয় রেইন ফরেস্ট এই প্রজাতির সাপের মূল বাসভূমি। আবার পশ্চিম আফ্রিকার ম্যানগ্রোভএর জঙ্গলেও এদের বসবাস রয়েছে। ফরেস্ট কোবরা প্রজাতির যে সাপগুলি ব্যান্ড বা যুক্ত, তাদের পশ্চিম আফ্রিকার সাভানা ও তৃনভূমি অঞ্চলে(সাধারনত নদীর ধারে),ঘন গাছপালাযুক্ত অঞ্চলে, বিশেষতঃ নদীতীরবর্তী জঙ্গলে দেখা যায় (ল্যাটিচুড ১৪ নর্থ পর্যন্ত)। এই প্রজাতি অতি পছন্দের বাসভূমি হল নিম্নভূমিবর্তী জঙ্গল এবং আর্দ্র্য সাভানা ভূমি যেখানে এরা পছন্দের উপকূলবর্তী ঘন ঝোপঝাড়। ফরেস্ট কোবরাকে উচ্চ অভিযোজন ক্ষমতা সম্পন্ন সাপ বলে মনে করা হয় এবং তাই প্রয়োজন হলে অধিকতর শুষ্ক অঞ্চলে এরা অনায়াসেই নিজেদের অভিযোজিত করতে পারে। পশ্চিম কেনিয়াতে প্রসস্থ তৃনভূমিযুক্ত অঞ্চলে এই সর্প প্রজাতির দেখা যায়। উগান্ডা্র জলভূমিতে এদের প্রায় সর্বদাই দেখা যায়। ফরেস্ট কোবরার বাদামী বর্ন বন্যাস দেখা যায় উপকূলবর্তী ও উচ্চভূমির জঙ্গলে, ঘন ঝোপঝাড়ে এবং তৃনভূমিযুক্তযুক্ত অঞ্চলে (যেমন-ন্যাঙ্গা, জিম্বাবোয়ে)। এদের গুপ্ত অভ্যাস এবং গর্তে বাস করার পছন্দের দরুন, এদের প্রায়শই ঘন বসতি অঞ্চলে দেখা যায়। মধ্য আফ্রিকার অনেক শহরে ও আশেপাশের অঞ্চলে এদের দর্শন পাওয়া যায়। এমনকি এই শহরগুলি থেকে গাছপালা ঝোপঝাড় অধিকাংশই লুপ্ত হয়ে যাওয়ার পরও এখানে এরা দৃশ্যমান। ফলের বাগানে বা ফলের চাষ যেখানে হয় সেখানেও এরা বসবাস করে, তবে এক্ষেত্রে এরা বৃক্ষবাসী। এদের উচ্চক্ষমতার অভিযোজনের কারণে এরা বিভিন্ন উচ্চতায় বাস করতে সক্ষম, সমুদ্রপৃষ্ঠ থেকে ২৮০০মিটার বা ৯২০০ফুট উচ্চ পর্বতত্য জঙ্গলেও এদের বসবাস করতে দেখা যায়।


title: ফরেস্ট কোবরা

text: ফরেস্ট কোবরাদের সাধারনত দিনের বেলায় সক্রিয় দেখা যায়। এরা চটপটে এবং ক্ষিপ্র এবং ভাল আরোহনকারীও। নাজা বর্গের আদর্শ কোবরাদের মধ্যে অন্যতম শ্রেষ্ঠ জলচর সর্প। এই সর্পপ্রজাতি স্থলজ, দ্রুতগামী, চমৎকার আরোহনকারী। ১০মিটার বা ৩৩ ফুটেরও বেশি উঁচু গাছে এরা চড়তে পারে বলে জানা গেছে। এরা অতি সজাগ ও তৎপর। এরা জলে সাঁতার কাটতে পারে এবং দরকার হলেই জলে নামে পড়ে। কোনো কোনো অঞ্চলে এদের প্রধান খাদ্য হল মাছ। মাছ শিকারে এরা প্রায়শই জলে নামে এবং তাই এদের অর্ধ-জলচর হিসাবেও গণ্য করা হয়। যদিও জনমানবহীন অঞ্চলে দিনের বেলায় মূলত এদের দেখা পাওয়া যায়, তথাপি জনবসতি অঞ্চলে নৈশ অভিযানে এদের সক্রিয় হতেও দেখা যায়। যখন এরা সক্রিয় থাকে না, তখন এরা জঙ্গলের অথবা জঙ্গলের সীমানার গর্তে, গাছের ফাঁপা গুঁড়িতে বা কোটরে, উদ্ভিদের গুচ্ছমূলে, পাথরের ফাটলে, পরিত্যক্ত উইপোকার ঢিপিতেও বসবাস করে। কোনো কোনো অঞ্চলে এই স্ররপ প্রজাতিদের নদীর পাড়ের গর্তে বা ফাটলে, গাছের ঝুলে থাকে মূল গুচ্ছে, পাখির বাসার কোটরে এবং শহরাঞ্চলে আবর্জনার গাদা অথবা পুরনো অব্যবহৃত বাড়ীতে বাস করতে দেখা যায়। উত্তেজিত হলে এবং কোণঠাসা হলে চ্যাপ্টা লম্বা ফনা মেলে দেহের অগ্রভাগ অনেকটা উচ্চতা পর্যন্ত তুলে ধরে। ফরেস্ট কোবরা ক্ষিপ্র এবং বিরক্ত করলে অথবা কোনঠাসা হলে দ্রুত ছোবল মারতে পারে অনেকটা দূর থেকে। এরা আক্রমণাত্বক হয়ে সামনের দিকে তেড়ে আসে এবং দৃঢ়প্রতিঞ্জ হয়ে ছোবল দেয়। কোনো কোনো বিশেষঞ্জ্রা বিশ্বাস করেন আফ্রিকার সাপেদের মধ্যে অন্যতম সর্বাপেক্ষা ভয়ঙ্কর এই ফরেস্ট কোবরা। খাঁচাবন্দী অনেক ফরেস্ট কোবরার ক্ষেত্রেই দেখা গেছে এরা বিশেষরকম ক্ষিপ্ত এবং আক্রমণাত্বক। তবে এই সর্প প্রজাতি বিষ ছেটাতে("spit") পারে না।


title: ফরেস্ট কোবরা

text: ফরেস্ট কোবরার খাদ্য তালিকা বিচিত্র-প্রচুর রকমের শিকার ধরে এরা-উভচর, মাছ, অন্যান্য সাপ, গোধিকা বা গুই সাপ,অন্যান্য টিকটিকি, পাখীর ডিম, ইঁদুর জাতীয় তীক্ষ্ণদন্ত প্রানী, মাডস্কিপার এবং অন্যান্য ক্ষুদ্রাকার স্তন্যপায়ী প্রানী। পশ্চিম আফ্রিকাতে, এই প্রজাতির একটি সাপ গিফ্ররডস জায়েন্ট স্রিউ (Gifford's giant shrew) নামক অতি দূর্গন্ধময় একটি পতঙ্গভুক প্রানীকে খেয়েছিল বলে জানা যায়। বলাবাহুল্য, এই পতঙ্গভুক প্রানীটি এমনই দূর্গন্ধযুক্ত যে অধিকাংশ সাপই এদেরকে স্প্ররশ করে না।


title: ফরেস্ট কোবরা

text: এই প্রজাতির সাপেরা অন্ডজ বা ডিম্বনালীজাত। গ্রীষ্মকালে স্ত্রী সাপেরা ১১ থেকে ২৬টির মত ডিম পাড়ে। ডিমগুলি সাদা বর্নের এবং মশৃন প্রকৃতির। প্রতিটি ডিম আনুমানিক ৩০ থেকে ৬০মিলিমিটার (১.২ থেকে ২.৪ ইঞ্চি) হয়। ডিমগুলি থোকা হয়ে একসাথে আটকে থাকে। এরা ডিম পাড়ে গাছের ফাঁপা কুঠুরিতে, উইপোকার ঢিপিতে, মাটির গর্তে অথবা স্ত্রী সাপের করা বাসায়। মিলনের পূর্বে, স্ত্রী এবং পুরুষ জোড়া নাচের ছন্দে এবং ভঙ্গিমায় তাদের মাথা মাটি থেকে ১ফুট বা তারও বেশি উঁচুতে তুলে এদিক ওদিক দুলে দুলে নড়াচড়া করতে থাকে। এই ব্যাপারটি সর্প এবং সর্পিনীর মিলন হওয়ার পূর্বে একঘন্টা ধরে চলতে পারে। সেইসময় পুরুষ সাপটি তার ক্লোকা অর্থাৎ যে স্থানে জনননালী, মূত্রনালী ও অন্ত্র উন্মুক্ত হয়, সেই স্থানটি স্ত্রী সাপটির ক্লোকার উপর চেপে ধরে। প্রজনন কালে স্ত্রী ফরেস্ট কোবরাটি অত্যন্ত বিরক্ত, অসহিষনু এবং আক্রমণাত্বক হয়ে ওঠে। এই সময় স্ত্রী সাপ কোনোরকম উত্তক্ত্য করা বা বিপন্ন হওয়ার কারণ ছাড়াই আক্রমণ করে এবং অনেক সময় পথচারীর চলার পথে ফরেস্ট কোবরার বাসা পরে গেলে, তার ফলাফল মারাত্বক হতে পারে। ডিম থেকে বাচ্চা সাপগুলি স্বতন্ত্র ভাবেই বড় হয়ে ওঠে এবং দৈর্ঘ্য ২২-২৫সেন্টিমিটার(৮.৭ থেকে ৯.৮ ইঞ্চি) হয়। যদিও কোনো কোনো সূত্র থেকে এই দাবি করা হয়েছে যে ডিম ফুটে বেরোনো বাচ্চাগুলি ৪৭সেন্টিমিটার(১৯ ইঞ্চি) পর্যন্ত লম্বা হতে পারে। ডিম ফোটার সময়কাল (Incubation period) মোটামুটি ৫৫ থেকে ৭০ দিন এবং প্রয়োজনীয় উষ্ণতা ২৭-৩০°C(৮১-৮৬°F)। একটি বন্দী ফরেস্ট কোবরার ক্ষেত্রে সমীক্ষায় দেখা গেছে যে ডিম ফুটতে ৮০দিনের বেশি সময় লেগেছিল। এই ফরেস্ট কোবরা প্রগাতির সাপগুলি দীর্ঘায়ু হিসাবে পরিচিত। একটি অনুরূপ সাপ বন্দীদশায় ২৮ বছর বেঁচেছিল এবং এটি বিষধর সাপদের মধ্যে বন্দীদশায় সবচেয়ে বেশীদিন বাঁচার, এটাই রেকর্ড। অস্ট্রেলিয়ার মেলবোর্ন-এর চিড়িয়াখানার একটি ফরেস্ট কোবরার বয়স পয়লা সেপ্টেম্বর ২০১৪ সাল অনুযায়ী ৩৫ বছর।


title: লিকুদ

text: লিকুদ () ইসরায়েলের অন্যতম প্রধান মধ্য-ডানপন্থী রাজনৈতিক দল। প্রাতিষ্ঠানিকভাবে এ দলটি লিকুদ-ন্যাশনাল লিবারেল মুভমেন্ট নামে পরিচিত। ধর্মনিরপেক্ষ দল হিসেবে ১৯৭৩ সালে এটি প্রতিষ্ঠিত হয়। মেনাখেম বেগিন কয়েকটি ডানপন্থী ও উদারবাদী দলগুলোকে একত্রিত করে এ দল প্রতিষ্ঠা করেন। দলের সদস্যদেরকে প্রায়শঃই ‘লিকুদনিক’ () নামে পরিচিতি ঘটানো হয়ে থাকে। ২০১৪ সাল পর্যন্ত দলে সংস্কারবাদী ও কট্টরপন্থী - এ দুই ধারায় সদস্য রয়েছে। নেসেটে বর্তমানে লিকুদ দলের ৩০জন সদস্য রয়েছে। দলের বর্তমান সভাপতি হিসেবে বেঞ্জামিন নেতানিয়াহু দায়িত্ব পালন করছেন।


title: লিকুদ

text: ১৯৭৭ সালের নির্বাচনে নিরঙ্কুশ সংখ্যাগরিষ্ঠতা লাভ করে দলটি। ফলে, দেশের রাজনৈতিক ইতিহাসের মোড় অনেকাংশেই ঘুরে যায়। এরফলে প্রথমবারের মতো বামপন্থীরা তাদের ক্ষমতা হারাতে বাধ্য হয়। ১৯৮০-এর দশকের অধিকাংশ সময় দেশ শাসন করলেও ১৯৯২ সালে নেসেটের সংসদীয় নির্বাচনে পরাজিত হয়। অক্টোবর, ১৯৮৩ সালে মেনাখেম বেগিন পদত্যাগ করার পর প্রধানমন্ত্রী আইজাক শামির দলীয় প্রধান হন। ১৯৯৬ সালের নির্বাচনে জয়ের পর লিকুদের প্রার্থী বেঞ্জামিন নেতানিয়াহু প্রধানমন্ত্রীর দায়িত্ব লাভ করেন। কিন্তু, ঐ সরকারের বিশ্বাসযোগ্যতা না থাকায় ১৯৯৯ সালের নির্বাচন আহ্বান করতে হয় ও এহুদ বারাকের নেতৃত্বাধীন এক ইসরায়েল জোটের কাছে হেরে যায়। এরফলে নেতানিয়াহু’র পরিবর্তে এরিয়েল শ্যারন স্থলাভিষিক্ত হন। প্রধানমন্ত্রীর পদত্যাগের পর ২০০১ সালে নির্বাচন অনুষ্ঠিত হয়। ২০০৩ সালের নির্বাচনে দলটি রেকর্ডসংখ্যক আসন পায়। ২০০৫ সালে দলটি বিভক্ত হয়ে যায়। শ্যারন দল ত্যাগ করে কাদিমা দল প্রতিষ্ঠা করেন। এরফলে ২০০৬ সালের নির্বাচনে দলটি চতুর্থ স্থান দখল করে ও নেসেটে ২৮ আসন হারায়। ২০০৯ সালের নির্বাচনের পর পনেরটি আসন ফিরে পায় ও দলের নিয়ন্ত্রণভার দখল করে। ডানপন্থী ইসরায়েল বেইতেইনু ও শাস দলের সাথে জোটবদ্ধ হয়ে সরকার গঠন করেন। এরপর থেকেই তিনি প্রধানমন্ত্রীর দায়িত্ব পালন করছেন এবং প্রত্যেক নির্বাচনেই শীর্ষ ভোট সংগ্রাহকের মর্যাদা পাচ্ছে।


title: লিকুদ

text: ১৯৮৪ সালের নির্বাচনে শামির পরাজিত হলেও অ্যালাইনমেন্ট দল নিজেরা সরকার গঠন করতে না পারায় লিকুদ দলের সাথে জাতীয় ঐকমত্যের সরকার গঠন করে। ঐ সময় পেরেজ প্রধানমন্ত্রী ও শামির পররাষ্ট্রমন্ত্রী হন। দুই বছর পর তাঁরা উভয়েই পদ পরিবর্তন করেন। ১৯৯২ সালে লেবার দলের কাছে পরাজিত হলে শামির অবসর নেন। তাঁর স্থলাভিষিক্ত হন বেঞ্জামিন নেতানিয়াহু। আইজাক রবিন নিহত হলে মে, ১৯৯৬ তৃতীয় লিকুদ দলীয় প্রধান হিসেবে প্রধানমন্ত্রী হন। দলীয় নেতৃত্বের প্রশ্নে ৩১ জানুয়ারি, ২০১২ তারিখে নির্বাচন অনুষ্ঠিত হয়। এতে নেতানিয়াহু ফেইলিনকে পরাভূত করেন।


title: "হ্যাপি" ইন গালোসেস

text: "হ্যাপি" ইন গালোসেস


title: "হ্যাপি" ইন গালোসেস

text: "হ্যাপি" ইন গালোসেস হচ্ছে আমেরিকার রক গায়ক স্কট ওয়াইল্যান্ড এর দ্বিতীয় একক গানের অ্যালবাম। স্কট স্টোন ট্যাম্পল পাইলট ব্যান্ড ও ভেলভেট রিভোল্বার ব্যান্ড এর প্রধান ছিলেন। তার প্রথম আলবাম প্রকাশিত হয় ১৯৯৮ সালে যার নাম ছিলো "১২ বার ব্লুস" । এটি একক ডিস্ক এ প্রকাশিত হয়েছিলো।


title: "হ্যাপি" ইন গালোসেস

text: একটি সাক্ষাৎকারে উইল্যান্ড বলেন, "আপনি জানেন, প্রথম অ্যালবাম ছিল যা তা আমার গত অ্যালবাম গুলোর থেকে একটু ভিন্ন মাত্রার, যেহেতু একটি সামান্য বিট দিয়ে শুরু করেছি তা চেস্টা করবো আরও দূর নিয়ে যাওয়ার। এছাড়া তিনি এমটিভি তেও একটি সাক্ষাৎকার দেন এই ব্যাপারে।


title: "হ্যাপি" ইন গালোসেস

text: "হ্যাপি" ইন গালোসেস ছিলো একটি জনপ্রিয় ডাবল অ্যালবাম। কিন্তু বাস্তবিকপক্ষে একক অ্যালবাম থেকেই ডাবল অ্যালবাম করার অণুপ্রেরণা আসে।


title: "হ্যাপি" ইন গালোসেস

text: "হ্যাপি" ইন গালোসেস আত্মপ্রকাশিত হয় #৯৭ এ প্রায় ১০,৫০০ কপি অ্যালবাম বিক্রি করে তাও আবার প্রথম সপ্তাহে। এতে আয় করে প্রায় ৩.৫ থেকে ৫ কোটি ডলার।


title: "হ্যাপি" ইন গালোসেস

text: ২০০৮ সালের অক্টোবরে amazon.com এই গানগুলি তাদের বক্রয় তালিকায় আনে। এবং সেখানে আই-টিউন হিসাবে গানগুলি প্রকাশ পায়। অ্যালবাম - বিলবোর্ড (উত্তর আমেরিকা)


title: "হ্যাপি" ইন গালোসেস

text: একক– বিলবোর্ড (উত্তর আমেরিকা)


title: আইজাক রবিন

text: আইজাক রবিন (; ; জন্ম: ১ মার্চ, ১৯২২ - মৃত্যু: ৪ নভেম্বর, ১৯৯৫) মেন্ডেটরি ফিলিস্তিনের জেরুসালেমে জন্মগ্রহণকারী বিশিষ্ট ইসরায়েলী রাজনীতিবিদ ও প্রধানমন্ত্রী ছিলেন। পঞ্চম প্রধানমন্ত্রী হিসেবে তিনি দুই মেয়াদে ইসরায়েলের নেতৃত্ব দেন। বিদ্যালয় জীবনে তিনি কৃষি বিষয়ে অধ্যয়ন করেন। ভাল ছাত্র হিসেবেও তিনি সুনাম কুড়িয়েছেন। ইসরায়েলে প্রথম জন্মগ্রহণকারী প্রধানমন্ত্রী তিনি। ইসরায়েল-ফিলিস্তিন শান্তি প্রক্রিয়ার পথিকৃৎ হিসেবে তিনি চিত্রিত হয়ে আছেন।


title: আইজাক রবিন

text: নভেম্বর, ১৯৯৫ সালে ইসরায়েলের কট্টর ইহুদি ধর্মাবলম্বী ও শান্তি প্রস্তাবের বিরোধী ইগাল আমির কর্তৃক তিনি নিহত হন। একমাত্র প্রধানমন্ত্রী হিসেবে নিহত হন ও লেভি ইশকোলের পর দ্বিতীয় প্রধানমন্ত্রী হিসেবে দায়িত্ব পালনকালীন সময়ে মৃত্যুমুখে পতিত হন।


title: আইজাক রবিন

text: ১ মার্চ, ১৯২২ তারিখে বাধ্যতামূলক ফিলিস্তিনের জেরুসালেমের শারে জেদেক মেডিক্যাল সেন্টারে তাঁর জন্ম। ইউরোপ থেকে তৃতীয় পর্যায়ে ফিলিস্তিনে অভিবাসিত নেহেমিয়া ও রোজা দম্পতির সন্তান তিনি। তাঁর বাবা নেহেমিয়া রুবিতজভ ইউক্রেনের সিদরোভিচি গ্রামে জন্মগ্রহণ করেছিলেন। শৈশবেই বাবার মৃত্যুর ফলে পরিবারকে সহযোগিতার জন্য তাঁকে কাজে নামতে হয়। ১৮ বছর বয়সে মার্কিন যুক্তরাষ্ট্রে চলে যান ও পোল জিও পার্টিতে যোগ দেন। এ সময় তিনি নাম পরিবর্তন করে রবিন রাখেন।


title: আইজাক রবিন

text: তেল আভিভে তিনি বড় হন। ১৯২৮ সালে তেল আভিভ বেইত হিনাখ লেয়ালদেই অভদিমে ভর্তি হন ও ১৯৩৫ সালে পড়াশোনা শেষ করেন। ছাত্রদেরকে কৃষিশিক্ষার পাশাপাশি ইহুদিধর্ম বিষয়েও শিক্ষা প্রদান করা হতো। বিদ্যালয়ে তিনি খুব ভাল নম্বর তোলেন। কিন্তু ঘরকুনো থাকায় খুব কম ব্যক্তিই তাঁর প্রখর বুদ্ধিমত্তা সম্পর্কে অবগত ছিলেন।


title: আইজাক রবিন

text: ১৯৩৭ সালে দুই বছর মেয়াদে কাদুরি এগ্রিকালচারাল হাই স্কুলে ভর্তি হন। কৃষি সম্পৃক্ত বিষয়গুলোতে আশানুরূপ নম্বর পান কিন্তু ব্রিটিশ বিরোধীতায় ইংরেজি ভাষাকে অপছন্দ করতেন তিনি। শুরুতে কৃষি প্রকৌশলী হবার চিন্তা-ভাবনা থাকলেও ১৯৩৮ সালে আরব উত্থানে সামরিক বিষয়ে তাঁর আগ্রহ জন্মে। বিদ্যালয় জীবন শেষ করে ক্যালিফোর্নিয়া বিশ্ববিদ্যালয়ের বৃত্তি নিয়ে কৃষি প্রকৌশল বিষয়ে অধ্যয়নের জন্য বার্কলে চলে যান। কিন্তু, ফিলিস্তিনে বসবাস করে যুদ্ধ করার দিকেই তাঁর নজর ছিল।


title: আইজাক রবিন

text: দীর্ঘ ২৭ বছর সৈনিক হিসেবে কর্মরত ছিলেন। কিশোর বয়সে পালমাখে যোগ দেন ও ইসরায়েলের স্বাধীনতার যুদ্ধে প্রধান হন। ১৯৪৮-এর শেষ দিকে নবগঠিত ইসরায়েল প্রতিরক্ষা বাহিনীতে যোগ দেন ও উদীয়মান কর্মকর্তা হিসেবে দায়িত্ব পালন করেন। ১৯৫০-এর দশকে আইডিএফের প্রশিক্ষণের রূপরেখা বাস্তবায়নে সহায়তা করেন। ১৯৫৯ থেকে ১৯৬৩ মেয়াদে আইডিএফের পরিচালক ছিলেন। ১৯৬৪ সালে চিফ অব জেনারেল স্টাফ হিসেবে মনোনীত হন ও ১৯৬৭ সালে ছয়দিনের যুদ্ধ বিজয়ে নেতৃত্ব দেন। ১৯৬৮ থেকে ১৯৭৩ পর্যন্ত মার্কিন যুক্তরাষ্ট্রে ইসরায়েলের দূত হিসেবে কাজ করেন। এ সময়েই মার্কিন যুক্তরাষ্ট্র-ইসরায়েলের মধ্যকার সম্পর্কের ভিত মজবুত আকার ধারণ করে।


title: আইজাক রবিন

text: গোল্ডা মেয়ারের পদত্যাগের পর ১৯৭৪ সালে ইসরায়েলের প্রধানমন্ত্রী মনোনীত হন। প্রথম মেয়াদে সিনাই অন্তর্বতী চুক্তিতে স্বাক্ষর করেন ও এনতেবে এলাকা অবরোধের আদেশ দেন। আর্থিক কেলেঙ্কারীর কারণে ১৯৭৭ সালে পদত্যাগ করতে বাধ্য হন। ১৯৮০-এর দশকের অধিকাংশ সময়ই তিনি প্রতিরক্ষামন্ত্রীর দায়িত্বে ছিলেন। এ সময়েই প্রথম ইন্তিফাদা’র সূত্রপাত ঘটে।


title: আইজাক রবিন

text: ১৯৯২ সালে প্রধানমন্ত্রী হিসেবে পুণঃনির্বাচিত হন। ইসরায়েল-ফিলিস্তিন শান্তি প্রক্রিয়ার সূত্রপাত ঘটান। ফিলিস্তিনী নেতৃবৃন্দের সাথে অসলো চুক্তিসহ বেশ কয়েকটি ঐতিহাসিক চুক্তিতে স্বাক্ষর করেন। এছাড়াও, ১৯৯৪ সালে জর্দানের সাথেও শান্তি চুক্তি করেন।


title: আইজাক রবিন

text: মার্চ, ১৯৭৪ সালে গোল্ডা মেয়ারের স্বল্পকালীন সময়ের সরকারের পক্ষে শ্রমমন্ত্রী হিসেবে মনোনীত হন। দূত হিসেবে কর্মরত অবস্থায় রবিনের সাথে মেনাখেম এম. স্নিয়ারসনের সাথে সম্পর্ক গড়ে উঠে।


title: আইজাক রবিন

text: অসলো চুক্তি স্বাক্ষরের পূর্বে রবিন পিএলও চেয়ারম্যান ইয়াসির আরাফাতের কাছ থেকে সন্ত্রাস বন্ধ ও ইসরায়েলকে আনুষ্ঠানিকভাবে স্বীকৃতিপত্র পান। একই দিন ৯ সেপ্টেম্বর, ১৯৯৩ তারিখে পিএলওকে আনুষ্ঠানিকভাবে স্বীকৃতির বিষয়ে আরাফাতকে এক চিঠিতে জানান।


title: আইজাক রবিন

text: চুক্তিতে স্বাক্ষরের পর ঐতিহাসিক করমর্দনকালে আরাফাতকে রবিন বলেন,


title: আইজাক রবিন

text: ১৯৯৪ সালে দীর্ঘদিনের রাজনৈতিক প্রতিপক্ষ শিমন পেরেজ ও ফিলিস্তিনের অবিসংবাদিত নেতা ইয়াসির আরাফাতের সাথে যৌথভাবে শান্তিতে নোবেল পুরস্কার লাভ করেন।


title: আইজাক রবিন

text: এ চুক্তির ফলে ইসরায়েলীরা দ্বিধা-বিভক্ত হয়। কেউ রবিনকে বীর আবার কেউ বিশ্বাসঘাতকরূপে চিহ্নিত করেন। অসলো শান্তি চুক্তির ফলে তেল আভিভের কিংস অব ইসরায়েল স্কয়ারে (বর্তমানে - রবিন স্কয়ার) গণ শোভাযাত্রায় তিনি উপস্থিত ছিলেন। শোভাযাত্রা শেষে সিটি হলে থাকা গাড়িতে উঠার সময় অর্ধ-স্বয়ংক্রিয় পিস্তলে আমির তাঁকে তিনটি গুলি করেন। দু’টি গুলি রবিনকে ও একটি তাঁর দেহরক্ষীকে অল্প আঘাত করে। কাছাকাছি ইচিলভ হাসপাতালে নেয়া হলে অতিরিক্ত রক্তক্ষরণ ও ফুসফুসের জখমে তাঁর দেহাবসান ঘটে। মন্ত্রীসভার জরুরি বৈঠকে পররাষ্ট্রমন্ত্রী শিমন পেরেজকে ভারপ্রাপ্ত প্রধানমন্ত্রীর দায়িত্ব দেয়া হয়।


title: আইজাক রবিন

text: ৬ নভেম্বর, ১৯৯৫ তারিখে মাউন্ট হার্জলে তাঁকে সমাহিত করা হয়। মার্কিন রাষ্ট্রপতি বিল ক্লিনটন, অস্ট্রেলীয় প্রধানমন্ত্রী পল কিটিং, মিশরীয় রাষ্ট্রপতি হোসনি মুবারক, জর্দানের বাদশাহ হুসেনসহ বিশ্ব নেতৃবৃন্দের অনেকেই উপস্থিত ছিলেন। ক্লিনটন হিব্রু ভাষায় দুঃখপ্রকাশ করে বলেন, শালম, হাভের (, বিদায়, বন্ধু)।


title: আইজাক রবিন

text: ১৯৪৮ সালে সংঘটিত আরব-ইসরায়েল যুদ্ধকালীন সময়ে লেহ শ্যুলবার্গের সাথে পরিণয়সূত্রে আবদন্ধ হন। ঐ সময়ে পালমাখ সংবাদপত্রে লেহ রবিন কাজ করতেন। এ দম্পতির সংসারে ডালিয়া ও ওভাল নাম্নী দুই সন্তান জন্মগ্রহণ করেন। রবিন নাস্তিক ছিলেন। মার্কিন কূটনীতিবিদ ডেনিস রসের মতে, ইসরায়েলের সর্বাপেক্ষা ধর্মনিরপেক্ষবাদী ইহুদি হিসেবে তাঁর সাথে পরিচিত হয়েছেন।


title: আইজাক রবিন

text: রবিনের মৃত্যুর পর তাঁর কন্যা ডালিয়া রবিন-পেলোসফ রাজনীতিতে প্রবেশ করেন ও ১৯৯৯ সালে সেন্টার পার্টির সদস্যরূপে নেসেট সদস্য হিসেবে নির্বাচিত হন। ২০০১ সালে ডালিয়া উপ-প্রতিরক্ষামন্ত্রীর দায়িত্ব পালন করেন।


title: কাসুনিয়াতান মসজিদ

text: কাসুনিয়াতান মসজিদ (Indonesia Masjid Kasunyatan) ইন্দোনেশিয়ার বানতেনের কাসুনিয়াতান গ্রামে অবস্থিত একটি ছোট মসজিদ। ১৫৭০ এবং ১৫৯৬ সালের মধ্যে স্থাপিত মসজিদটি ইন্দোনেশিয়ার সবচেয়ে পুরানো মসজিদগুলোর একটি। মসজিদটি পুরাতন বানতেনের খুব নিকটেই অবস্থিত এবং ১৬তম শতাব্দিতে বানতেনে ইসলামী শিক্ষা পাঠদানের অন্যতম কেন্দ্র হিসেবে বিবেচিত হয়। মসজিদটি ১৯৩২ সাল ডাচ ঔপনেবেশিক আমলে পুরাতন ঐতিহ্যের মযাদা লাভ করে। বতমানে এই মযাদা এখনো কাছে কিনা তা অজানা রয়ে গেছে।


title: কাসুনিয়াতান মসজিদ

text: পুরাতন বানতেনে অবস্থিত মসজিদগুলোর মধ্যে কাসুনিয়াতান মসজিদটি অন্যতম; অন্য মসজিদগুলো হল বানতেন শাহী মসজিদ এবং কানারি মসজিদ। পুরান বানতেনে অবশিষ্ট অন্য মসজিদগুলোও রয়েছে, যেমন পেকিনান তিনগি মসজিদ, যার গম্ভুজ নষ্ট হয়ে গেছে, ইতিমেধ্যেই ধ্বংসে হয়ে যাওয়া ক্রাতন কাইবন মসজিদ এবং কোজা মসজিদের অবশিষ্টাংশ।


title: কাসুনিয়াতান মসজিদ

text: কাসুনিয়াতান মসজিদটি কিয়াই দুকুহ, সুলতান মৌলানা মুহাম্মদের শিক্ষক এবং বানতেনের ইসলামি চিন্তা বিষয়ক দলের নেতা, কর্তৃক প্রতিষ্ঠিত হয়। কিয়াই দুকুহ, যিনি পানগেরান কাসুনিয়াতান উপাধি লাভ করেন, নিজের নামে গ্রামের এবং মসজিদের নামকরণ করেন। মসজিদটি কাসুনিয়াতানের ইসলামি সাধকদের ইবাদত আদায়ের জন্য নিমিত হয়েছিল। মসজিদটির প্রতিষ্ঠা তারিখ বিভিন্ন ধরনের মতভেদ রয়েছে, তবে মসজিদটি মৌলানা ইউছুফ এর রাজত্বকালে প্রতিষ্ঠিত হয়েছিল, যা ১৫৭০ এবং ১৫৯৬ এর মাঝামাঝি সময়ের মধ্যে।


title: কাসুনিয়াতান মসজিদ

text:
কাসুনিয়াতান মসজিদটি কাসুনিয়াতন গ্রামে অবস্থিত, যা পুরানো বানতেনের ক্রাতন কাইবোন থেকে ৫০০ মিটার দক্ষিণে।
মসজিদ কমপ্লেক্সটি পশ্চিম, দক্ষিণ এবং পূর্বদিকের তিনটি ফটকসহ বড় প্রাচীর দ্বারা বেষ্টিত। পশ্চিম ফটকটি মসজিদ কমপ্লেক্সের উত্তরে অবস্থিত সমাধির মূল ফটক হিসেবে ব্যবহৃত হয়ে থাকে। এই ফটকটি উত্তরের সমাধিস্থল এবং পূর্বের সমাধিস্থলের মাঝে সীমানা প্রাচীর হিসেবে কাজ করে। দক্ষিণের ফটকটি মসজিদের পূর্বপাশে অবস্থিত সমাধি এলাকার প্রবেশ পথ হিসেবেও ব্যবহার করা হয়।


title: তাইপেই শাহী মসজিদ

text: তাইপে শাহী মসজিদ () তাইওয়ানের সববৃহৎ এবং সবচেয়ে বিখ্যাত মসজিদ যার মোট এলাকা ২,৭৪৭ বগ মিটার। দা’ন জেলার তাইপেই শহরে অবস্থিত মসজিদটি তাইওয়ানের সবচেয়ে গুরুত্বপূণ ইসলামি ইমারত এবং ১৯৯৯ সালে ২৯ জুনে তাইপেই শহরের সরকার কর্তৃক মসজিদটি ঐতিহাসিক স্থান হিসেবে নিবন্ধিত করে।


title: তাইপেই শাহী মসজিদ

text:
১৯৪৫ এ জাপান থেকে চীনের হাতে তাইওয়ান হস্তান্তরের পরে, নানকিং এর চীনা মুসলিম এসোসিয়েশন (সিএমএ) ২৩ ডিসেম্বর ১৯৪৭ এ তাইওয়ানে সিএমএ শাখার প্রস্তুতিমূলক কমিটি গঠন করার জন্য চাং জিছুং (常子春), ওয়াং জিংঝাই (王靜齋) এবং ঝেং হউরেন (鄭厚仁) কে নিয়োগ দেয়।
পরবতীতে, অনেক চীনা মুসলমান তাইওয়ানে এসেও ইবাদতের জন্য কোন জায়গা খোঁজে পায়নি, তারা তহবিল গঠন করে তাইওয়ানের প্রথম মসজিদ নিমাণ করে। তারা দা’ন জেলার তাইপেই শহরের লিশুইে রোডের ১৭ নং লাইনের ২ নং গেইটে মসজিদটি নিমাণ করে।চেং জে-চুন এবং চেং হু-রেন মসজিদের জমিটি দান করেন। কেএমটি সরকারে চীনা মুসলামনদের বৃদ্ধির সাথে সাথে মসজিদটিতে ইবাদতকারীদের জন্য ছোট হয়ে পড়ে, সেজন্য মসজিদটির পুননিমাণের জন্য তাদের একটি বড় জায়গার প্রয়োজন হয়ে পড়ে।


title: তাইপেই শাহী মসজিদ

text: ১৯৫০ সালের শেষের দিকে, চীনা সামরিক যুদ্ধের শেষে এবং চীনা মাইনল্যান্ড থেকে তাইওয়ানে জাতীয়তাবাদী সরকারের পুনগঠনের পর, সিএমএ’র মহাসচিব বাই চোংজি এবং পররাষ্ট্র মন্ত্রনালয়ের আওসি জজ ইয়েহ একটি বৃহত্তর ইসলামিক শৈলীতে মসজিদ নিমাণের প্রস্তাব করেন যার নকশা তৈরী করেন বিখ্যাত স্থপতি ইয়াং চো-চেং, যিনি তাইওয়ানের গ্রান্ড হোটেল, চিয়াং কাই-শেক মেমোরিয়াল হল, জাতীয় থিয়েটার এবং কনসাট হল সহ বেশকিছু স্থাপনার নকশা তৈরী করেন। দক্ষিণ জিং রোডে সরকারের অনুদানকৃত জায়গায় বাই চুংজি, মহাসচিব শি জিঝউ এবং বোড চেয়ারম্যান চেং জিঝুয়ান এর নেতৃত্বে মসজিদটি কন্টিনেন্টাল ইঞ্জিনিয়ারিং কপোরেশন নিমিত হয়। আরওসি’র সহ সভাপতি চেন চেং ১৯৬০ সালের ১৩ এপ্রিলে মসজিদটির উদ্বোধন অনুষ্ঠানের নেতৃত্ব দেন।


title: তাইপেই শাহী মসজিদ

text: দক্ষিণ জিং রোডে সরকারের অনুদানকৃত জায়গায় বাই চুংজি, মহাসচিব শি জিঝউ এবং বোড চেয়ারম্যান চেং জিঝুয়ান এর নেতৃত্বে মসজিদটি কন্টিনেন্টাল ইঞ্জিনিয়ারিং কপোরেশন নিমিত হয়। আরওসি’র সহ সভাপতি চেন চেং ১৯৬০ সালের ১৩ এপ্রিলে মসজিদটির উদ্বোধন অনুষ্ঠানের নেতৃত্ব দেন।


title: তাইপেই শাহী মসজিদ

text:
অন্যান্য মসজিদের মতই, তাইপেই শাহী মসজিদ তাইওয়ানের মুসলমানদের জন্য পাচঁ ওয়াক্ত সালাত আদায়ের পবিত্রতম স্থান। এছাড়া এই মসজিদে শুক্রবারে জুমার সালাত, দুই ঈদের সালাত, রমজান মাসে তারাবীহ সালাত এবং এমনকি মৃত ব্যক্তির জানাযার সালাতও আদায় করা হয়ে থাকে।
তাইপেই শাহী মসজিদে তাইওয়ানের সববৃহৎ ইসলামিক সংগঠন চীনা মুসলিম এসোসিয়েশন (সিএমএ)’র সদর দপ্তর অবস্থিত।তাইপেই আসার পূবে, সিএমএ নানকিং ভিত্তিক সংগঠন ছিল। তারা পুরো তাইওয়ান জুড়ে ইসলাম-বিষয়ক কমকান্ড পরিচালনা করে এবং স্থানীয় মুসলমানদের মাঝে তাদের একটি ইতিবাচক সুনাম রয়েছে। মসজিদটির নিজস্ব পরিচালনা পরিষদ রয়েছে যারা মসজিদটির বিভিন্ন কমকান্ডের পরিচালনার দায়িত্ব পালন করেন। সিএমএ’র পাশাপাশি মসজিদটিতে চীনা ইসলামী সাংস্কুতিক এবং শিক্ষা বিষয়ক ফাউন্ডেশনের অফিস রয়েছে।
তাইপেই শাহী মসজিদটি সোজাসুজি চারটি তাইপেই মেট্রোর স্টেশনের কেন্দ্রে অবস্থিত। স্টেশনগুলো হল দা’ন পাক স্টেশন, ডংম্যান স্টেশন, গুটিং স্টেশন এবং টেকনোলজি বিন্ডিং স্টেশন। এই স্টেশনের যেকোন একটি হতে পায়ে হেটেঁ মসজিদটিতে পৌছানো যায়।


title: আত-তাকওয়া মসজিদ

text: আত-তাকওয়া মসজিদ () তাইওয়ানের দায়ুন জেলার তাওয়ুন শহরে অবস্থিত একটি মসজিদ। এটি তাইওয়ানের সতেরতম এবং আধুনিক শৈলীতে নিমাণকৃত মসজিদ।


title: আত-তাকওয়া মসজিদ

text:
মসজিদটির উন্নয়ন কাজ একটি ইন্দোনেশীয়-তাইওয়ানী পরিবার শুরু করেন যাদের একটি ইন্দোনেশীয় দোকান ছিল যেখানেকার কারখানায় বা গৃহস্থালী কাজে অধিকাংশ ইন্দোনেশীয় শ্রমিক নিয়োজিত ছিল।তারা নিজেদের দোকানের পাশেই মসজিদ নিমাণের জন্য একটি খালি জায়গা ক্রয় করেন।তহবিল এবং বিভিন্ন প্রতিষ্ঠান থেকে ধার নেয়া অথের সাহায্যেই তারা এক বছরের মধ্যেই মসজিদটি নিমাণ কাজ সম্পন্ন করেন।মসজিদটি আনু্ষ্ঠানিকভাবে ২০১৩ এর ৯ জুন উদ্বোধন করা হয়।
মুসলমানদের নিয়মিত পাঁচ ওয়াক্ত সালাত আদায়ের পাশাপাশি, মসজিদটিতে নিয়মিত বিভিন্ন বিষয়ে পাঠদান করা হয়, যেমন মান্দারিন ভাষা।


title: আত-তাকওয়া মসজিদ

text: ১৩০ বগ মিটারের মসজিদটির দৈঘ্য ২৬ মিটার এবং প্রস্থ ৫ মিটার।মসজিদটি তিনতলা বিশিষ্ট, প্রথম তলা পুরুষদের সালাত আদায়ের জন্য, দ্বিতীয় তলা মহিলাদের সালাত আদায়ের জন্য এবং তৃতীয় তলা পাঠদান এবং শয়নকক্ষের জন্য ব্যবহার করা হয়।


title: আত-তাকওয়া মসজিদ

text: টিএইচএসআর তাওয়ুন স্টেশনের তাইওয়ান হাই স্পীড ট্রেনের মাধ্যমে উত্তর পশ্চিমে দিক দিয়ে আত-তাকওয়া মসজিদে প্রবেশ করা যায়। ভবিষ্যতে দায়ুন স্টেশনের তাওয়ুন মেট্রোর মাধ্যমে মসজিদটি আরো নিকটে চলে আসবে।


title: হামাদান

text: হামাদান বা হামেদান (, "Hamadān") (প্রাচীন ফার্সি: হাংমেতানা, ইকবাতানা) ইরানের হামাদান প্রদেশের রাজধানী শহর। ২০০৬ খ্রিষ্টাব্দে আদমশুমারি অনুযায়ী এই শহরের জনসংখ্যা ৪,৭৩,১৪৯ এবং পরিবার সংখ্যা ১,২৭,৮১২।


title: হামাদান

text: হামাদানকে ইরান ও পৃথিবীর প্রাচীনতম শহরগুলোর অন্যতম হিসেবে ধরা হয়। ১১০০ খ্রিষ্টাপূর্বা‌ব্দে এটি এসিরিয়ানরা এই শহর দখল করেছিল এমন হওয়ার সম্ভাবনা রয়েছে। প্রাচীন গ্রিক ইতিহাসবিদ হেরোডোটাসের বক্তব্য অনুসারে এই শহর ৭০০ খ্রিষ্টপূর্বে মেডাসের রাজধানী ছিল।


title: হামাদান

text: ইরানের মধ্যপশ্চিম অংশে ৩,৫৭৪ মিটার আলওয়ান্দ পর্বতমালায় হামাদানের সবুজ পাহাড়ী এলাকা রয়েছে। হামাদান সমুদ্রপৃষ্ট থেকে ১,৮৫০ মিটার উচুতে অবস্থিত।


title: হামাদান

text: পুরনো শহরের বিশেষ বৈশিষ্ট্য ও এর ঐতিহাসিক স্থানগুলোর কারণে গ্রীষ্মকালে হামাদানে পর্যটক সমাগম ঘটে। এটি তেহরানের প্রায় দক্ষিণপশ্চিমে অবস্থিত।


title: হামাদান

text: শহরের প্রধান প্রতীক গাঞ্জনামা, ইবনে সিনা স্মৃতিসৌধ ও বাবা তাহির স্মৃতিসৌধ। শহরের অধিবাসীদের মাতৃভাষা ফার্সি।


title: হামাদান

text: ক্লিফর্ড এডমন্ড বসওয়ার্থ‌ের মতানুযায়ী হামাদান খুবই পুরনো শহর। তার মতে এই শহরের নাম ১১০০ খ্রিষ্টপূর্বের এসিরিয়ান রাজা প্রথম তিগলাথ-পিলেসারের সময়ের কিউনিফর্ম বিবরণে রয়েছে এমন হতে পারে, তবে হেরোডোটাস নিশ্চিতভাবে এর নাম উল্লেখ করেছেন যাতে বলা হয়েছে যে খ্রিষ্টপূর্ব ৭ম শতাব্দীতে মেডিয়ার রাজা ডিওকেস আগবাতানা বা ইকবাতানা শহর নির্মাণ করেছিলেন।


title: হামাদান

text: হামাদান মেডেস জাতি কর্তৃক প্রতিষ্ঠিত হয়েছিল এবং এই শহর ছিল মেডিয়ান সাম্রাজ্যের রাজধানী। পরে তা হাখমানেশী সাম্রাজ্যের কয়েকটি রাজধানীর অন্যতম রাজধানী হয়।


title: হামাদান

text:
বাইবেলের বুক অফ এজরাতে হামাদানের উল্লেখ রয়েছে, এতে বলা হয়েছে যে এখানে রাজা কর্তৃক ইহুদিদেরকে জেরুজালেমে মন্দির নির্মাণের অনুমতি প্রদানের একটি দলিল পাওয়া গিয়েছিল (এজরা ৬:২)। এজরার বিবরণে শহরের প্রাচীন নাম ইকবাতানা ব্যবহৃত হয়েছে। সমুদ্রপৃষ্ট থেকে এক মাইলের বেশি উচু হওয়ায় এখানে চামড়ার উপর লিখিত নথি সুরক্ষিত থাকত।
পার্থি‌য়ান যুগে তিসফুন দেশের রাজধানী হয় এবং হামাদান গ্রীষ্মকালীন রাজধানী ও পার্থি‌য়ান শাসকদের আবাসস্থল হিসেবে ব্যবহৃত হত। পার্থি‌য়ানদের পর সাসানীয়রা হামাদানে তাদের গ্রীষ্মকালীন প্রাসাদ নির্মাণ করে। ৬৩৩ খ্রিষ্টাব্দে সংঘটিত নাহাওয়ান্দের যুদ্ধের পর হামাদান মুসলিমদের হস্তগত হয়।


title: হামাদান

text:
বুওয়িদের যুগে শহরের বেশ ক্ষতি হয়। ১১শ শতাব্দীতে সেলজুকরা তাদের রাজধানী বাগদাদ থেকে হামাদানে স্থানান্তর করে।
হামাদানের ভাগ্য স্থানীয় শক্তিগুলোর উত্থান ও পতনের উপর নির্ভর করেছে। তৈমুরীয় আক্রমণের সময় হামাদান শহর ধ্বংস হয়। সাফাভি যুগে শহর বিস্তার লাভ করে। ১৮শ শতাব্দীতে উসমানীয়দের কাছে শহরটি আত্মসমর্পণ করে। কিন্তু নাদির শাহ উসমানীয়দের বিতাড়িত করেন। ইরান ও উসমানীয়দের মধ্যকার শান্তিচুক্তি অনুসারে হামাদানকে ইরানের হাতে ফিরিয়ে দেয়া হয়। হামাদান সিল্ক রোডে অবস্থিত। ইরানের পশ্চিম অঞ্চলের মূল সড়ক নেটওয়ার্কে অবস্থানের কারণে বিগত শতাব্দীগুলোতেও শহরে ব্যবসা ও বাণিজ্যের প্রসার ঘটেছে।


title: হামাদান

text: প্রথম বিশ্বযুদ্ধের সময় এখানে রুশ এবং তুরকি-জার্মা‌ন বাহিনীর মধ্যে প্রচন্ড লড়াই হয়। দুই বাহিনীই শহর অধিকার করেছিল। তবে শেষপর্যন্ত ব্রিটিশরা এর দখল লাভ করে। যুদ্ধ শেষে ১৯১৮ খ্রিষ্টাব্দে তা ইরানের হাতে তুলে দেয়া হয়।


title: হামাদান

text:
হামাদান প্রদেশ জগ্রোস পর্বতমালার পূর্বে নাতিশীতোষ্ণ পাহাড়ি এলাকায় অবস্থিত। উত্তর ও উত্তরপূর্বের বিস্তীর্ণ সমভূমি প্রায় সারাবছর ধরে বয়ে যাওয়া বায়ুপ্রবাহের প্রভাবাধীন থাকে।
এই অঞ্চলের কয়েকটি বায়ুপ্রবাহ হল: বসন্ত ও শীত ঋতুতে উত্তর ও উত্তরপূর্বের বায়ুপ্রবাহ, এটি প্রধানত আর্দ্র ও বৃষ্টিপাত ঘটায়। শরত ঋতুতে পশ্চিম-পূর্ব বায়ুপ্রবাহ ও স্থানীয় বায়ুপ্রবাহ, এটি উচ্চ অংশ ও সমতলের বায়ুচাপের তারতম্যের কারণে হয়ে থাকে, এটি অনেকটা আসাদাবাদ অঞ্চলের বায়ুপ্রবাহের মত।


title: হামাদান

text: হামাদান আলওয়ান্দ পর্বতমালার নিকটে অবস্থিত। এখানে শুস্ক গ্রীষ্ম মহাদেশীয় জলবায়ু দেখা যায়। এছাড়া শীতকালে তুষার পড়ে থাকে। এটি ইরানের অন্যতম ঠান্ডা অঞ্চল। সবচেয়ে বেশি শীতের দিন তাপমাত্রা এর নিচে নেমে যায়। শীতকালে ভারি তুষারপাত হয় যা প্রায় দুইমাসব্যপীও হতে পারে। সংক্ষিপ্ত গ্রীষ্মকালে আবহাওয়া শান্ত, মনোরম ও রৌদ্রজ্জল থাকে।


title: হামাদান

text: ১৯৯৭ খ্রিষ্টাব্দের আদমশুমারি অনুযায়ী হামাদানের জনসংখ্যা ছিল ১৬,৭৭,৯৫৭। সেই বছরের সরকারি পরিসংখ্যানের ভিত্তিতে হামাদান কাউন্টিতে সনসংখ্যা ছিল ৫,৬৩,৪৪৪। অধিকাংশ জনগণ পার্সি‌য়ান। এছাড়া হামাদানে সংখ্যালঘুদের মধ্যে উল্লেখযোগ্য সংখ্যক আজারবাইজানি ও অল্প সংখ্যক ইহুদি রয়েছে।


title: হামাদান

text: হামাদান অনেক কবি ও সাংস্কৃতিক তারকার আবাস। একে নিরবচ্ছিন্নভাবে অধ্যুষিত শহরের মধ্যে প্রাচীনতমের একটি বলা হয়ে থাকে।


title: হামাদান

text: চামড়া, সিরামিক ও কার্পেটের হস্তশিল্পের জন্য হামাদান বিখ্যাত।


title: হামাদান

text: ইরানের সাংস্কৃতিক ঐতিহ্য সংগঠন শুধু হামাদানের ২০৭টি স্থানকে ঐতিহাসিক ও সাংস্কৃতিক গুরুত্ববহ হিসেবে তালিকাভুক্ত করেছে।


title: হামাদান

text: এখানকার একটি সমাধিকে বাইবেলে উল্লেখিত ইসথার ও তার ভাই মোরডেকাইয়ের সমাধির ধ্বংসাবশেষ হিসেবে ধারণা করা হয়।


title: হামাদান

text: বিজ্ঞানী ও লেখক ইবনে সিনাকে হামাদানে দাফন করা হয়েছে। ১১শ শতাব্দীর ইরানি কবি বাবা তাহিরকে এখানে দাফন করা হয়েছে।


title: হামাদান

text: মাকামাত বদিউজ্জামান আল-হামাদানির লেখক বদিউজ্জামান আল-হামাদানি হামাদানে জন্মগ্রহণ করেছেন।


title: হামাদান

text: পাস তেহরান ফুটবল ক্লাব বিলুপ্তির পর ২০০৭ খ্রিষ্টাব্দের ৯ জুন পাস হামাদান ফুটবল ক্লাব গঠিত হয়। এই দল ও আলওয়ান্দ হামাদান ফুটবল ক্লাব আজাদেগান লীগে অংশগ্রহণ করেছে।


title: হামাদান

text: শহরের কিছু ক্রীড়া স্থাপনার মধ্যে রয়েছে: কুদস স্টেডিয়াম, শহীদ মুফাত্তাহ স্টেডিয়াম, তাখতি স্পোর্ট কমপ্লেক্স ও হামাদানের জাতীয় স্টেডিয়াম।


title: হামাদান

text:
পারস্যের সাংবিধানিক বিপ্লবের পূর্বে হামাদানের শিক্ষাব্যবস্থা মক্তব ও ধর্মীয় বিদ্যালয় কেন্দ্রিক ছিল।
ফখরি মোজাফারি স্কুল ছিল হামাদানের প্রথম আধুনিক স্কুল। এটি এই বিপ্লবের পর স্থাপিত হয়। হামাদানে বিদেশি প্রতিষ্ঠান কর্তৃক প্রথম আধুনিক স্কুল ছিল এলাইয়েন্স ও লাজারিস্ট।


title: হামাদান

text: হামাদানের কিছু জনপ্রিয় বিশ্ববিদ্যালয় হল:হামাদান নিম্নোক্ত শহরগুলোর জমজ শহর:


title: পেঁয়াজ গম্বুজ

text: পেঁয়াজ গম্বুজ (; তুলনাঃ , "পেঁয়াজ") একটি গম্বুজ যার আকৃতি পেঁয়াজের মত। এই ধরনের গম্বুজ সাধারনত যেখানে বসানো হয়, তার চেয়ে ব্যাস বড় এবং উচ্চতা প্রস্থের চেয়ে লম্বা থাকে। এই কন্দল কাঠামোর উপরে একটি বিন্দুতে মসৃণ সরু মাথা থাকে।


title: পেঁয়াজ গম্বুজ

text: এই চার্চ গম্বুজের কর্তৃত্ববাদী কাঠামো আছে রাশিয়ায় (রাশিয়ায় অধিকাংশ অর্থডক্স গির্জায়) এবং বাভারিয়া, জার্মানি (জার্মান: "Zwiebelturm" (= "পেঁয়াজ টাওয়ার"), বহুবচন: "Zwiebeltürme", অধিকাংশ ক্যাথলিক গীর্জায়), কিন্তু প্রায়শই এটি দেখা যায় অস্ট্রিয়া, উত্তরপূর্ব ইতালি, পূর্ব ইউরোপ, মুঘল সাম্রাজ্য, এবং মধ্যপ্রাচ্য এবং মধ্য এশিয়ায়.


title: পেঁয়াজ গম্বুজ

text: অন্য ধরনের পূর্বাঞ্চলীয় অর্থডক্স গম্বুজের মধ্যে আছে "হেলমেট গম্বুজ" (উদাহরনস্বরূপ, নভগরডের সেন্ট সোফিয়া ক্যাথিড্রাল ও ভ্লাদিমিরের আজাম্পশন ক্যাথিড্রাল), ইউক্রেনের "নাশপাতি গম্বুজ" (কিয়েভের সেন্ট সোফিয়া ক্যাথিড্রাল), এবং রারক "কুঁড়ি গম্বুজ" (সেন্ট অ্যান্ড্রু চার্চ, কিয়েভ).


title: পেঁয়াজ গম্বুজ

text: রাশিয়ার ঐতিয্যে পেঁয়াজ গম্বুজ কবে এবং কিভাবে আদর্শ বৈশিষ্ট্যরুপে পরিগনত হলো তা নিয়ে ঐতিহাসিকদের মতভেদ আছে। বাইজেন্টাইন গীর্জাসমুহ ও কিয়েভের রুশ স্থাপত্যগুলো চিহ্নিত করা হয়েছিল বৃহত্তম কাঠামো ও স্তাবক গম্বুজ দিয়ে এবং গম্বুজের উপরে কোন কাঠামো ছাড়া। এই প্রাচীন কাঠামোর বিপরীতে, রাশিয়ার গির্জার গম্বুজের মাথায় ধাতু বা কাঠের বিশেষ কাঠামোর মধ্যে লোহা বা টাইলস বিশেষ সরু রেখা থাকে।


title: পেঁয়াজ গম্বুজ

text: ১৯ শতকের শেষে, পেত্রাইন যুগের আগে রাশিয়ার চার্চগুলো ছিল কুন্দল গম্বুজ। সবচেয়ে বড় পেঁয়াজ গম্বুজ নির্মাণ করা হয় ১৭শর দশকে ইয়ারস্লাভ্ল অঞ্চলে, ঘটনাক্রমে ঐ এলাকা বড় পেয়াজের জন্য বিখ্যাত ছিল। কিছু ছিল কুড়ি আকৃতির জটিল গম্বুজ, যেগুলো ১৭শ শতকের শেষের দিকে বারোক মডেল থেকে নেয়া। নাশপাতি আকৃতির গম্বুজগুলো মূলত ইউক্রেনীয় বারোক যুগের, যেখানে মোচক আকৃতির গম্বুজগুলি সাধারনত ট্রান্সককেশিয়ার অর্থডক্স গির্জায় দেখা যায়।


title: পেঁয়াজ গম্বুজ

text: রাশিয়ায় মোঙ্গল আগ্রাসনের পূর্বে পেঁয়াজ গম্বুজের গির্জায় প্রতিক চিত্র ছিল না। দুটি অত্যন্ত শ্রদ্ধানীয় প্রাক মোঙ্গল গির্জা পুনর্নির্মিত হয়েছে — আজাম্পশন ক্যাথিড্রাল ও সেন্ট ডিমেট্রিয়াস ক্যাথিড্রাল, ভ্লাদিমির — সোনালি হেলমেট গম্বুজের অনন্য প্রদর্শন। অন্য বেশ কিছু প্রচীন গীর্জার পুনর্নির্মাণের সময়, নতুন পেঁয়াজ গম্বুজের নিচে আগের হেলমেট গম্বুজের কিছু টুকরো উদ্ধার হয়েছে।


title: পেঁয়াজ গম্বুজ

text: এটা বলা হয়ে থাকে, "ভয়ানক ইভানের" শাসনামলে পেঁয়াজ গম্বুজের প্রচলন শুরু হয়। ইভানের পুত্র ফইডর I এর শাসনামলে সেন্ট ব্যাজল'স ক্যাথিড্রাল গম্বুজের পরিবর্তন করা হয়নি, যার অর্থ পেঁয়াজ গম্বুজের অস্তিত্ব রাশিয়াতে ১৬শ শতকে।


title: পেঁয়াজ গম্বুজ

text: কিছু পণ্ডিত স্বীকার করেন যে, পেঁয়াজ গম্বুজ ধারণা রাশিয়ানরা মুসলিম দেশগুলো, সম্ভবত কাজানের কানাতে থেকে এনেছিল; যেটি 'ভয়ানক ইভান" জয় করেছিলেন এবং সেন্ট বেসিল ক্যাথিড্রাল গির্জা নির্মাণের জন্য তিনি স্মরণীয়। অনেকে বিশ্বাস করে, পেঁয়াজ গম্বুজ রাশিয়ার কাঠের স্থাপত্য তাঁবুর মত গির্জা থেকে এসেছিল। এই সূত্রমতে, পেঁয়াজ গম্বুজ অনেক উপযোগী ছিল, যেহেতু সেগুলি ছাদ থেকে বরফ গড়িয়ে পরা ঠেকাত।


title: পেঁয়াজ গম্বুজ

text: ধারনামতে, পেঁয়াজ গম্বুজ মধ্য ষোড়শ শতকের আগে রাশিয়ায়তে ছিল না, সপ্তদশ শতাব্দীর আগে নির্মিত গীর্জার পুনর্নির্মাণ কাজের সময় পেঁয়াজ গম্বুজকে "আরো খাঁটি" হেলমেট-আকৃতির গম্বুজ দিয়ে প্রত্যয়র্পণ করা হয়। উদাহরনস্বরূপ, মস্কোর ক্রেমলিনের ডর্মিশন ক্যাথিড্রালের প্রত্যয়র্পণ।


title: পেঁয়াজ গম্বুজ

text: ১৯৪৬ সালে, ইতিহাসবিদ বরিস রিবাকভ, প্রাচীন রাশিয়ান সূক্ষ্ম উপ্যাখানগুলি পর্যালোচনা করে, নির্দেশ করেন যে অধিকাংশ, তেরশ শতক থেকে পরবর্তী সময়ে তৈরি, গির্জাগুলো হেলমেট গম্বুজের চেয়ে পেয়াজ গম্বুজ প্রদর্শন করে। নিকোলয় ভরনন, প্রাক-মোঙ্গল রাশিয়ার স্থাপত্যবিদ্যার প্রধানতম কর্তৃপক্ষ, মনে করেন যে, পেয়াজ গম্বুজ রাশিয়াতে ১৩শ শতকের প্রথম থেকেই ছিল, যদিও তাদের অনুমান ব্যাপক নাও হতে পারে। এইসব তথ্য স্পষ্ট করে যে, রাশিয়ান পেয়াজ গম্বুজের ধারণা প্রাচ্য থেকে নাও আসতে পারে, যেখানে পেঁয়াজ গম্বুজ পঞ্চদশ শতাব্দী পর্যন্ত গোলাকৃতি গম্বুজ প্রতিস্থাপন করা হয়নি।


title: পেঁয়াজ গম্বুজ

text: আধুনিক কলাচারু ও কারু কলা ইতিহাসবিদ, সার্গে জাগ্রায়েভস্কি, একাদশ শতকের পরবর্তী সময়ের রাশিয়ান কয়েকশ মূর্তি এবং ক্ষুদ্র চিত্র জরীপ করেন। তিনি সিদ্ধান্তে পৌঁছান যে, মঙ্গোল আগ্রাসনের পরে আঁকা রাশিয়ান মূর্তিগুলো শুধুমাত্র পেঁয়াজ গম্বুজ প্রদর্শন করে। প্রথম পেঁয়াজ গম্বুজে দ্বাদশ শতাব্দীর কিছু চিত্র প্রদর্শন করে (ডব্রিলোভ ইভাঙ্গেলি থেকে দুটি ক্ষুদ্র চিত্র)। তিনি একটিমাত্র মূর্তি পান, যেটি পনের শতকের শেষের দিকে তৈরি যেখানে পেঁয়াজ গম্বুজের পরিবর্তে হেলমেট গম্বুজ প্রদর্শিত হয়েছে। তার এই ফলাফল এই ধারনাকে খারিজ করে যে, পুনর্নির্মাণ কাজের সময় আধুনিক পেঁয়াজ গম্বুজের নিচে হেলমেট গম্বুজের অস্তিত্ব ছিল। জাগ্রায়েভস্কি আরও ইঙ্গিত করেন যে, ভ্লাদিমির ক্যাথেড্রালের দুইটি প্রাচীনতম চিত্র যেটি পেঁয়াজ গম্বুজের অস্তিত্ব প্রমাণ করে তাদেরকে হেলমেট গম্বুজ দ্বারা প্রতিস্থাপনের পূর্বে।


title: পেঁয়াজ গম্বুজ

text: জাগ্রায়েভস্কি ব্যাখ্যা করেন, দ্বাদশ শতকের শেষ থেকে পনের শতকের শুরু পর্যন্ত রাশিয়ায় উল্লম্ব স্থাপত্যের সার্বিক ঝোঁকের কারনেই পেঁয়াজ গম্বুজ সর্বত্র দেখা যায়। ঐ সময়ে, বারান্দা, কলাম, ভল্ট ও ড্রামগুলোকে এমনভাবে উল্লম্ব খোঁচায় পরিনত করা হয়, যাতে চার্চগুলোকে এদের আসল উচ্চতার চেয়ে লম্বা মনে হয়। এটা যৌক্তিক মনে হয় যে, সম্প্রসারিত, বা পেঁয়াজ, গম্বুজ প্রোটো-গোথিক প্রবণতা যার লক্ষ্য ছিল পিরামিড বা উল্লম্ব ঝোঁক।


title: পেঁয়াজ গম্বুজ

text: অষ্টাদশ শতাব্দীর আগে, রাশিয়ান অর্থডক্স চার্চগুলিতে বহিঃআকৃতির কোনো নির্দিষ্ট প্রতীক নির্ধারিত ছিল না। তবুও, জনপ্রিয় বিশ্বাস ছিল পেঁয়াজ গম্বুজ হচ্ছে জ্বলন্ত মোমবাতির প্রতীকীরূপ । ১৯১৭ সালে, ধর্মীয় দার্শনিক প্রিন্স ইয়েভগেনি ট্রুবেস্কয় যুক্তি দেন, রাশিয়ান গির্জার গম্বুজের পেঁয়াজ আকৃতির সাধারণ যৌক্তিক ব্যাখ্যা নাও থাকতে পারে। ট্রুবেস্কয়ের মতে, গম্বুজের মাথায় সুশোভিত ড্রামগুলোকে এমনভাবে সুক্ষ করা হয়েছে যাতে সেগুলি মোমবাতির প্রতিক হয়ে ওঠে, এভাবেই নির্দিষ্ট নান্দনিক ও ধর্মীয় বিশ্বাসের মানসিকতা তৈরি হয়। অন্য ব্যাখ্যা হল, পেঁয়াজ গম্বুজ আসলে জেরুসালেমের হলি সেপুল্ক্রে চার্চের ছোট (রুম) এর স্মৃতিস্বরূপ।


title: পেঁয়াজ গম্বুজ

text: একই দলে পরিলক্ষিত ৩টি পেঁয়াজ গম্বুজকে সাধারনত পবিত্র ত্রয়ী এবং ৫টি যিশুখ্রিস্ট ও চার ধর্মপ্রচারকের সমন্বয় হিসেবে দেখা যায়। একাটি গম্বুজ যীশুর প্রতিনিধিত্ব করে। ভাসিলি তাতিছেভ, এসব ব্যাখ্যার প্রথম নিবন্ধনে সজোরে এটি খারিজ করেন। তিনি বিশ্বাস করেন, কুলপতি নিকন চার্চের পাঁচটি গম্বুজ বিশিষ্ট নকশার প্রচারণা করেন, যিনি মধ্যম এবং উচ্চতম গম্বুজের সঙ্গে নিজেকে এবং বাকি পাশের চারটি গম্বুজকে তিনি অর্থডক্স বিশ্বের কুলীনদের সঙ্গে তুলনা করেন। নিকনের এই ধারনার অন্য কোন প্রমাণ নেই।


title: পেঁয়াজ গম্বুজ

text: গম্বুজগুলোকে প্রায়শই উজ্জ্বল করে আঁকা হয়, তাদের রঙগুলিকে বিভিন্ন ধর্মীয় প্রতীকে প্রকাশ করা হয়েছে। সবুজ, নীল এবং স্বর্ণ গম্বুজগুলি কখনও যথাক্রমে পবিত্র ত্রয়ী, পবিত্র আত্মা, এবং যিশু প্রতিধিনিত্ব করে। কালো বল আকৃতি গম্বুজ একসময় তুষারময় উত্তর রাশিয়াতে জনপ্রিয় ছিল।


title: পেঁয়াজ গম্বুজ

text: পেয়াজ গম্বুজ শুধুমাত্র রাশিয়ার স্থাপত্যেই পাওয়া যায়নি, এটি মুঘল স্থাপত্যেও ব্যাপকভাবে ব্যবহৃত হয়েছে, যেটি পরবর্তীতে ভারতের বাইরে ইন্দো-গ্রোথিক স্থাপত্যেও প্রভাব রাখে, এটি ইরান ও মধ্যপ্রাচ্য (ইসলামিক স্থাপত্য) এবং মধ্য এশিয়াতে দেখা যায়। উনিশ শতকের শেষে, ইন্দোনেশিয়ার আচেতে ওলন্দাজদের তৈরি বাইতুররহমান গ্র্যান্ড মসজিদে পেয়াজ গম্বুজ ব্যবহার করা হয়। তারপর থেকে ইন্দোনেশিয়ার অনেক মসজিদে এই আকৃতির গম্বুজ ব্যবহার করা হয়েছে।


title: পেঁয়াজ গম্বুজ

text: পেয়াজ আকৃতির বারোক গম্বুজ (বা অন্য সবজি বা ফুল-কুঁড়ি) পবিত্র রোম সাম্রাজ্যে একইভাবে ব্যবহৃত হয়েছে। স্থপতি হান্স হল (১৫১২-১৫৯৪) আউগ্‌সবুর্গের সেন্ট মেরি স্টার অ্যাবে চার্চে প্রথম পেয়াজ গম্বুজ নির্মিত হয় ১৫৭৬ সালে। সাধারণত তামার পাত দিয়ে তৈরি, পেয়াজ গম্বুজ দেখা যায়, গোটা দক্ষিণের জার্মানি, চেক ভূখণ্ড, অস্ট্রিয়া এবং উত্তরের ইতালির ক্যাথলিক চার্চে। পেয়াজ গম্বুজ বিংশশতাব্দীতেও অস্ট্রিয়ান স্থাপত্য নকশাবিদ ফ্রেদেন্সরিখ হাণ্ডারওয়াসারের প্রিয়।


title: পেঁয়াজ গম্বুজ

text: সাউথ ডাকোটার মিশেলে অবস্থিত বিশ্বের একমাত্র কর্ণ প্রাসাদ, পর্যটন এবং বাস্কেটবল কেন্দ্র, সেটির ছাদেও পেয়াজ গম্বুজ বৈশিষ্ট্য আছে।


title: আতর

text: আতর হল ভেষজ উৎস থেকে উৎপাদিত সুগন্ধী বিশেষ। আতর শব্দটি পারসিয়ান শব্দ ইতির থেকে এসেছে যার অর্থ সুগন্ধী। আতর হলো মুসলমানদের ব্যবহৃত সুগন্ধি দ্রব্য। যেকোনো ধর্মীয় অনুষ্ঠানে বা নামাজে যাবার আগে আতর ব্যবহার করা হয়। পুরুষদের জন্য একমাত্র হালাল সুগন্ধি হল আতর। আর মৃতের একমাত্র প্রসাধনও আতর। প্রাচীনকালে মিশরীয়রা সুগন্ধী তৈরীতে প্রসিদ্ধ ছিল। বিভিন্ন গাছপালা এবং ফুল থেকে নির্য়াস সংগ্রহ করে বিভন্ন তেলের সাথে মিশিয়ে আতর তৈরী করা হত। পরবর্তিতে বিখ্যাত মুসলিম চিকিৎসক আল শেখ আল-রইস নানরকম সুগন্ধী তৈরীর প্রক্রিয়ায় উদ্ভাবন করেন। পাতন পদ্ধতির সাহায্যে সুগন্ধী তৈরীতে তিনি ছিলেন অন্যতম পথিকৃত।


title: আতর

text: আগর-আতর একটি প্রাকৃতিক সুগন্ধি পণ্য। এ আগর-আতর শিল্প বর্তমানে বাংলাদেশের সিলেটের মৌলভীবাজার জেলার বড়লেখা উপজেলায় অবস্থিত। বাংলাদেশ সরকারের এক জেলা এক পণ্য হিসেবে মৌলভীবাজার জেলায় একে বেছে নেয়া হয়েছে। এখানে রয়েছে প্রায় ২০০টির মতো ছোট-বড় কারখানা। এখানকার উৎপাদিত আগর-আতর শতভাগ বিদেশে রপ্তানী হয় এবং দেশে বৈদেশিক মুদ্রা অর্জিত হয়। সিলেট বিভাগের পাহাড়ে এখনো আতরের চাষ হয়। স্থানীয়রা ওইসব পাহাড়কে আতর পাহাড় বলে ডাকেন। আতর পাহাড়ে সারি সারি আগর গাছ। বয়স্ক গাছে দা দিয়ে কুপিয়ে রেখে দিলে সেখান থেকে রক্তের মতো ঘনরস পড়ে। গাছের সেই রস থেকেই পরে তৈরি হয় আতর।


title: তাইচুং মসজিদ

text:
তাইচুং মসজিদ () তাইওয়ানের নানতুন জেলার তাইচুং এ অবস্থিত একটি মসজিদ। তাইওয়ানে নির্মিতব্য চতুর্থ মসজিদ এটি।
১৯৪৯ সালে চীনা সামরিক যুদ্ধ শেষে চীনা মাইনল্যান্ডের সাথে জাতীয়তাবাদী সরকার (চীনা)’র পালিয়ে যাওয়ার পরও কিছু চীনা মুসলিম তাইচুং এ বসবাস করছিলেন। নিজেদের ইবাদতের জন্য স্থানের প্রয়োজন হয়ে পড়লে, মুসলিমরা তাদের কিছু ঘরে তাদের সালাত আদায় করত। তারা যেসব কক্ষে সালাত আদায় করত তাদের মধ্যে অন্যতম কক্ষটি ছিল ইয়োলাউ(耆于老)। ইবাদতকারীর সংখ্যা বৃদ্ধির সাথে সাথে, এই ধরনের ছোট কক্ষগুলোতে একসাথে সালাত আদায় করা অসম্ভব হয়ে পড়ে।


title: তাইচুং মসজিদ

text: ১৯৫১ সালে তারা নতুন একটি মসজিদ নির্মাণ করার জন্য সৌদি আরব সরকারসহ বিভিন্ন প্রতিষ্ঠান থেকে আর্থিক সহযোগিতা নিয়ে একটি তহবিল গঠন করে।]]. তারা তাইচুং মসজিদ নির্মাণের জন্য দক্ষিণ তাইচুং জেলার ঝংজিয়াও রোডের ১৬৫ নং লাইনের ১২ নং এর জাপানি শৈলীতে তৈরী ভবনটিকে পছন্দ করে।. ঐ ভবনটির আয়তন ছিল ১৩০ বর্গ মিটার।. ১৯৭৫ সালের এপ্রিলে সৌদি আরবের যোগাযোগ মন্ত্রনালয়ের কর্মকর্তা মসজিদটি দেখতে যান এবং তিনি মসজিদের মেরামতের দুর্দশা দেখে নতুন একটি জায়গায় তাইচুং মসজিদ পুনরায় নির্মাণের জন্য চীনা মুসলিম এসোসিয়েশনকে একটি তহবিল গঠন করে দেন।


title: তাইচুং মসজিদ

text: অর্থনৈতিক দুরাবস্থার কারণে, ১৯৮৯ এর মে পর্যন্ত তাইচুং মসজিদ নির্মাণ প্রকল্পের কাজ স্থগিত হয়ে যায়। অতিরিক্ত ভবন এবং ধাতব সামগ্রীসহ ১৯৯৪ সালে বর্তমানে দক্ষিল দাদুন রোডে大燉南路) অবস্থিত যে মসজিদটি ব্যবহৃত হচ্ছে তার সমগ্র নির্মাণ প্রকল্পের কাজ সম্পন্ন হয়।


title: তাইচুং মসজিদ

text: দুই ঈদের সালাতসহ নিয়মিত পাঁচ ওয়াক্ত সালাত মসজিদটিতে আদায় করা হয়ে থোকে।]]. মসজিদটিতে অবস্থিত পাঠাগার ইসলাম বিভিন্ন বিষয় সর্ম্পকে সাধারণ মানুষকে অবহিত করার কাজে ব্যবহৃত হয়ে থাকে।


title: তাইচুং মসজিদ

text: ১৯৯৭ সালে, শান ইয়াউকে, মায়ানমারের চীনা মুসলিম, মসজিদ কর্তৃপক্ষ পেশ ইমাম হিসেবে নিয়োগ দেই। তিনি মিশরের কায়রোতে অবস্থিত আল আযহার বিশ্ববিদ্যালয় থেকে ইসলামিক আইন বিষয়ের উপর স্নাতক ডিগ্রী অর্জন করেন। তার দায়িত্ব ছিল ধর্মীয় অনুষ্ঠান এবং তহবিল গঠন করা। তার সময়ে তিনি খুবই বলিষ্টভাবে ইসলামের বিভিন্ন বিষয় প্রচার করেন।


title: তাইচুং মসজিদ

text: ১৯৯০ এ মসজিদের পরিচালনা পরিষদের পুননির্বাচনের পর, তারা মসজিদের সংস্কার কাজ করেন, যেখানে ছিল তিনতলা বিশিষ্ট ভবন, ইসলামি দোকান, ইসালামি রেস্টুরেন্ট, শয়নকক্ষ এবং ইমামদের জন্য থাকার ঘর, পাঠদান কক্ষ এবং মুসলিম গোরস্থান।


title: তাইচুং মসজিদ

text: তাইওয়ান রেলওয়ে প্রশাসনের দাকিং স্টেশন থেকে উত্তর দিক হতে তাইচুং মসজিদের প্রবেশ করা যায়।


title: অ্যাশ কিং

text: অ্যাশ কিং বা আশুতোষ গাঙ্গুলী ) হলেন একজন ভারতীয় বাঙ্গালী গায়ক। তার জন্ম লন্ডনে। তিনি হিন্দি চলচ্চিত্র "দিল্লি ৬"-এ গান গেয়ে সবার নজর এ আসেন।


title: অ্যাশ কিং

text: ক্যারিয়ার এর শুরুতে তিনি বিখ্যাত সঙ্গীত পরিচালক এ আর রহমান এর সঙ্গীত পরিচালনায় দিল্লি ৬ নামের একটি ছবিতে গান করেন। আর এই গান দিয়ে তিনি সবার নজরে চলে আসেন।


title: দ্য টেন কমান্ডমেন্টস (চলচ্চিত্র ১৯২৩)

text: দ্য টেন কমান্ডমেন্টস ১৯২৩ সালে নির্মিত আমেরিকান নির্বাক চলচ্চিত্র। সেসিল বি ডিমিল নির্মিত ও পরিচালিত এই মহাকাব্যিক চলচ্চিত্রের কাহিনী লিখেছেন জেনি ম্যাকারসন। দুই অংশে বিভক্ত ছবিটির প্রথম অংশে রয়েছে বাইবেলে বর্ণিত মূসার নেতৃত্বে মিশরীয়দের দাসত্ব হতে ইস্রায়েলীয়দের প্রস্থানের কাহিনী অপর অংশে বর্তমান সময়ের দুই ভাই ও তাদের জীবনে টেন কমান্ডমেন্ট্স (দশ আজ্ঞা)র প্রভাব ও পরিনতির কাহিনী।


title: দ্য টেন কমান্ডমেন্টস (চলচ্চিত্র ১৯২৩)

text: স্পেশাল ইফেক্টে টেকনিকালার প্রসেস২ এর ব্যবহার আর বাইবেলে বর্ণিত লোহিত সাগর বিভক্ত করার মত দৃশ্য তৈরি করার কারণে ব্যয়বহুল ছবিটি রিলিজের সাথে সাথেই বক্স-অফিসে ব্যপক সাড়া জাগাতে সক্ষম হয়। এটি সেসিল বি ডিমিল'র বাইবেলের কাহিনির উপর নির্মিত চলচ্চিত্র ত্রয়ীর প্রথম ছবি। অন্য দুটো হচ্ছে [ দ্য কিং অব কিংস(১৯২৭) এবং সাইন অফ দ্য ক্রস (১৯৩২)


title: দ্য টেন কমান্ডমেন্টস (চলচ্চিত্র ১৯২৩)

text: পৌরাণিক তকমা থাকা সত্ত্বেও, মুসার কাহিনির ব্যাপ্তি মাত্র ছবির এক তৃতীয়াংশ পর্যন্ত। তারপর ছবির কাহিনী বর্তমান সময়ে দশ আজ্ঞা মেনে জীবন দর্শনের উপর চলে আসে। দু ভাই জন ও ড্যানি, তাদের জীবনের দর্শনও বিপরীত। জন মায়ের নির্দেশ মত দশ আজ্ঞা মেনে নিতান্ত দরিদ্র ছুতার হিসেবে জীবন ধারণ করে অপর দিকে ড্যানি যে সকল কিছুর বিনিময়ে হলেও উপরে উঠতে চায়। ছবিতে তার অনৈতিকতার পরিনতিতে যে সর্বনাশা পরিনাম ডেকে আনে তা দেখানো হয়েছে।


title: মুহাম্মাদ ইবনে ঈসা আত-তিরমিজি

text: আবু ঈসা মুহাম্মদ ইবনে ঈসা আস-সুলামি আদ-দারির আল-বুগি আত-তিরমিজি (; , "Termezī"; ৮২৪ – ৮ অক্টোবর ৮৯২), (ইমাম তিরমিজি বলে পরিচিত) ছিলেন পার্সি‌য়ান ইসলামি পন্ডিত ও হাদিস সংগ্রাহক। তিনি সুনান আল-তিরমিজী হাদিস গ্রন্থের সংকলক। এই গ্রন্থ কুতুব আল-সিত্তাহর অন্যতম এবং এটি সুন্নিদের মধ্যে সম্মানিত। এছাড়াও তিনি "শামাইল মুহাম্মাদিয়াহ" ("শামাইল আত-তিরমিজি" নামে পরিচিত) গ্রন্থের রচয়িতা। এটিও একটি হাদিস গ্রন্থ। এতে মুহাম্মদ (সা) এর ব্যক্তি ও চরিত্র সম্পর্কে হাদিস রয়েছে। আত-তিরমিজি একজন দক্ষ আরবি ব্যকরণবিদ ছিলেন। তিনি বসরার চেয়ে কুফার ধারার পক্ষপাতী ছিলেন।


title: মুহাম্মাদ ইবনে ঈসা আত-তিরমিজি

text: আত-তিরমিজির নাম ছিল "মুহাম্মদ"। আবু ঈসা ("ঈসার বাবা") ছিল তার কুনিয়াত। তার বংশলতিকা নিশ্চিতভাবে জানা যায় না; তার "নসব" নিম্নোক্তরূপে পাওয়া যায়:


title: মুহাম্মাদ ইবনে ঈসা আত-তিরমিজি

text: তিনি তার "লকব" "আদ-দাহহাক" ("অন্ধ") বলেও পরিচিত ছিলেন। বলা হয় যে তিনি জন্মের সময় অন্ধ ছিলেন। তবে অধিকাংশ পন্ডিত এ বিষয়ে একমত যে তিনি তার জীবনের শেষের দিকে অন্ধ হয়ে যান।


title: মুহাম্মাদ ইবনে ঈসা আত-তিরমিজি

text: আত-তিরমিজির পরিবার আরব গোত্র বনু সুলাইমের অন্তর্ভুক্ত ছিল। একারণে "নিসবাত" হিসেবে "আস-সুলামি" এসেছে। তার দাদা মার্ভে‌র লোক ছিলেন এবং তিরমিজে বসতি স্থাপন করেন।


title: মুহাম্মাদ ইবনে ঈসা আত-তিরমিজি

text: মুহাম্মদ ইবনে ঈসা আত-তিরমিজি আব্বাসীয় খলিফা আল-মামুনের শাসনামলে জন্মগ্রহণ করেছেন। তার জন্মসাল হিসেবে ২০৯ হিজরি (৮২৪/৮২৫ খ্রিষ্টাব্দ) উল্লেখ পাওয়া যায়। তবে আয-যাহাবি বলেছেন যে আত-তিরমিজি ২১০ হিজরির (৮২৫/৮২৬ খ্রিষ্টাব্দ) কাছাকাছি সময়ে জন্মগ্রহণ করেছেন। তাই কিছু সূত্রে তার জন্মসাল ২১০ হিজরি উল্লেখিত হয়েছে। কিছু সূত্র মোতাবেক তিনি মক্কায় জন্মগ্রহণ করেছেন। তবে অন্যদের মতে তার জন্মস্থান তিরমিজ। এটি বর্তমানে উজবেকিস্তানের দক্ষিণে অবস্থিত। এ বিষয়ে তিরমিজ বিষয়ক মতটি সবচেয়ে শক্ত। বিশেষত তিনি তিরমিজের একটি উপশহর বুগ গ্রামে জন্মগ্রহণ করেন, একারণে তার "নিসবাত" হিসেবে "আত-তিরমিজি" ও "আল-বুগি" এসেছে।


title: মুহাম্মাদ ইবনে ঈসা আত-তিরমিজি

text: আত-তিরমিজি ২০ বছর বয়সে হাদিস অধ্যয়ন শুরু করেন। ২৩৫ হিজরি (৮৪৯/৮৫০ খ্রিষ্টাব্দ) থেকে শুরু করে হাদিস সংগ্রহের জন্য তিনি খোরাসান, ইরাক ও হেজাজ সফর করেছেন। তার শিক্ষক ও যাদের কাছ থেকে তিনি হাদিস বর্ণনা করেছেন তাদের মধ্যে রয়েছেন:তৎকালীন সময়ে আত-তিরমিজির জন্মস্থান খোরাসান জ্ঞানচর্চার কেন্দ্র ছিল। এখানে ব্যাপক সংখ্যক মুহাদ্দিসের আবাস ছিল। আত-তিরমিজির সফর করা অন্যান্য জ্ঞানচর্চার কেন্দ্রগুলোর মধ্যে রয়েছে ইরাকি শহর কুফা ও বসরা। আত-তিরমিজি ৪২ জন কুফি শিক্ষকের কাছ থেকে হাদিস বর্ণনা করেছেন। তার "জামি" গ্রন্থে তিনি অন্যান্য যেকোন শহরের শিক্ষকদের চেয়ে কুফার শিক্ষকদের বর্ণনা বেশি ব্যবহার করেছেন।


title: মুহাম্মাদ ইবনে ঈসা আত-তিরমিজি

text: আত-তিরমিজি ইমাম বুখারীর ছাত্র ছিলেন। বুখারীও খোরাসানের বাসিন্দা ছিলেন। আয-যাহাবি লিখেছেন, "তার হাদিসের জ্ঞান আল-বুখারীর কাছ থেকে এসেছে।" আত-তিরমিজি তার "জামি" গ্রন্থে ইমাম বুখারীর নাম মোট ১১৪ বার উল্লেখ করেছেন। হাদিসের বর্ণনায় বিবরণ বা বর্ণনাকারীদের তারতম্যের উল্লেখের সময় তিনি ইমাম বুখারীর "কিতাব আত-তারিখ"কে সূত্র হিসেবে ব্যবহার করেছেন। তিনি ইমাম বুখারীকে ইরাক বা খোরাসানে হাদিসের ক্ষেত্রে সবচেয়ে জ্ঞানী ব্যক্তি বলে প্রশংসা করেছেন। তার কাছে ইমাম আবু হানিফার ফতোয়া উল্লেখের জন্য নির্ভরযোগ্য সূত্র ছিল না বিধায় ফকিহদের অভিমত বর্ণনার সময় তিনি আবু হানিফার নাম উল্লেখ করেননি। এর পরিবর্তে তিনি "কুফার কিছু ব্যক্তি" বলে উল্লেখ করতেন। ইমাম বুখারীও আত-তিরমিজিকে উচ্চ মর্যাদা দিতেন। বলা হয় যে তিনি আত-তিরমিজিকে বলেছিলেন, "আপনি আমার কাছ থেকে যতটা না উপকৃত হয়েছেন তার চেয়ে আমি আপনার কাছ থেকে বেশি উপকৃত হয়েছি"। তার প্রণীত সহিহ বুখারীতে তিনি আত-তিরমিজির বর্ণিত দুইটি হাদিস লিপিবদ্ধ করেছেন।


title: মুহাম্মাদ ইবনে ঈসা আত-তিরমিজি

text: আত-তিরমিজি এছাড়াও আবু দাউদ ও মুসলিমের কাছ থেকে হাদিস বর্ণনা করেছেন মুসলিমও তার সহিহ মুসলিম গ্রন্থে আত-তিরমিজির বর্ণিত হাদিস লিপিবদ্ধ করেছেন।


title: মুহাম্মাদ ইবনে ঈসা আত-তিরমিজি

text: এ. জে. উয়েনসিঙ্ক বলেছেন যে আহমাদ ইবনে হানবাল আত-তিরমিজির শিক্ষক ছিলেন। তবে হুসেনের মত আত-তিরমিজি কখনো বাগদাদ যাননি এবং তিনি আহমাদ ইবনে হানবালের কোনো বক্তৃতায় অংশ নেননি। তাছাড়া আত-তিরমিজি তার "জামি" গ্রন্থে সরাসরি কখনো আহমাদ ইবনে হানবালের বর্ণনা লিপিবদ্ধ করেননি।


title: মুহাম্মাদ ইবনে ঈসা আত-তিরমিজি

text: আত-তিরমিজির কিছু শিক্ষক ইমাম বুখারী, মুসলিম, আবু দাউদ, ইবনে মাজাহ ও আন-নাসাইয়েরও শিক্ষক ছিলেন।ইমাম তিরমিজি ইমাম বুখারীর খুব ঘনিষ্ঠ ছিলেন। তিরমিজি শাফি বা হানবালি মাজহাবের অনুসারী ছিলেন। এমন হতে পারে যে তিনি নিজে একজন মুজতাহিদ ছিলেন অথবা ইমাম বুখারীর খুব ঘনিষ্ঠ হওয়ায় কিছু অভিমত অনুযায়ী তিনি তার মাজহাব অনুসরণ করতেন।


title: মুহাম্মাদ ইবনে ঈসা আত-তিরমিজি

text: আয-যাহাবির মতানুযায়ী আত-তিরমিজি তার জীবনের শেষ দুই বছর অন্ধ অবস্থায় কাটান। বলা হয় যে আল্লাহর ভয় বা ইমাম বুখারীর মৃত্যুর কারণে অতিরিক্ত কান্নার জন্য তিনি দৃষ্টিহীন হয়েছিলেন।


title: মুহাম্মাদ ইবনে ঈসা আত-তিরমিজি

text: ইমাম তিরমিজি ২৭৯ হিজরির ১৩ রজব সোমবার রাতে (৮ অক্টোবর ৮৯২ খ্রিষ্টাব্দ, রোবরার রাত) বুগে ইন্তেকাল করেন। তাকে বর্তমান উজবেকিস্তানের তিরমিজ থেকে ৬০ কিমি উত্তরে শিরাবাদে দাফন করা হয়। তিরমিজে তিনি স্থানীয়ভাবে আবু ঈসা আত-তিরমিজি বা "তিরমিজ উতা" (তিরমিজের পিতা) নামে পরিচিত।


title: মিরাইকান

text: , যা সাধারণভাবে , নামে পরিচিত হচ্ছে একটি জাদুঘর যার প্রতিষ্ঠাতা জাপানের বিজ্ঞান ও প্রযুক্তি এজেন্সি।


title: মিরাইকান

text:
২০০১ সালে এটি চালু হয়। টোকিও শহরের ওডাইবা জেলায় এই উদ্দেশ্যে নির্মিত একটি নতুন ভবনে এটি অবস্থিত। ডাউনটাউন টোকিও থেকে ইউরিকামোমি নামক চালকবিহীন সম্পূর্ণ স্বয়ংক্রিয় যোগাযোগ ব্যবস্থার সাহায্যে ১৫ মিনিটে সেখানে যাওয়া যায়।
জাপান জুড়ে অবস্থিত অসংখ্য সিসমোমিটার থেকে প্রাপ্ত তথ্যের বিশাল ভাণ্ডার থেকে কিছু গুরুত্বপূর্ণ তথ্য প্রকৃত-সময়ে (রিয়েল-টাইম) উপস্থাপন করা হয় যাতে বোঝা যায় দেশটি ধীরে ধীরে কম্পিত হচ্ছে। সময়ে সময়ে ভূমিকম্প যার জন্য জাপান বিখ্যাত, সেগুলো দেখানো হয় বড় নড়াচড়া হিসেবে। দর্শনার্থীরা অন-লাইন তথ্য ভাণ্ডারে অনুসন্ধান চালিয়ে সাম্প্রতিক ভূমিকম্প সম্পর্কে জানতে পারেন।
ক্রিটেশিয়াস-প্যালিওজিন সীমার (কে-টি সীমার) সময় প্রাপ্ত একটি পাথর খণ্ড ঐ সময়কার পৃথিবীতে আছড়ে পরা একটি ধূমকেতুর অংশ যা ডাইনোসরদের চূড়ান্ত বিলুপ্তির কারণ হিসেবে ধরে নেওয়া হয়। আসিমো, বিশেষ হোন্ডা রোবট এবং এর সাথে ম্যাগ্লেভ ট্রেনের একটি মডেল দর্শনার্থীদের প্রধান আকর্ষণ।


title: মিরাইকান

text: উন্নত জিও-কসমস উচ্চ রেজোলিউশন গ্লোবটি প্রায় প্রকৃত সময়ে (রিয়েল টাইম) বৈশ্বিক আবহাওয়া, মহাসাগরের তাপমাত্রা এবং বন-জঙ্গল সহ অন্যান্য ভৌগলিক, বৈজ্ঞানিক আর্থ-সামাজিক বিষয় উপস্থাপন করে। জিও-কসমস নামক গোলীয় পর্দাটি ১০,৩৬২ টি ওএলইডি প্যানেল নিয়ে গঠিত যাদের প্রত্যেকের আকার ৯৬ x৯৬ মিলিমিটার। এর প্রথম ও একমাত্র পুনরুৎপাদন হয়েছিল ২০১০ সালে টোহুকু ভূমিকম্পের ফলে জাদুঘরটি তিন মাস বন্ধ থাকে। ২০১১ সালের জুন মাসে এটিকে বর্তমান রূপ দেয়া হয়। যুক্তরাষ্ট্রের রাষ্ট্রপতি বারাক ওবামা ২০১৪ সালের ২৪ এপ্রিল মিরাইকানে আসেন এবং জিও-কসমস ডিসপ্লের সামনে জাপানী শিক্ষার্থীদের সাথে কথা বলেন। প্রদর্শনীটির স্বতন্ত্রতা দেখে তিনি বলেন: "আমি যতদূর জানি, আমাদের কাছে ঐ রকম অসাধারণ গ্লোবের একটিও নেই... "


title: মিরাইকান

text: জিও কসমস; জিও-পেলেট্টে এবং জিও-স্কোপ সহ টসুনাগারি স্থায়ী প্রদর্শনীর অংশ।


title: মিরাইকান

text: মিরাইকান একটি স্বতন্ত্র বৈশিষ্ট্যের মানচিত্র অভিক্ষেপ(উপস্থাপন) পদ্ধতিকে নিজেদের দাপ্তরিক বিশ্ব মানচিত্র যন্ত্র হিসেবে গ্রহণ করে। এর নাম অথাগ্রাফ। ১৯৯৯ সালে অথাগ্রাফের উন্নয়ন করেন জাপানী স্থাপত্যবিদ হ্যাজিমি নারুকাওয়া। "এই অভিক্ষেপ পদ্ধতি একটি এলাকার বিভিন্ন অনুপাত ঠিক রেখে একটি ত্রিমাত্রিক গোলোককে একটি দ্বিমাত্রিক চতুর্ভুজে পরিণত করে। এই পদ্ধতি ব্যবহার করে 'অথাগ্রাফ বিশ্ব মানচিত্র’ বিকৃতির পরিমাণে ভারসাম্য রেখে সফলতার সাথে গোলাকার বিশ্বের একটি ছবিকে সমতলে উপস্থাপন করে। "


title: মিরাইকান

text: প্রতি বছর তিনটি থেকে ছয়টি বিশেষ প্রদর্শনীর আয়োজন করা হয়, যাতে বিজ্ঞান এবং কলা(আর্ট) পরপর আসে। তারা ইতোমধ্যে বিভিন্ন বিষয়ে প্রদর্শনীর আয়োজন করেছে- "টয়লেট- মানব বর্জ্য এবং পৃথিবীর ভবিষ্যৎ ", "টোকিও আকাশ বৃক্ষের নির্মাণযজ্ঞ " এবং "টার্মিনেটর প্রদর্শনী- যুদ্ধ নাকি সহাবস্থান? রোবট এবং আমাদের ভবিষ্যৎ"। ২০১২ সালের বিশেষ প্রদর্শনী "পৃথিবীর শেষ হয়ে যাওয়ার গল্প: ৭৩টি প্রশ্ন যার উত্তর আমাদের দিতেই হবে " এর গুরুত্বপূর্ণ বিষয় ছিল টোহুকু ভূমিকম্প এবং এর প্রভাব।


title: মিরাইকান

text: বহুভাষী কর্মকর্তাগণ জাপানের প্রথমসারির বিজ্ঞান উপস্থাপন করেন। মিরাইকানের নেতৃত্বে আছেন জাপানী মহাকাশবিদ ডঃ মামোরু মোহ্রি.


title: গুয়েন তান দং

text: গুয়েন তান দং (; জন্ম: ১৭ নভেম্বর, ১৯৪৯) দক্ষিণ ভিয়েতনামের কা মাউ এলাকায় জন্মগ্রহণকারী ভিয়েতনামের বিশিষ্ট রাজনীতিবিদ। বর্তমানে তিনি ভিয়েতনামের প্রধানমন্ত্রীর দায়িত্ব পালন করছেন। ২৭ জুন, ২০০৬ তারিখে জাতীয় পরিষদের মাধ্যমে অবসরগ্রহণকারী ফান ভন খাইয়ের স্থলে ভিয়েতনামের প্রধানমন্ত্রী মনোনীত হন। রাষ্ট্রপতি ট্রুং তান সাং ও প্রতিরক্ষামন্ত্রী ফাং কুয়াং থানের পর ভিয়েতনামের কমিউনিস্ট পার্টির তৃতীয় সর্বোচ্চ অবস্থানে রয়েছেন।


title: গুয়েন তান দং

text: নিজ দ্বাদশ জন্মদিনে ভিয়েতকংয়ে স্বেচ্ছাসেবক হিসেবে যোগ দেন ও প্রাথমিক চিকিৎসা ও যোগাযোগের কাজে নিজেকে সম্পৃক্ত রাখেন। এছাড়াও তিনি সেবক ও শল্য চিকিৎসক হিসেবে ভূমিকা রাখেন। ভিয়েতনাম যুদ্ধে তিনি চারবার আহত হন। সিনিয়র লেফট্যানেন্ট ও ক্যাপ্টেন হন। পরবর্তীতে মেজর হিসেবে কিয়েন জিয়াং প্রদেশের সামরিক কমান্ডের পার্সোন্যাল বোর্ডের প্রধান হন। গুয়েন আই কোক পার্টি স্কুলে উচ্চ মাধ্যমিক শ্রেণীতে ভর্তি হন।


title: গুয়েন তান দং

text:
১৯৬১ সালে পিপলস আর্মড ফোর্সে যোগ দেন ও ১৯৮৪ সাল পর্যন্ত এর সাথে সম্পৃক্ত থাকেন। ভিয়েতনাম যুদ্ধে দক্ষিণাঞ্চল ও পশ্চিমাঞ্চলে যুদ্ধ করেন। জাতীয় স্বাধীনতার প্রশ্নে তিনি সম্মুখ যুদ্ধে নিয়োজিত ছিলেন। কম্বোডিয়া-ভিয়েতনাম যুদ্ধেও তাঁর ভূমিকা ছিল যাতে ভিয়েতনাম কম্বোডিয়া দখল করে।
১০ জুন, ১৯৬৭ তারিখে ভিয়েতনামের কমিউনিস্ট পার্টিতে অন্তর্ভুক্ত হন।


title: গুয়েন তান দং

text: দলের রক্ষণশীল সদস্য লি ডাক আহ ও সংস্কারপন্থী ভো ভন কিয়েত - উভয়েরই বিশ্বাসভাজন হিসেবে ১৯৯৬ সালে পলিটব্যুরোর সর্বকনিষ্ঠ সদস্য মনোনীত হন। ২৯ সেপ্টেম্বর, ১৯৯৭ তারিখে প্রথম উপ-প্রধানমন্ত্রী হিসেবে দায়িত্ব পালন করেছেন। এরপূর্বে ১৯৯৮ থেকে ১৯৯৯ মেয়াদে ভিয়েতনাম স্টেট ব্যাংকের গভর্নর হন। ১৯৪৫ সালে সংঘটিত আগস্ট বিপ্লবের পর জন্মগ্রহণকারী প্রথম জ্যেষ্ঠ ভিয়েতনামী সমাজতান্ত্রিক নেতা হিসেবে ৫৬ বছর বয়সে সর্বকনিষ্ঠ ভিয়েতনামী প্রধানমন্ত্রী হন। ২৫ জুলাই, ২০০৭ তারিখে প্রধানমন্ত্রী পদে পুণঃনির্বাচিত হন তিনি। ২৬ জুলাই, ২০১১ তারিখে ত্রয়োদশ জাতীয় পরিষদের সভায় তাঁকে আনুষ্ঠানিকভাবে প্রধানমন্ত্রী ঘোষণা করা হয়। ৫০০ ভোটের মধ্যে তাঁর অনুকূলে ৪৭০ ভোট আসে। এরফলে ট্রুং তান সাংকে হারিয়ে দলের পলিটব্যুরো বা নির্বাহী পরিষদে নেতৃত্ব দেয়ার সুযোগ পান।


title: গুয়েন তান দং

text: অক্টোবর, ২০১১ সালে এক প্রতিবেদনে জানা যায়, ভিয়েতনামে তাঁর রাজনৈতিক বিরোধীরা নির্যাতনের শিকার হচ্ছে। জানুয়ারিতে কমিউনিস্ট পার্টি কংগ্রেসের পর কর্তৃপক্ষ বিরুদ্ধবাদীদেরকে কঠোর হস্তে দমন করছেন। ৩০ জুলাই থেকে ১৫জন ধর্মীয় আন্দোলনকারীকে কারাগারে প্রেরণ করা হয়। ভিয়েতনাম বিশেষজ্ঞ অস্ট্রেলীয় কার্লাইল থায়ারের বলেছেন, গুয়েন তান দং নিঃসন্দেহে সংস্কারপন্থী নন। তাস্বত্ত্বেও মার্কিন যুক্তরাষ্ট্র ও ভারতের সাথে ভিয়েতনামের ঘনিষ্ঠ সম্পর্ক রয়েছে। তাদেরকে ভিয়েতনামের মানবাধিকারের উত্তরণের বিষয়ে স্থির দৃষ্টিভঙ্গী কিংবা বিচার কার্যের উন্নয়নে চাপ প্রয়োগ করতে দেখা যায় না।


title: টোকিও কামি

text:
টোকিও কামি, টোকিও মসজিদ হিসেবেও পরিচিত, জাপানের টোকিওতে অবস্থিত একটি মসজিদ। এটি জাপানের সবচেয়ে বড় মসজিদ। মসজিদটি ১৯৩৮ সালের ১২ মে একটি বিদ্যালয়ের সাথে বাশকির্স এবং তাতার্স, রাশিয়ার অভিবাসী যারা অক্টোবর বিপ্লবের পর জাপানে পাড়ি জমায়, কর্তৃক নিমিত হয়েছিলl মসজিদটি আব্দুর রশিদ, মসজিদটির প্রথম ইমাম, এবং আব্দুল হাই কুরবান আলী এর তত্ত্বাবধানে নিমিত হয়।
১৯৮৬ সালে, মসজিদটি ভেঙ্গে ফেলা হয় কারণ এটির সাতটি স্থান কাঠামোগত ধ্বংসের সম্মুখীন হয়। দিয়ানেত ইসলেরি নামক এক ব্যক্তির সহায়তা এবং তত্ত্বাবধানে ১৯৯৮ সালে মসজিদটি নতুন ভবনের কাজ শুরু হয়। মসজিদটির স্থপতি ছিলেন মহররম হিল্মি সেনাল্প।মসজিদটি ওট্টোম্যান নিমাণরীতিতে তৈরী করা হয়।প্রায় ৭০ জন তুকি কারিগর নিমাণ কাজে নিয়োজিত ছিলেন এবং প্রচুর মাবেল পাথর তুরস্ক থেকে আমদানি করা হয়। ২০০০ সালে প্রায় ১.৫ বিলিয়ন ইয়েন খরচে মসজিদটির নিমাণ কাজ সম্পন্ন হয়। ২০০০ সালের ৩০ জুন মসজিদটি উদ্বোধন করা হয়।


title: টোকিও কামি

text: টোকিও কামির আয়তন প্রায় ৭৩৪ বগ মিটার এবং একটি ব্যাসমেন্ট ফ্লোরসহ তিনটি তলা রয়েছে যা মিলে প্রায় ১,৪৭৭ বগ মিটার আয়তন হয়। মসজিদটির প্রধান গম্ভুজের উচ্চতা প্রায় ২৩.২৫ মিটার এবং ৬টি পিলার গম্ভুজটির ভার বহন করে দাঁড়িয়ে আছে।পাশের মিনারতে উচ্চতা ৪১.৪৮ মিটার।


title: টি.টি.চ্যাং

text: টি.টি.চ্যাং (টি-টিজু চ্যাং ; টুন টিসচু চ্যাং ; ১৯২৭-২০০৬; জন্মঃ সাংহাই; সরলীকৃত চীনা অক্ষর: 张德慈; প্রথাগত চীনা অক্ষর: 張德慈), ছিলেন একজন বিখ্যাত চীনা কৃষি ও পরিবেশবিদ।


title: টি.টি.চ্যাং

text: চ্যাং ১৯২৭ সালের ৩ এপ্রিল সাংহাইয়ের একটি “শিক্ষিত-অভিজাত” পরিবারে জন্মগ্রহণ করেন। তাঁর পিতা সাংহাইয়ের সেইন্ট জন’স বিশ্ববিদ্যালয় থেকে স্নাতক সম্পন্ন করেন এবং বক্সার রেবেলিয়ন ইনডেমনিটি স্কলারশিপ প্রোগ্রাম জিতেন এবং যুক্তরাষ্ট্র থেকে শিক্ষাজীবন সম্পন্ন করেন। চ্যাং এর বড় তিন বোন ও একটি ছোট ভাই ছিল।


title: টি.টি.চ্যাং

text: চ্যাং সাংহাইয়ের সেইন্ট জন’স স্কুল (একটি মিডল স্কুল যা সেইন্ট জন’স বিশ্ববিদ্যালয়ের অধীনস্থ) থেকে সেকেন্ডারি পর্যায়ের শিক্ষা সম্পন্ন করেন। চ্যাং প্রথম দিকে সাংহাইয়ের সেইন্ট জন’স বিশ্ববিদ্যালয়ে কৃষিবিজ্ঞানের উপর লেখাপড়া করেন যেখানে তাঁর পিতা একসময় লেখাপড়া করেছিলেন। একবছর পর চ্যাং নাঙ্কিং বিশ্ববিদ্যালয়ে চলে আসেন এবং কৃষি এবং হরটিকালচার বিষয়ে গুরুত্ব দিয়ে পড়েন।


title: টি.টি.চ্যাং

text: স্নাতক পাওয়ার পর চ্যাং গুয়াংডং প্রদেশের রাজধানী গুয়াংঝৌ-এ কৃষি কাউন্সিলে কাজ করেন। এই সময়ে সেন টিসুং-হান (১৮৯৫-১৯৮০, , জন্মস্থান নিংবো, ঝেইজিয়াং; মৃত্যু তাইপে, তাইওয়ান) ছিলেন তাঁর শিক্ষকদের মধ্যে একজন। সেন কৃষি কাউন্সিলের প্রাক্তন ডিরেক্টর জেনারেলদের একজন


title: টি.টি.চ্যাং

text: ১৯৫০ সালে চ্যাং তাইওয়ান চলে আসেন এবং কৃষি মন্ত্রণালয়ে একজন টেকনিশিয়ান হিসেবে কাজ করেন। ১৯৫২ সালে চ্যাং, সেনের পরামর্শে উদ্ভিদ জিনতত্ত্ব পড়ার উদ্দেশ্যে কর্নেল বিশ্ববিদ্যালয়ে চলে আসেন। সেন ও এই বিশ্ববিদ্যালয়ে লেখাপড়া করেছিলেন (সেন কর্নেল থেকে পিএইচডি লাভ করেন)। চ্যাং ১৯৫৪ সালে কর্নেল থেকে এমএসসি লাভ করেন এবং ইউনিভার্সিটি অফ মিনেসোটা লেখাপড়া চালিয়ে যান যেখান থেকে তিনি ১৯৫৯ সালে পিএইচডি লাভ করেন।


title: টি.টি.চ্যাং

text:
১৯৫৯ সালে চ্যাং তাইওয়ান ফিরে যান। যাইহোক, তাইওয়ানে দুই বছর থাকার পর তিনি ফিলিপাইন যান এবং সেখানকার লাগুনা প্রদেশের লস বানোসে আন্তর্জাতিক ধান গবেষণা ইন্সটিটিউট-এ (ইরি) কাজ করেন। ১৯৬২-১৯৯১ সাল পর্যন্ত তিনি আন্তর্জাতিক ধান জার্মপ্লাজম কেন্দ্রের দায়িত্ব সামলান।
"টি.টি.চ্যাং জেনেটিক রিসোর্স সেন্টার" তাঁর নামেই করা হয়েছে।


title: টি.টি.চ্যাং

text: চ্যাং যেসমস্ত পুরস্কার এবং সম্মাননা পেয়েছেন তাদের তালিকা:


title: মসজিদ আল-কুফা

text: মসজিদ আল-কুফা (), বা মসজিদ আল-আজম ইরাকের কুফায় অবস্থিত বিশ্বের পুরাতন মসজিদগুলো অন্যতম। ৭ম শতাব্দীতে নির্মিত এই মসজিদতে হুসাইন ইবনে আলির চাচাতো ভাই মুসলিম ইবনে আকিল, বোন হানি ইবনে উরওয়া এবং সাহসী যোদ্ধা মুখতার আল-সাকাফি এর সমাধি রয়েছে।


title: মসজিদ আল-কুফা

text: বর্তমানে ভবনটির আয়তন প্রায় ১১,০০০ মিটার .


title: মসজিদ আল-কুফা

text: মসজিদটিতে নয় কক্ষবিশিষ্ট। এটির চারটি মিনার এবং পাঁচটি গেইট রয়েছে।


title: মসজিদ আল-কুফা

text: দাউদি বোহরার ৪২ তম দা’য়ি আল মুতলাক সৈয়্যেদেনা মোহাম্মদ বোরহান উদ্দিন মসজিদটির পুনসংস্কারের কাজ হাতে নেন, যা ২০১০ সালের শুরুরদিকেই সংস্কারের কাজ শেষ হয়। মসজিদটির অনেক বিশেষত্ব রয়েছে:মসজিদটি অনেক কারণেই পবিত্র স্থান হিসেবে বিবেচিত হয়ে থাকে:


title: মল্লিকা শেরাওয়াত

text: মল্লিকা শেরাওয়াত (জন্ম রীমা লাম্বা, অক্টোবর ২৪, ১৯৭৬) একজন ভারতীয় অভিনেত্রী ও সাবেক মডেল। তিনি বলিউড চলচ্চিত্রে কর্মজীবন প্রতিষ্ঠার পাশাপাশি তামিল, কন্নড়, হিন্দি, ইংরেজি এবং চীনা ভাষার চলচ্চিত্রে অভিনয় করেছেন। "খোয়াইশ" (২০০৩) এবং "মার্ডার" (২০০৪) চলচ্চিত্রে সাহসীভাবে পর্দায় উপস্থিতির জন্য তিনি বিশেষভাবে পরিচিত। শেরাওয়াত প্রায়শই যৌনতার প্রতীক হিসেবে গণমাধ্যমগুলোতে উপস্থিত হয়েছেন। ২০০৬ সালে তিনি "পেয়ার কে, সাইড এফেক্টস" সফল রোমান্টিক কমেডি চলচ্চিত্রে অভিনয় করেন যা তাকে বিভিন্ন সমালোচকদের প্রশংসা অর্জন করতে সহায়তা করে।


title: মল্লিকা শেরাওয়াত

text: এরপর, তিনি "আপ কা সুরুর - দ্য রিয়েল লাভ স্টোরি" (২০০৭) ও "ওয়েলকাম" (২০০৭)-এর মতোন সফল চলচ্চিত্রে অভিনয় করেছেন, এবং "ডাবল ধামাল" চলচ্চিত্রে, যা ছিল তার সবচেয়ে বড় বাণিজ্যিক সাফল্য। বলিউডের কয়েকজন তারকাদের মধ্যে তিনি একজন যিনি "হিসসস" (২০১০) এবং "পলিটিক্স অব লাভ" (২০১১) চলচ্চিত্রের মাধ্যমে হলিউডে সমন্বিত হওয়ার চেষ্টা করেছিলেন।


title: মল্লিকা শেরাওয়াত

text: ২০০২ সালে "জিনা সির্ফ মেরে লিয়ে" হিন্দি চলচ্চিত্রে অভিনয়ের মাধ্যমে বড় পর্দায় তার অভিষেক ঘটে। চলচ্চিত্রে অভিনয় শুরু করার পূর্বে তিনি টেলিভিশন বিজ্ঞাপন এবং মিউজিক ভিডিওতে কাজ করেছেন।


title: মল্লিকা শেরাওয়াত

text: মল্লিকা শেরাওয়াত (রীমা লাম্বা হিসাবে) অক্টোবর ২৪, ১৯৭৬ সালে ভারতের হরিয়াণার হিসার জেলার মথ গ্রামের একটি জাত পরিবারে জন্ম নেন। তার বাবা মুকেশ কুমার লাম্বা শেঠ ছাজু রাম পরিবারের সন্তান।


title: মল্লিকা শেরাওয়াত

text: শেরাওয়াত দিল্লি পাবলিক স্কুল, মথুরা রোড থেকে শিক্ষা গ্রহণ করেন। পরবর্তীতে তিনি দর্শন বিষয়ে মিরান্ডা হাউস, দিল্লি বিশ্ববিদ্যালয় থেকে উচ্চতর ডিগ্রী র্জন করেন। তার কর্মজীবনের প্রাথমিক দিনগুলোতে, রক্ষণশীল ছোট-শহরের পরিবারের কারণে তার কর্মজীবন অনেক বাধা সম্মুখীন হয়েছিল বলে তিনি দাবী করেন।


title: মল্লিকা শেরাওয়াত

text: রিমা নামে অন্য অভিনেত্রীদের সঙ্গে নিজের নামের বিভ্রান্তি এড়াতে তিনি পর্দায় "মল্লিকা" নাম গ্রহণ করেন, যার অর্থ "সম্রাজ্ঞী"। "শেরাওয়াত" হল তার মায়ের কুমারী থাকাকালীন নাম।। এ নাম গ্রহণের পেছনে তার মায়ের সমর্থন রয়েছে বলে তিনি অভিহিত করেছেন। যদিও চলচ্চিত্র শিল্প প্রবেশের সময় তার পরিবারের সঙ্গে তার সম্পর্ক শীতল অবস্থায় ছিল, তবে পরর্তীতে শেরাওয়াতের পরিবার তার কর্মজীবন সর্থন করেছেন এবং তাদের সম্র্ও পর্বাবস্থায় ফিরে গেছে।


title: মল্লিকা শেরাওয়াত

text: চলচ্চিত্রে প্রবেশের পূর্ব, শেরাওয়াত বিপিএলের জন্য অমিতাভ বচ্চনের সঙ্গে এবং সান্দ্রোর জন্য শাহরুখ খানের সঙ্গে টেলিভিশনের বিজ্ঞাপন উপস্থিত হয়েছিলেন। তিনি এছাড়ও, নির্মল পান্ড পরিচালিত "মার ডালা"এবং সুরজিত বিন্দ্রাখিয়া পরিচালিত "লাক তানু" মিউজিক ভিডিওতে মডেল হিসেবে উপস্থিত হয়েছিলেন। ২০০২ সালে তিনি রীমা লাম্বা নামে "জিনা সির্ফ মেরে লিয়ে" হিন্দি চলচ্চিত্রে একটি ছোট চরিত্রে অভিনয়ের মাধ্যমে বড় পর্দায় অভিষেক ঘটান।


title: ভূবিজ্ঞান

text: ভূবিজ্ঞান হল পৃথিবী ও এর ভূতাত্ত্বিক পদ্ধতিসমুহের বৈজ্ঞানিক আলোচনা। ভূবিজ্ঞানকে গ্রহ বিজ্ঞানের শাখা বিবেচনা করা হয় কিন্তু এর ইতিহাস আরো প্রাচীন। ভূবিজ্ঞানের অন্তর্গত বিষয়সমূহ হল ভূগোল, স্থলমণ্ডল, ও ভূ-পৃষ্ঠে অবস্থিত বৃহৎ নির্মাণাদি এবং বায়ুমণ্ডল, জলমণ্ডল, ও জীবমণ্ডল। সাধারণত ভূবিজ্ঞানীগণ ভূগোল, কালনিরূপণবিদ্যা, পদার্থ বিজ্ঞান, রসায়ন, জীববিজ্ঞান ও গণিতের উপাদান ব্যবহার করে পৃথিবী কিভাবে বিবর্তিত হয়েছে এবং হচ্ছে তা নিরুপন করেন।


title: আবু দাউদ

text: আবু দাউদ সুলাইমান ইবনে আল-আশআস আল-আজদি আস-সিজিস্তানি (), ইমাম আবু দাউদ নামে পরিচিত) ছিলেন একজন পার্সি‌য়ান ইসলামি পন্ডিত। তিনি হাদিস গ্রন্থ সুনান আবু দাউদ সংকলন করেছেন। এই গ্রন্থ কুতুব আল-সিত্তাহর অন্যতম এবং সুন্নিদের নিকট সম্মানিত।


title: আবু দাউদ

text: আবু দাউদ ইরানের সিস্তানে জন্মগ্রহণ করেন এবং ৮৮৯ খ্রিষ্টাব্দে বসরায় মারা যান। হাদিস সংকলনের জন্য তিনি ইরাক, মিশর, সিরিয়া, হেজাজ, তিহামাহ, খোরাসান, নিশাপুর ও মার্ভ‌সহ অনেক স্থানে সফর করেছেন। প্রথমে তিনি ফিকহ বিষয়ে আগ্রহী ছিলেন। এ কারণে তিনি হাদিস সংগ্রহে মনোযোগী হন। প্রায় ৫,০০,০০০ হাদিসের মধ্যে তিনি প্রায় ৪,৮০০ হাদিস তার গ্রন্থে সংকলন করেছেন।


title: আবু দাউদ

text: ইমাম আবু দাউদ হানবালি মাজহাবের অনুসারী ছিলেন। তবে তিনি মুকাল্লিদ ছিলেন নাকি ব্যক্তিগতভাবে একজন মুজতাহিদ ছিলেন তা নিয়ে দ্বিমত রয়েছে।


title: আবু দাউদ

text: তিনি সর্বমোট ২১টি বই লিখেছেন। এগুলোর মধ্যে সবচেয়ে গুরুত্বপূর্ণ হল:


title: ১১ সেপ্টেম্বরের হামলা

text: সেপ্টেম্বর ১১, ২০০১ এর হামলা (ইংরেজিতে 9/11 নামেও পরিচিত) সেপ্টেম্বর ১১, ২০০১ এর মঙ্গলবার সকালে যুক্তরাষ্ট্রের উপর আল কায়েদার একইসাথে চারটি সমন্বিত সন্ত্রাসী হামলা। আক্রমনের ২,৯৯৭ জন নিহত এবং ৬,০০০ এর অধিক মানুষ আহত হয়, এবং ধ্বংসপ্রাপ্ত হয় ১০ বিলিয়ন মার্কিন ডলারের অধিক অবকাঠামো ও সম্পদ।


title: মুনির মালিক

text: মুনির মালিক (; ১০ জুলাই ১৯৩৪ – ৩০ নভেম্বর ২০১২) ছিলেন একজন পাকিস্তানী ক্রিকেটার, যিনি ১৯৫৯-১৯৬২ সালের মধ্যে পাকিস্তানের হয়ে ৩ টি টেস্ট ম্যাচ খেলেছিলেন। তিনি ডানহাতি দ্রুতগতির বোলার ছিলেন। ইংল্যান্ডের বিপক্ষে টানা ৫ টি উইকেট নেয়া সহ টেস্ট ক্যারিয়ারে গড়ে ৩৯.৭৭ করে তিনি মোট ৯ টি উইকেট নেন। প্রথম-শ্রেণীর ক্রিকেট ক্যারিয়ারে গড়ে ২১.৭৫ করে তিনি মোট ১৯৭ টি উইকেট নেন।


title: মুনির মালিক

text: মালিক ১৯৫৬-১৯৬৬ সালের মধ্যে করাচি, পাঞ্জাব ও রাওয়ালপিন্ডির হয়ে মোট ৪৯ টি প্রথম শ্রেণির ম্যাচ খেলেন। প্রথম-শ্রেণীর ক্রিকেট ক্যারিয়ারে ১৪ টি ম্যাচে তিনি ৫ টি বা তার বেশি উইকেট নেন এবং ৪ টি ম্যাচে তিনি ১০ বা তার বেশি উইকেট নেন।


title: মুনির মালিক

text: প্রথম-শ্রেণীর ক্রিকেটে মালিকের অভিষেক ম্যাচ ১৯৫৬-৫৭ সালে "পাঞ্জাব বি" এর হয়ে বাহাওয়ালপুরের বিরুদ্ধে। গড়ে ৮.৩০ করে মোট ১৩ টি উইকেট নিয়ে তিনি মৌসুম শেষ করেছিলেন। "পাঞ্জাব বি" এর হয়ে পাঞ্জাবের বিপক্ষে ১৯ রান দিয়ে ৫ টি উইকেট সেই মৌসুমে তার সেরা পারফর্মেন্স ছিল। মালিক ১৯৫৭-৫৮ মৌসুমে মাত্র ৩ টি ম্যাচ খেলেন এবং পাঞ্জাবের বিপক্ষে ৬৬ রান দিয়ে ৫ উইকেট ছিল তার সেই মৌসুমের সেরা পারফর্মেন্স। পরবর্তী দুই ঘরোয়া মৌসুমে তিনি বল হাতে খুবই তৎপর ছিলেন,দুই মৌসুমে তিনি যথাক্রমে ২৩ ও ২৮ টি উইকেট নেন। ১৯৬০ সালের এপ্রিল মাসে মালিক ইন্ডিয়ান স্টারলেটস এর বিপক্ষে সারগোধায় একটি ম্যাচ খেলেন। ঐ ম্যাচে তিনি ১৩৫ রান দিয়ে ১২ টি উইকেট পান। তিনি তার পরবর্তী ম্যাচ পাকিস্তান ইগলেটস এর হয়ে সিলন ক্রিকেট একাডেমির বিরুদ্ধে খেলেন। ঐ ম্যাচে তিনি ১৭ ওভার বল করে ১৯ রান দিয়ে ১ টি উইকেট নেন এবং দ্বিতীয় ইনিংসে ৯ ওভার বল করে ২৫ রান দিয়ে ২ টি উইকেট নেন।


title: মুনির মালিক

text: ১৯৬১-৬২ সালের ঘরোয়া মৌসুমে মালিক ৩৮ টি উইকেট নেন। ১৯৬২ সালে পাকিস্তানের ইংল্যান্ড সফরে তিনিও ছিলেন, যেখানে তিনি ৩ টি টেস্ট সহ ১৬ টি ম্যাচ খেলেন এবং ৪৩ টি উইকেট নেন, তার গড় ছিল ৩৯.৯৩। একই বছর কমবাইন্ড সার্ভিসেসের হয়ে সারগোধার বিরুদ্ধে তিনি তার প্রথম শ্রেণীর ক্যারিয়ারের শ্রেষ্ঠ ৭২ রান করেন। পরবর্তী তিন ঘরোয়া মৌসুমে তিনি তার ক্যারিয়ারের শ্রেষ্ঠ পারফর্মেন্স করাচী হোয়াটস এর হয়ে পাঞ্জাব ইউনিভার্সিটির বিপক্ষে ১৫৪ রানে ৮টি উইকেটসহ মাত্র ৭ টি ম্যাচ খেলে ২৮ টি উইকেট নেন। ১৯৬৫-৬৬ মৌসুমে আইয়ুব ট্রফির সময়কালে তিনি তার সর্বশেষ প্রথম শ্রেণীর ক্রিকেট খেলেন।


title: মুনির মালিক

text: মালিকের আন্তর্জাতিক টেস্ট অভিষেক হয় ১৯৫৯ সালে করাচীর ন্যাশনাল স্টেডিয়ামে অস্ট্রেলিয়ার বিরুদ্ধে, ঐ ম্যাচে তিনি ১০০ রান দিয়ে ৩ টি উইকেট তুলে নেন। মালিক পরবর্তী টেস্ট ম্যাচ খেলেন লিডস এর হেডিংলি স্টেডিয়ামে ইংল্যান্ডের বিরুদ্ধে, সেই ম্যাচে তিনি ১২৮ রান দিয়ে ৫ উইকেট তুলে নেন যেটি তার ক্যারিয়ারের শ্রেষ্ঠ বোলিং পারফর্মেন্স ছিল। মালিক তার সর্বশেষ টেস্ট নটিংহামের ট্রেন্ট ব্রিজে একই সিরিজে খেলেন, যেটিতে তিনি মাত্র একটি উইকেট নিয়েছিলেন।


title: মুনির মালিক

text: মুনির মালিক জুলাই ১০, ১৯৩৪ সালে ব্রিটিশ ভারতের (বর্তমান পাকিস্তানের) লিইয়াহতে জন্মগ্রহণ করেন। তার পাঁচজন কন্যা সন্তান রয়েছে। নভেম্বর ৩০, ২০১২ সালে দীর্ঘদিন অসুস্থ থাকার পর ৭৮ বছর বয়সে মালিক মৃত্যুবরণ করেন। তাকে পি.ই.সি.এইচ.এস কবরস্থানে দাফন করা হয়।


title: লাহোর দুর্গ

text: লাহোর দুর্গ (উর্দু/) (স্থানীয়ভাবে শাহী কিল্লা বলে পরিচিত) পাকিস্তানের পাঞ্জাবের লাহোরে অবস্থিত একটি দুর্গ। এই দুর্গ ইকবাল পার্কে লাহোরের দেয়ালঘেরা শহরের উত্তরপশ্চিমে অবস্থিত। এই পার্ক পাকিস্তানের সবচেয়ে বড় নগর পার্কের অন্যতম। ট্রাপোজয়েড আকৃতির স্থানটি ২০ হেক্টর এলাকা নিয়ে গঠিত।


title: লাহোর দুর্গ

text: দুর্গের উৎস প্রাচীনকাল হলেও বর্তমান স্থাপনা মুঘল সম্রাট আকবরের শাসনামলে নির্মিত হয়েছে। পরবর্তীতে মুঘল সম্রাটদের সময়ে দুর্গের বৃদ্ধি ঘটেছে। মুঘল সাম্রাজ্যের পতনের পর শিখ ও ব্রিটিশ শাসকরাও দুর্গের বৃদ্ধি ঘটান। এর দুইটি ফটক রয়েছে। এর মধ্যে একটি সম্রাট আওরঙ্গজেব নির্মাণ করেছেন। এটি আলমগিরি ফটক বলে পরিচিত এবং তা বাদশাহী মসজিদমুখী। অন্যটি আকবরের সময় নির্মিত হয় এবং এটি মাসিতি বা মসজিদি ফটক নামে পরিচিত। এটি দেয়ালঘেরা শহরের মাসিতি এলাকামুখী। বর্তমানে আলমগিরি ফটকটি প্রধান প্রবেশপথ হিসেবে ব্যবহৃত হয় এবং মাসিতি ফটকটি স্থায়ীভাবে বন্ধ রয়েছে। দুর্গে মুঘল স্থাপত্যের উৎকৃষ্ট নিদর্শন রয়েছে। দুর্গের কিছু বিখ্যাত স্থানের মধ্যে রয়েছে শিশ মহল, আলমগিরি ফটক, নওলাখা প্যাভেলিয়ন ও মোতি মসজিদ।


title: লাহোর দুর্গ

text: ১৯৮১ খ্রিষ্টাব্দে শালিমার উদ্যানের পাশাপাশি এই দুর্গ ইউনেস্কোর বিশ্ব ঐতিহ্যবাহী স্থান হিসেবে স্বীকৃত হয়। এক্সপো ২০১০ এ পাকিস্তানের প্যাভেলিয়ন দুর্গের রেপ্লিকা হিসেবে তৈরি করা হয়েছে।


title: লাহোর দুর্গ

text: লাহোর দুর্গের উৎস স্পষ্ট নয় এবং তা সাধারণত বিভিন্ন পৌরাণিক কাহিনী নির্ভর কে সর্বপ্রথম এই দুর্গ নির্মাণ করেছিলেন তা জানা যায় না। কিছু হিন্দু পৌরাণিক কাহিনীতে রামের পৌরাণিক পুত্র লোহকে এর প্রতিষ্ঠার সাথে সম্পর্কিত করা হয়। এ বিষয়ে প্রথম ঐতিহাসিক বিবরণ ১১শ শতাব্দীতে সুলতান মাহমুদ গজনভির সময় পাওয়া যায়। এটি ছিল একটি কাদা দিয়ে তৈরী দুর্বল দুর্গ এবং তা তখন ধ্বংস হয়ে যায়। পুরনো সূত্র অনুযায়ী ১২৪০ এর দশকে মঙ্গোলরা এই দুর্গ ধ্বংস করে। এর প্রায় ৫০ বছর পর গিয়াসউদ্দিন বলবন এখানে একটি দুর্গ নির্মাণ করেন। ১৩৯৯ খ্রিষ্টাব্দে তৈমুরের আক্রমণে এই দুর্গ পুনরায় বিধ্বস্ত হয়। এর ২০ বছর পর সুলতান মুবারক শাহ সৈয়দ এটি পুনর্নির্মাণ করেন। ১৪৩০ এর দশকে কাবুলের শেখ আলি এই দুর্গ দখল করেন।


title: লাহোর দুর্গ

text: দুর্গের বর্তমান স্থাপনা মুঘল আমলের। ১৫৭৫ খ্রিষ্টাব্দে মুঘল সম্রাট আকবর দুর্গটি দখল করেন। এটি সাম্রাজ্যের উত্তরপশ্চিম সীমান্ত রক্ষার কাজে ব্যবহৃত হত। তিনি ইট ও চুনাপাথর দিয়ে দুর্গ পুনর্নির্মাণ করেন। সময় পরিক্রমায় এতে প্রাসাদ নির্মিত হয় এবং এতে যুক্ত বাগান এর সৌন্দর্য বৃদ্ধি করে। আকবর কর্তৃক নির্মিত অন্যান্য স্থাপনার মধ্যে রয়েছে "দৌলত খানা-এ-খাস-ও-আম", "ঝারোকা-এ-দারশান", ও "মাসজিদি ফটক"। পরের সম্রাটদের সময় তার স্থাপনাগুলো প্রতিস্থাপিত হয়। শাহজাহান শাহ বুরুজ, শিশ মহল ও নওলাখা প্যাভেলিয়ন নির্মাণ করেছেন। তার পুত্র আওরঙ্গজেব আলমগিরি ফটক নির্মাণ করেছেন। এর দুইপাশে গম্বুজযুক্ত প্যাভেলিয়নসহ অর্ধ-গোলাকার টাওয়ার রয়েছে।


title: লাহোর দুর্গ

text: ১৭৫৮ রঘুনাথরাওয়ের নেতৃত্বে মারাঠা বাহিনী এই দুর্গ দখল করে। এরপর বানগি শিখ রাজবংশ (১৭১৬-১৮১০) ১৭৬০ থেকে ১৭৯৯ খ্রিষ্টাব্দ পর্যন্ত লাহোর শাসন করেছে। এরপর রণজিৎ সিং বানগিদের হাত থেকে লাহোরের নিয়ন্ত্রণ হস্তগত করেন। লাহোর দুর্গও তার হাতে আসে। ১৮০১ খ্রিষ্টাব্দে তাকে সমগ্র পাঞ্জাবের সম্রাট ঘোষণা করা হয়। ১৭৯৯ থেকে ১৮৪৯ খ্রিষ্টাব্দে শিখ সাম্রাজ্যের পতনের আগ পর্যন্ত এই দুর্গ রণজিৎ সিং, তার পুত্র, নাতি ও স্ত্রীদের হাতে ছিল।


title: লাহোর দুর্গ

text: ১৯৫৯ খ্রিষ্টাব্দে দিওয়ান-ই-আমের সম্মুখে খননকার্যের সময় ১০২৫ খ্রিষ্টাব্দে সুলতান মাহমুদ গজনভির সময়কার একটি স্বর্ণমুদ্রা পাওয়া যায়। এটি জমি থেকে প্রায় নিচে পাওয়া যায়। গভীর পর্যন্ত এর সাংস্কৃতিক স্তর বিস্তৃত ছিল যা থেকে বোঝা যায় যে তার বিজয় অভিযানের পূর্বে‌ও এখানে জনবসতি ছিল।


title: লাহোর দুর্গ

text: ২০০৭ খ্রিষ্টাব্দের এপ্রিলে আকবরি ফটকের মেঝেতে কাজ চলার সময় ব্রিটিশ, শিখ ও মুঘল যুগের তিনটি মেঝে উম্মোচিত হয়। এগুলো যথাক্রমে ইট, পোড়ানো ইট ও পাথরে নির্মিত। শেষেরটি জাহাঙ্গীর বা শাহজাহানের সময় নির্মিত হয় এবং তা মুঘল নিদর্শন।


title: লাহোর দুর্গ

text: ২০০৬ খ্রিষ্টাব্দের এপ্রিলে কর্মকর্তারা ইউনেস্কোকে বিপন্ন বিশ্ব ঐতিহ্যবাহী স্থানের তালিকা থেকে দুর্গের নাম বাদ দিতে অনুরোধ করেছেন কারণ নরওয়ে, হংকং, যুক্তরাজ্য ও ফ্রান্স এর সংস্কারের জন্য অর্থ সহায়তা দিয়েছে।


title: লাহোর দুর্গ

text: ১৯৯০ খ্রিষ্টাব্দে ইউনেস্কো দুর্গে কোনো রাষ্ট্রীয় বা ব্যক্তিগত অনুষ্ঠান না করার জন্য পাঞ্জাব প্রত্নতাত্ত্বিক বিভাগকে নির্দেশ দিলেও এখানে সে বছরের ২৩ ডিসেম্বর একটি বিয়ের অনুষ্ঠান হয়। ১৯৭৫ খ্রিষ্টাব্দের পুরাতত্ত্ব আইন অনুযায়ী ঐতিহাসিক স্থানের সুরক্ষার জন্য এসব স্থানের ব্যবহার নিষেধ। কিন্তু পরের মাসে দিওয়ান-ই-খাসে একটি ভোজের আয়োজন করা হয়।


title: লাহোর দুর্গ

text: ২০১৩ খ্রিষ্টাব্দের এপ্রিলে দুর্গ প্রাঙ্গণে শিখ শিল্পকর্মে‌র প্রদর্শ‌নী হয়। এই প্রদর্শনীর নাম ছিল গ্লোরিয়েস শিখ হেরিটেজ আন্ডার দ্য রুফ। রণজিৎ সিংয়ের আমলের দুর্লভ শিল্পকর্ম, ব্রিটিশ ও শিখদের মধ্যকার চুক্তির দলিল, অস্ত্র ও অলংকার প্রদর্শনীতে রাখা হয়।


title: লাহোর দুর্গ

text: মুঘল অঞ্চল এবং কাবুল, মুলতান ও কাশ্মীরের ঘাটির মধ্যে লাহোর শহরের কৌশলগত অবস্থানের কারণে পুরনো কাদামাটি দিয়ে তৈরি দুর্গকে ভেঙে ইট নির্মিত দুর্গ তৈরীর প্রয়োজনীয়তা দেখা দেয়। দুর্গে পার্সি‌য়ান উদ্যান দেখা যায় হয় যা পরবর্তী মুঘল সম্রাটগণ সৌন্দর্যমন্ডিত করেছেন। দুর্গটি দুইটি অংশে বিভক্ত: প্রথমে রয়েছে প্রশাসনিক অংশ। এটি মূল প্রবেশপথের সাথে সংযুক্ত এবং এতে বাগান ও রাজকীয় কাজের জন্য "দিওয়ান-ই-খাস" রয়েছে। দ্বিতীয় অংশে রয়েছে ব্যক্তিগত ও আবাসিক অংশ। এটি উত্তরে দরবার এবং এতে হস্তী ফটক দিয়ে প্রবেশ করা যায়। এখানে শিশ মহল, প্রশস্ত শোবার ঘর এবং বাগান রয়েছে। বাইরের দেয়াল পারস্যের নীল কাশি টাইলসে আবৃত। মূল প্রবেশপথ মরিয়ম জামানি মসজিদমুখী এবং বৃহৎ আলমগিরি ফটক হাজুরি বাগের দিকে উন্মুক্ত হয়। হিন্দু স্থাপত্যের কিছু প্রভাব এখানে দেখা যায়।


title: লাহোর দুর্গ

text: দিওয়ান-ই-আম হল সাধারণের দরবার। ১৬২৮ খ্রিষ্টাব্দে শাহজাহান এটি নির্মাণ করেন। এখানে সাধারণ মানুষের সাথে বাদশাহ সাক্ষাত করতেন। এর নকশা আগ্রা দুর্গের দিওয়ান-ই-আমের নকশার অনুরূপ। এখানে চল্লিশটি স্তম্ভ ও একটি বারান্দা রয়েছে। শিখ শাসক শের সিং মহারানি চান্দ কৌরের সাথে লড়াইয়ের সময় শের সিঙের গোলার আঘাতে এটি ধ্বংস হয়ে গিয়েছিল। ১৮৪৯ খ্রিষ্টাব্দে ব্রিটিশরা তা সংস্কার করে।


title: লাহোর দুর্গ

text: শিশ মহল হল আয়নার প্রাসাদ। মুমতাজ মহলের পিতা মির্জা গিয়াস বেগ ১৬৩১ খ্রিষ্টাব্দে শাহজাহানের শাসনামলে এটি নির্মাণ করেছিলেন। এটি প্রশস্ত হল নিয়ে গঠিত। এর পেছনে আরো কয়েকটি হল রয়েছে। এটি ছিল দুর্গের হারেম। এতে পেছনের কামরায় মার্বেলের সচ্ছিদ্র পর্দা রয়েছে। এই পর্দা লতা, ফুল ও জ্যামিতিক প্যাটার্ন দিয়ে সজ্জিত। দেয়ালে পিয়েট্রা ডুরা শিল্পকর্ম রয়েছে।


title: লাহোর দুর্গ

text: এটি একটি চতুর্ভু‌জাকার ক্ষেত্র। এটি রাজপরিবারের নারীদের আবাসস্থল ও হারেম নিয়ে গঠিত। আকবর এর নির্মাণ শুরু করেছিলেন এবং ১৬১৮ খ্রিষ্টাব্দে জাহাঙ্গীর তা সমাপ্ত করে। এই দালানগুলো ভূগর্ভস্থ কামরার উপর নির্মিত, বিশেষত উত্তর, পশ্চিম ও পূর্বের সীমানাগুলো। এর ইওয়ান আকবরের সময়কার স্থাপত্যশৈলী প্রদর্শ‌ন করে। চতুর্ভুজ ক্ষেত্রের আকার ৩৭২ x ২৪৫ মিটার। এতে চাহার বাগ নামক বাগান রয়েছে। বাগানের সীমানায় রয়েছে হাটার পথ ও ফোয়ারা। ব্রিটিশ যুগে সেনাবাহিনীর চাহিদা অনুযায়ী অফিসারদের ধারণ করার জন্য এর পরিবর্তন ঘটানো হয়েছিল।


title: লাহোর দুর্গ

text: খোয়াবগাহ ছিল শাহজাহানের শোবার ঘর। তার শাসনামলে প্রথম লাহোর সফরের সময় ওয়াজির খানের তত্ত্বাবধানে ১৬৩৪ খ্রিষ্টব্দে এটি নির্মিত হয়। এটি দুর্গে শাহজাহান কর্তৃক নির্মিত প্রথম স্থাপনা। বর্তমানে মার্বেল ছাড়া বাকি সজ্জাগুলো অবশিষ্ট নেই।


title: লাহোর দুর্গ

text: এই প্যাভেলিয়ন শাহজাহান ৯ লক্ষ রুপি ব্যয়ে নির্মাণ করেছিলেন। এটি শিশ মহলের পশ্চিমে অবস্থিত। প্যাভিলিয়নটি আয়তাকার এবং কেন্দ্রীয় আর্চ ও বিশেষভাবে খোদাইকরা ছাদ শাহজাহানের যুগের স্থাপত্য নিদর্শনের মধ্যে পৃথক বৈশিষ্ট্যমন্ডিত। এতে বাংলার ঢালু ছাদ ও ইউরোপের বল্ডচিনের মিশ্রণ দেখা যায়। ভূমি থেকে আড়ালের জন্য প্যাভেলিয়নের মার্বেলের আচ্ছাদনের শীর্ষে উপরমুখী অংশ যুক্ত রয়েছে।


title: লাহোর দুর্গ

text: মোতি মসজিদ ১৭শ শতাব্দীতে শাহজাহানের শাসনামলে নির্মিত হয়। মাকরানার সাদা মার্বেল দিয়ে এটি নির্মিত হয়। এর বহির্ভাগ খাজযুক্ত আর্চে তৈরি। এতে তিনটি গম্বুজ, একটি কেন্দ্রীয় ইওয়ান রয়েছে। মসজিদের বহির্ভাগে পাঁচটি আর্চ রয়েছে, যা সমসাময়িক অন্য মসজিদের ব্যতিক্রম। অন্য মসজিদ্গুলোতে তিনটি আর্চ দেখা যায়। মহারাজা রণজিৎ সিঙের শাসনামলে মসজিদটিকে মোতি মন্দির নামক শিখ মন্দিরে রূপান্তর করা হয়েছিল।


title: লাহোর দুর্গ

text: সম্রাট আকবর দুইটি ফটক নির্মাণ করেছিলেন। ১৫৬৬ খ্রিষ্টাব্দে আকবরি ফটক নির্মিত হয়। এটি বর্তমানে মাসতি ফটক বলে পরিচিত। ১৬১৪ খ্রিষ্টাব্দের দিকে আকবরের একজন স্ত্রী ফটকের বাইরে একটি মসজিদ নির্মাণ করেছিলেন। আরেকটি ফটক পরবর্তীকালে আলমগিরি ফটক দিয়ে প্রতিস্থাপন করা হয়েছিল। আলমগিরি ফটকটি দুর্গের প্রবেশপথ। ১৬৭৪ খ্রিষ্টাব্দে সম্রাট আওরঙ্গজেব এটি নির্মাণ করেন। এতে অর্ধবৃত্তাকার দুটি টাওয়ার রয়েছে। টাওয়ারের ভিত্তি পদ্মপাতার নকশায় সজ্জিত।


title: লাহোর দুর্গ

text: রণজিৎ সিংহের পুত্র খরক সিংহের স্ত্রী চান্দ কৌর নাগ মন্দির নির্মাণ করেছিলেন। এটি বর্গাকার এবং ভূমি থেকে উচ্চস্থানে নির্মিত হয়েছে। এর বাইরের দেয়াল চিত্রাঙ্কিত। মন্দিরে তরমুজ আকৃতির গম্বুজ রয়েছে। চিত্রকর্মে‌র ক্ষতির আশঙ্কায় দীর্ঘদিন ধরে এতে জনসাধারণকে প্রবেশ করতে দেয়া হয় না।


title: লাহোর দুর্গ

text: "মাই জিনদান হাভেলি"র উৎস অজ্ঞাত তবে ধারণা করা হয় যে এটি মুঘল স্থাপত্য। তবে শিখদের ব্যাপক সম্প্রসারণের কারণে একে চান্দ কৌরের সাথে সম্পর্কিত করা হয়। এই দালান দ্বিতলবিশিষ্ট। তাকে এখানে হত্যা করা হয়েছিল বলে অভিযোগ রয়েছে। বর্তমানে একটি একটি জাদুঘর। খরক সিং হাভেলি ছিল রণজিৎ সিংহের উত্তরসুরি খরক সিংহের প্রাসাদ। এটি জাহাঙ্গিরের চতুর্ভুজক্ষেত্রের দক্ষিণপূর্বে অবস্থিত। পরে ব্রিটিশরা তা দখল করে নেয় এবং ভবনের প্রথম ও দ্বিতীয় তলা যথাক্রমে গুদাম ও কর্মচারীদের বাসস্থান এবং কমান্ড্যান্ট কোয়ার্টার হিসেবে ব্যবহৃত হত। বর্তমানে এখানে প্রত্নতাত্ত্বিক জরিপ অফিস অবস্থিত।


title: লাহোর দুর্গ

text: খিলওয়াত খানা ১৬৩৩ খ্রিষ্টাব্দে শাহজাহান নির্মাণ করেছিলেন। এটি পাইন বাগের উত্তরে অবস্থিত। এখানে রাজপরিবারের নারীরা থাকতেন। স্তম্ভ ও দরজা কাঠামো মার্বেলে নির্মিত এবং বক্রছাদ বিশিষ্ট। খিলওয়াত খানার উত্তরপশ্চিমে কালা বুরুজ নামক ওয়াচ টাওয়ার রয়েছে। এটি গ্রীস্মকালীন প্যাভেলিয়ন হিসেবে ব্যবহৃত হত। ব্রিটিশ যুগে এর সবচেয়ে উপরের তলাটি বার হিসেবে ব্যবহৃত হত। এর ছাদের কিনারা ইট দ্বারা যুক্ত


title: লাহোর দুর্গ

text: মাকতিব খানা সম্রাট জাহাঙ্গীরের শাসনামলে মামুর খানের তত্ত্বাবধানে নির্মিত হয়। এটি কর্মচারীদের জন্য দুর্গের প্রবেশপথ হিসেবে ব্যবহৃত হত। এছাড়াও দুর্গে রাজপরিবারের পুরুষ ও মহিলা সদস্যদের জন্য পৃথক গোসলখানা রয়েছে।


title: লাহোর দুর্গ

text: ১৯৮০ খ্রিষ্টাব্দে শর্ত ১, ২ ও ৩ এর ভিত্তিতে পাকিস্তান সরকার লাহোর দুর্গকে ইউনেস্কোর বিশ্ব ঐতিহ্যবাহী স্থান হিসেবে অন্তর্ভু‌ক্তির জন্য মনোনীত করে। এর সাথে শালিমার উদ্যানকেও মনোনীত করা হয়। ১৯৮১ খ্রিষ্টাব্দের অক্টোবরে সিডনিতে অনুষ্ঠিত পঞ্চম বৈঠকে ওয়ার্ল্ড হেরিটেজ সাইট কমিটি দুইটি স্থানকেই তালিকায় যুক্ত করে। ২০০০ খ্রিষ্টাব্দে এই দুই স্থানকে বিপন্ন বিশ্ব ঐতিহ্যবাহী স্থানের তালিকায় অন্তর্ভুক্তির জন্য সংগঠনের কাছে চিঠি পাঠায় এবং ক্ষতিগ্রস্ত অংশের সংস্কারের জন্য সহায়তা চায়। কয়েকবছর ধরে সংস্কারের পর ২০১২ খ্রিষ্টাব্দের জুন মাসে বিপন্ন তালিকা থেকে স্থান দুইটিকে বাদ দেয়া হয়।


title: স্টেপিস

text: স্টেপিস হল মানুষ সহ অন্যান্য স্তন্যপায়ী প্রানীর মধ্যকর্ণে বিদ্যমান একটি অস্থি যেটি শব্দ কম্পন বা শব্দ তরঙ্গকে অন্তকর্ণে নিয়ে যেতে কাজ করে। এর মধ্যবর্তী স্টিরাপ আকৃতির ছোট হাড় ওভাল উইন্ডো নামক একটা অংশের কাছে শব্দ তরঙ্গ পাঠিয়ে শব্দ শুনতে সাহায্য করে। স্টেপিস মানবদেহের সবচেয়ে ছোট এবং সবচেয়ে হালকা অস্থি, যেটি দেখতে অশ্বারোহীর পা দানীর মতো, যার ইংরেজি অর্থ স্টিরাপ (ল্যাটিন:Stapes)। এটি দেখতে অশ্বারোহীর পা দানীর মতো এর মতো হওয়ায় অস্থিটির এরূপ নামকরণ করা হয়।


title: স্টেপিস

text: মধ্যকর্ণের ছোট তিনটি অস্থির মধ্যে স্টেপিস তৃতীয়। স্টেপিস দেখতে অশ্বারোহীর পা দানীর মতো দেখতে এবং মানবদেহের অস্থিগুলোর মধ্যে ক্ষুদ্রতম। এটি ওভ্যাল উইন্ডোর উপর অবস্থিত, এবং এর সাথে একটি এন্যুলার লিগামেন্টের মাধ্যমে যুক্ত থাকে। বলা হয়ে থাকে স্টেপিসের একটা ভিত্তি রয়েছে যেটা ওভ্যাল উইন্ডোর উপরে থাকে, পাশাপাশি একটা মাথা থাকে যেটা ইনকাস নামক আরেকটি ছোট অস্থির সাথে সংযুক্ত থাকে। স্টেপিসের সম্মুখ অংশ বা মাথা ও ভিত্তি, সম্মুখগামী (এন্টেরিয়র) ও পশ্চাৎগামী (পোস্টেরিয়র) দুইটি বাহু দ্বারা সংযুক্ত। স্টেপিস ইনক্যুডোস্টেপেডিয়াল জয়েন্টের মাধ্যমে ইনকাসের সাথে যুক্ত হয়। স্টেপিস হল মানবদেহের সবচেয়ে ছোট অস্থি, হিসাবমতে এটির মাপ হল ৩ x ২.৫ মিলিমিটার।


title: স্টেপিস

text: ভ্রূণতত্ত্বীয় সময়ে ষষ্ঠ থেকে অষ্টম সপ্তাহে ফ্যারিঞ্জিয়াল আর্চ থেকে স্টেপিস বিকশিত হয়ে থাকে। ভ্রূণাবস্থায় স্টেপেডিয়াল ধমনী থাকার কারণে স্টেপেডিয়াস এ কেন্দ্রীত গহ্বর দেখা যায়, যেটা পরবর্তীতে মিলিয়ে যায়।


title: স্টেপিস

text: স্টেপিস স্তন্যপায়ী প্রাণীর শরীরে বিদ্যমান তিনটি ক্ষুদ্র অস্থির মধ্যে একটি। অস্তন্যপায়ী চতুষ্পদীদের মধ্যে স্টেপিসের সমসংস্থ অস্থিকে কলুমেলা বলা হয়, যদিও সরিসৃপ প্রানীদের ক্ষেত্রে উভয় শব্দ ব্যবহৃত হয়ে থাকে। মাছের ক্ষেত্রে স্টেপিসের সমসংস্থ অস্থিকে হায়োম্যান্ডিবুলা বলা হয় যেটা কানকুয়ার একটি অংশ যা প্রজাতিভেদে স্পাইরাকল তথা শ্বাসযন্ত্রের প্রবেশপথ অথবা চোয়ালকে ভিত্তি প্রদান করে। উভচর প্রাণিদের ক্ষেত্রে সমরূপ অঙ্গকে "" বলা হয়ে থাকে।


title: স্টেপিস

text: বিভিন্ন জাতিগোষ্ঠীতে স্টেপিসের আকার তুলনামূলকভাবে প্রায় একই। ০.০১-০.০২ শতাংশ মানুষের ক্ষেত্রে স্টেপেডিয়াল ধমনী একদম মিশে যায় না এবং কেন্দ্রীয় ছিদ্রপথে এটি অবস্থান করে। এই ক্ষেত্রে, আক্রান্ত কানে স্পন্দনশীল শব্দ শোনা যায় অথবা অনেক সময় কোন উপসর্গই দেখা যায় না। অনেকসময় স্টেপিস সম্পুর্ণরূপে অনুপস্থিত থাকে, যদিও এই ঘটনা খুবই বিরল।


title: স্টেপিস

text:
এটি ইনকাস এবং অন্তকর্ণের মাঝামাঝি অবস্থান করে, স্টেপিস শব্দ তরঙ্গকে ইনকাস থেকে ওভাল উইন্ডো নামের এক ঝিল্লীবদ্ধ অংশে নিয়ে যায়, যেটি 'অন্তকর্ণের নালীমুখের ঢাকনা হিসেবে কাজ করে। ফেসিয়াল স্নায়ু নিয়ন্ত্রিত স্টেপেডিয়াস পেশী দ্বারাও স্টেপিসের স্থায়িত্ব রক্ষিত হয়।
অটোসক্ল্যারোসিস হল এমন একটি জন্মগত কিংবা অর্জিত রোগ যা অন্তকর্ণের ত্রুটিপূর্ণ অস্থি পুনবিন্যাসের মাধ্যমে চিহ্নিত করা যায়। এই রোগের কারণে স্টেপিস ওভাল উইন্ডোর সাথে লেগে থাকে, যেটা শব্দ পরিবহনের ক্ষমতা নষ্ট করে এবং পরিবাহী শ্রবণ জটিলতা সৃষ্টি করে। অটোসক্ল্যারোসিস ১ শতাংশ মানুষের মাঝে দেখা যায়, যদিও এই রোগের কারণে শ্রবণ ক্ষমতা হারিয়েছে এই ধরণের ঘটনা বর্তমানে অনেক কম। অটোসক্ল্যারোসিস অপ্রাপ্তবয়স্ক কিংবা মহিলাদের বেশি হয়ে থাকে। এর প্রধান দুইটি প্রতিকার হল: স্টেপিডকটমি (মধ্যকর্ণের অস্ত্রোপচার), অস্ত্রোপচারের মাধ্যমে স্টেপিসের অপসারণ এবং কৃত্রিমভাবে অঙ্গ প্রতিস্থাপন এবং স্টেপিডোটমি (মধ্যকর্ণের অস্ত্রোপচার) অস্ত্রোপচারের মাধ্যমে স্টেপিসের ভিত্তিতে ছিদ্র করে তাঁর মধ্যে কৃত্রিম অংশ বসিয়ে। বিরাজমান স্টেপেডিয়াল ধমনীর কারণে অস্ত্রোপচার অনেকসময় জটিল হয়ে যায়,এছাড়ও ফিব্রোসিস, অবলিটারেটিভ অটোস্কেলেরোসিস ইত্যাদি কারণেও সমস্যার সৃষ্টি হতে পারে।


title: স্টেপিস

text: অধ্যাপক জিওভানি ফিলিপ্পো ইনগ্রাসিয়া ১৫৪৬ সালে ন্যাপলস বিশ্ববিদ্যালয়ে সর্বপ্রথম স্টেপিস আবিষ্কার করেন, যদিও এই বিষয়ে কিছুটা সন্দেহ রয়েছে, কারণ ইনগ্রাসিয়ার বর্ণণা প্রকাশিত হয় ১৬০৩ সালে ' নামক এনাটমিক্যাল পত্রে। পেড্রো জেমিনো নামের একজন স্প্যানিশ এনাটমিস্ট ১৫৪৯ সালে ' নামক বইয়ে সর্বপ্রথম স্টেপিসের বর্ণনাকে প্রকাশিত দলিল রূপে হাজির করেছিলেন। অস্থির এ ধরণের নামের কারণ এটি দেখতে স্টিরাপের () মতো।


title: খতমে নবুয়ত

text: খতমে নবুয়ত ইসলামী শরীয়তে একটি গুরুত্বপূর্ণ বিষয়।ইসলামী পরিভাষায় হযরত মুহাম্মদ সাঃ-ই সর্বশেষ নবী ও রাসূল এরূপ বিশ্বাসকে খতমে নবুয়ত বলা হয়।


title: খতমে নবুয়ত

text: খতমে নবুয়ত () শব্দটি আরবি শব্দ ﺧَﺗَﻢَ(শেষ,সমাপ্তি) ও ﻨَّﺒِﻭَ(নবুয়ত,পয়গম্বরী,নবীত্ব) এর সমন্বয়ে গঠিত। সুতরাং খতমে নবুয়ত অর্থ নবীগণের সমাপ্তি। ইসলামী শরীয়তানুযায়ী নবী কারীম সাঃ-ই শেষ নবী এরূপ বিশ্বাসকে খতমে নবুয়ত বলে। অর্থাত্ মুহাম্মদ সাঃ-ই শেষ নবী এরূপ মেনে নেওয়া।


title: খতমে নবুয়ত

text:
খতমে নবুয়ত একটি প্রমাণিত বিশ্বাস। নিচে এর দলিল দেওয়া হলঃ
আল্লাহ তা'য়ালা আল কুরআনে ইরশাদ করেন,


title: খতমে নবুয়ত

text:
বিশ্ববিখ্যাত তাফসীর কারক
আল্লামা ইমাম ইবনে কাসীর
(রহঃ) বলেন,
আলাইহি ওয়া সাল্লাম)
ইরশাদ করেনঃ


title: খতমে নবুয়ত

text:
হুরাইরা (রাঃ) হতে বর্ণিত,
রাসূলুল্লাহ (সাল্লাল্লাহু
আলাইহি ওয়া সাল্লাম)
ইরশাদ করেনঃ
ﺇِﻥَّ ﻣَﺜَﻠِﻲ ﻭَﻣَﺜَﻞَ ﺍﻟْﺄَﻧْﺒِﻴَﺎﺀِ ﻣِﻦْ ﻗَﺒْﻠِﻲ
ﻛَﻤَﺜَﻞِ ﺭَﺟُﻞٍ ﺑَﻨَﻰ ﺑَﻴْﺘًﺎ ﻓَﺄَﺣْﺴَﻨَﻪُ ﻭَﺃَﺟْﻤَﻠَﻪُ
ﺇِﻟَّﺎ ﻣَﻮْﺿِﻊَ ﻟَﺒِﻨَﺔٍ ﻣِﻦْ َﺍﻭِﻳَﺔٍ ﻓَﺠَﻌَﻞَ ﺍﻟﻨَّﺎﺱُ
ﻳَﻄُﻮﻓُﻮﻥَ ﺑِﻪِ ﻭَﻳَﻌْﺠَﺒُﻮﻥَ ﻟَﻪُ ﻭَﻳَﻘُﻮﻟُﻮﻥَ
ﻫَﻠَّﺎ ﻭُﺿِﻌَﺖْ ﻫَﺬِﻩِ ﺍﻟﻠَّﺒِﻨَﺔ ُﻗَﺎﻝَ ﻓَﺄَﻧَﺎ
ﺍﻟﻠَّﺒِﻨَﺔُ ﻭَﺃَﻧَﺎ ﺧَﺎﺗِﻢُ ﺍﻟﻨَّﺒِﻴِّﻴﻦَ
“আমি এবং পূর্ববর্তী অন্যান্য
নবীদের উদাহরণ হল, এক লোক
একটি ঘর অত্যন্ত সুন্দর করে
তৈরী করল। কিন্তু ঘরের এক
কোনে একটা ইট ফাঁকা রেখে
দিল। লোকজন চর্তুদিকে ঘুরে
ঘরে তার সৌন্দর্য্য দেখে
বিমোহিত হচ্ছে কিন্তু বলছে,
এ ফাঁকা জায়গায় একটি ইট
বসালে কতই না সুন্দর হত!”
রাসূলুল্লাহ (সাল্লাল্লাহু
আলাইহি ওয়া সাল্লাম)
বলেন, “আমি হলাম সেই ইট
এবং আমি হলাম সর্বশেষ
নবী।”


title: খতমে নবুয়ত

text:
যুক্তি থেকে বিচার করলে দেখা যায় নবীরা আসতেন তিনটি কারণেঃ
কিন্তু হযরত মুহাম্মদ সাঃ এর জন্য এদের একটিরও প্রয়োজন নেই।তাই আর নবী আসার প্রয়োজন নেই।


title: স্বরধ্বনি

text: স্বরধ্বনি () হচ্ছে এমন কিছু বর্ণ যারা অন্য কোনো বর্ণের সাহায্য ছাড়াই নিজে নিজে উচ্চারিত হতে পারে। আন্তর্জা‌তিকভা‌বে এধরনের বর্ণের মৌ‌লিক সংখ্যা ৭টি - ই , এ , এ্যা , আ , অ , ও ও উ ৷ বাংলা বর্ণমালায় স্বরধ্বনির প্রচ‌লিত সংখ্যা ১১টি ।


title: স্বরধ্বনি

text: যেসব ধ্বনি উচ্চারিত হওয়ার সময় মুখের কোথাও বাধাপ্রাপ্ত হয় না তাদের বলা হয় স্বরধ্বনি। স্বরধ্বনিগুলি উচ্চারিত হতে অন্য বর্ণের সাহায্যের প্রয়োজন হয় না বরং অন্য বর্ণকে উচ্চারিত হতে সাহায্য করে।


title: স্বরধ্বনি

text:
বিশ্বের বিভিন্ন ভাষায় বিভিন্ন সংখ্যক স্বরধ্বনি রয়েছে। বাংলা ভাষায় স্বরধ্বনি রয়েছে মোট ১১টি; এগুলো হলোঃ
বাংলা বর্ণমালায় দেখা যায় কিছু যৌগিক ধ্বনি রয়েছে। ভাষাবিজ্ঞানীরা বলেন যে, মৌলিক স্বরধ্বনি ৭টি; আর যৌগিক স্বরধ্বনি ২টি। যৌগিক স্বরধ্বনিগুলো হলোঃ


title: স্বরধ্বনি

text: এ ২টি যৌগিক স্বরধ্বনি|


title: স্বরধ্বনি

text: এছাড়া অারো ২৫ টি যৌগিক স্বরধ্বনি অাছে। যাদের লিখিত রূপ নেই। তাই এরা বর্ণ নয় | যেমন- ইঅা ( দিয়া ), এই ( এই ), এঅা ( খেয়া ) ইত্যাদি |


title: স্বরধ্বনি

text: অ + ও = অও - লও


title: স্বরধ্বনি

text: অ + এ = অয় - নয়


title: স্বরধ্বনি

text: আ + ই = আই - গাই


title: স্বরধ্বনি

text: আ + এ = আয় - খায়


title: স্বরধ্বনি

text: আ + উ = আউ - হাউ


title: স্বরধ্বনি

text: ই + ই = ইই - দিই


title: স্বরধ্বনি

text: ই + উ = ইউ - মিউ


title: স্বরধ্বনি

text: ই + ও = ইও - নিও


title: স্বরধ্বনি

text: উ + ই = উই - ছুঁই


title: স্বরধ্বনি

text: উ + ও = উও - কুয়ো


title: স্বরধ্বনি

text: এ + ই = এই - সেই


title: স্বরধ্বনি

text: এ + উ = এউ - কেউ


title: স্বরধ্বনি

text: ও + ই = ওই - মই


title: স্বরধ্বনি

text: ও + ও = ওও - ধোও


title: স্বরধ্বনি

text: এ্যা + এ = এ্যায় - দ্যায়


title: স্বরধ্বনি

text: এ্যা + ও = এ্যা - ম্যাও।


title: স্বরধ্বনি

text: বাংলায় এই দ্বিস্বর ধ্বনিগুলি ছাড়াও ত্রিস্বর, চতুঃস্বর এবং পঞ্চস্বর যৌগিক স্বর উচ্চারিত হয়। যেমন : আইআ(আইয়া- যাইয়া), আইআই (খাইয়াই), আওআইআ (খাওয়াইয়া) ইত্যাদি।


title: মালদা বিমানবন্দর

text: মালদা বিমানবন্দর টি ভারতের পশ্চিমবঙ্গ রাজ্যের ইংরেজ বাজারে মধ্যস্থল থেকে ৩ কিমি দূরে অবস্থিত। বিমানবন্দরটি ৩৫০ একর এলাকায় ১৪৫০ মিটার লম্বা ও ৩০ মিটার প্রস্থ বিশিষ্ট রানওয়ে আছে। এই বিমানবন্দরে হেলিকপ্টর সহ মধ্যমবর্গের বিমান নামতে পারে। মালদা বিমানবন্দর থেকে কলকাতা ও বালুরঘাটের জন্যে সাপ্তাহিক বিমান পরিষেবা উপলব্ধ। বর্তমানে (২০১৭) বিমানবন্দরটির উন্নয়নকল্পে ১৭ কোটি ২০ লক্ষ টাকা বরাদ্দ করা হয়েছে।


title: রিভার গড

text: রিভার গড দক্ষিণ আফ্রিকান লেখক উইলবার স্মিথ রচিত উপন্যাস। এতে নপুংসক দাস "টাইটা"র বর্ণনায় প্রাচীন মিসরীয় জীবন, "হিক্সসে"র আক্রমণে মিশরীয় "ফারাও" সম্রাজ্যের পতন অতঃপর পলায়ন ও ফিরে এসে ক্ষমতা পুনরুদ্ধারের কাহিনী বর্ণনা করা হয়েছে। উপন্যাসটি উইলবার স্মিথ–এর প্রাচীন মিশর সিরিজের অন্তর্ভুক্ত। অন্য বই গুলোর মধ্যে রয়েছে দ্য সেভেন্থ স্ক্রল (১৯৯৫), ওয়ারলক, দ্য কোয়েস্ট, ডেজাড গড, ফারাও। উপন্যাসটি ১৯৯৩ সালে প্রথম প্রকাশিত হয়।


title: রিভার গড

text: রিভার গড উপন্যাসে দাস টাইটার দৃষ্টিতে দেখা মিসরীয় ফারাওয়ের রাজত্ব ও তার পরিণতির গল্প, যে নিজে একজন নপুংসক ও বহুমুখী প্রতিভার অধিকারী। টাইটা ছিল প্রভু ইনটেফে দাস যে তার মেয়ে লস্ট্রিসের দেখাশোনা করত। আদতে প্রভু ইনটেফের প্রাসাদের সকল কর্মকাণ্ডই টাইটা দেখাশোনা করত।


title: রিভার গড

text: সেই সময় মিশরের ফারাওয়ের কোন ছেলে উত্তরাধিকারী ছিল না । ওরিসিস উৎসবের নাটকে মহান ফারাও লস্ট্রিসকে দেখে মোহিত হন। লস্ট্রিস ঐ সময় বীর সৈনিক ট্যানাসের প্রেমে পড়ে। ঘটনা চক্রে ফারাওয়ের সাথে লস্ট্রিসের বিয়ে হয়ে যায় এবং লর্ড ইনটেফ টাইটাকে যৌতুক হিসেবে দিতে বাধ্য হন।


title: রিভার গড

text: একপর্যায়ে সৈনিক ট্যানাস মহান ফারাওকে মিসরের প্রধান সমস্যা শ্রাইক্ দস্যুদের সম্পর্কে অবহিত করেন ও প্রতিকার প্রার্থনা করেন যা ফারাও কে ক্ষুব্ধ করে । তিনি ট্যানাসকে দুই বছরের মধ্যে শ্রাইক্ দস্যুদের নির্মূল করার আদেশ দেন অন্যথায় তার মৃত্যুদণ্ড প্রদান করেন।


title: রিভার গড

text: ট্যানাস, টাইটার সাহায্যে শ্রাইক্ দস্যুদের নির্মূল করতে সক্ষম হন এবং তাদের সর্দার যে লর্ড ইনটেফ তা প্রমাণ করেন। দুর্ভাগ্যক্রমে লর্ড ইনটেফ পালাতে সক্ষম হন। এদিকে ফারাও তার পরিষদ নিয়ে শিকারে গেলে মরু ঝড়ের কবলে পরেন। সেখানে এক গুহায় আটকে পরে ট্যানাস ও লস্ট্রিস মিলিত হন। তাদের মিলনের ফসল ফারাও পুত্র ম্যামোস নামে ভুমিষ্ট হয়। যার আসল পিতৃ পরিচয় একমাত্র লস্ট্রিস, ট্যানাস ও টাইটাই জানেন।


title: রিভার গড

text: রাজ্যের জন্য নতুন হুমকি হিসেবে দেখা দেয় বহিরাগত হিস্কক বাহিনী। তাদের সামরিক ঘোড়া, রথ, বাঁকানো ধনুক সবই যান্ত্রিক ভাবে এতই উত্কৃষ্ট যে পদাতিক মিসরীয় বাহিনিকে মুহূর্তে ছিন্ন ভিন্ন করে ফেলে । ফারাও নিহত হন। রানী লস্ট্রিস, ট্যানাস ও টাইটাই, শিশু ম্যামোস, সম্মানিত সভাসদ্দের ও বাকি সৈন্যদের নিয়ে কি নিয়ে নীল নদ দিয়ে মিসর ছেড়ে পালিয়ে যান।


title: রিভার গড

text: তাদের নির্বাসনে থাকার সময় রানী লস্ট্রিস আরো দুইটি মেয়ে শিশুর জন্ম দেয়, কিন্তু টাইতা কৌশলে তাদের পিতৃ পরিচয় গোপন রাখেন। এই সময় টাইটা ঘোড়া ধরে এনে ঘোড়সওয়ার বাহিনী, রথের চাকার উন্নতি সাধন করে যা পরে হিস্ককদের সাথে যুদ্ধ জয়ে প্রধান ভুমিকা পালন করে।